
LOS ANGELES, 1970 

Un urlet strident acoperi brusc vacarmul muzicii rock 
care se revărsa în valuri în apartamentul IG. 

Simţind că-i trece un fior rece pe şira spinării, tânăra 
cu părul roşcat care stătea în apropierea uşii de la balcon 
se agăţă de braţul unui adolescent cu părul lung, îmbrăcat 
într-o scurtă de piele, care se apropiase de ea. 

— Ai auzit? 

— Ce? 

— Urletul... Parcă era un strigăt de femeie! 

— Aiurea! Probabil că l-ai confundat cu sirena 
poliţiei... îi sugeră el cu nepăsare înainte de a duce la buze 
tigara de marijuana. Ţi s-a năzărit! 

— Nu, nu era o sirenă, era o voce omenească! insistă 
ea. 

Şi, fără să mai aştepte răspunsul tânărului, se repezi 
spre casetofonul cu difuzoare stereo. Părul roşcat îi 
acoperea cu buclele lui umerii goi. Opri muzica, iniţiativă 
ce stârni un cor de proteste. 

Dar puţin câte puţin, se făcu linişte. De data asta se 
auzeau distinct, provenind din exterior, suspine întretăiate 
de strigăte slabe. Era evident că o femeie era pradă unei 
vii emoţii. 

Tinerii prezenţi în încăpere schimbară nişte priviri 
neliniştite. 

— Ce naiba se întâmplă? mormăi unul dintre băieţi. 

— Parcă vine dinspre patio, spuse un altul cu limba 
împleticindu-i-se. 

— Nu, din parc. 


— Oh! E doar o fetiţă care plânge, spuse unul din 
participanţi, fără pic de emotie în glas. 

Afară, o voce bărbătească, puternică şi vibrând de 
îngrijorare, răcni brusc: 

— Chemaţi o ambulanţă! Repede! 

Aceste cuvinte avură asupra micului grup efectul 
unei lovituri de bici, şi în apartamentul IG urmă o 
adevărată busculadă. Mânaţi de acelaşi impuls, ca într-o 
singură mişcare, invitaţii se repeziră spre hol, coborâră un 
etaj şi se strânseră în faţa intrării, scrutând din priviri 
semiobscuritatea din parc. Ferestrele se luminară rând pe 
rând pe faţada imobilului. Uşile începură să se trântească, 
în timp ce locatarii în pijama sau în capoate apăreau pe 
balcoane. 

Gemetele şi suspinele se făceau în continuare auzite 
în noaptea caldă californiană. 

Ken Amberson, paznicul de la Bachelor Arms, îşi croi 
drum prin mulţime. 

— Ce s-a întâmplat? Vă rog să vă daţi la o parte. 

leşi în parc şi se alătură unui mic grup care stătea 
nemişcat pe alee. 

O voce de femeie, cu un uşor accent slav, încerca să 
liniştească pe cineva. 

— Nu mai plânge, micuța mea. Vino cu mine, eu... 

O palmă zdravănă o întrerupse brusc. 

Ken Amberson îi administrase plângăcioasei o 
corecție, care puse capăt ca prin farmec miorlăielilor. 

Se justifică apoi pe un ton posomorât: 

— E cel mai bun remediu împotriva crizelor de nervi. 

Apoi îşi îndreptă atenţia spre tânărul bărbat, 
îngenuncheat pe pietriş lângă un corp nemişcat. Pete de 
culoare închisă care semănau cu sângele îi mânjeau 
mâinile şi pieptul. 

— Ce s-a întâmplat, Blackstone? 


Zeke Blackstone nu-i acordă nici măcar o privire 
paznicului. 

— A chemat cineva o ambulanţă? se interesă o voce 
gâtuită de emotie. 

Tânăra roşcată care se sesizase prima şi îi băgase pe 
toţi în viteză, venea în fugă. Eleganţa ei discretă şi bunul- 
gust săreau în ochi în comparaţie cu ceilalţi. 

— Am reuşit să iau legătura cu spitalul, spuse ea. De 
la urgenţă mi-au recomandat să nu mişcăm rănitul şi să nu 
facem nimic înainte... OH! Nu... 

Chipul ei frumos deveni brusc livid. 

— Eric!... Dar e Eric!... Zeke, ce i s-a întâmplat? 

Amberson o împinse fără menajamente şi i se adresă 
din nou lui Zeke Blackstone, care rămăsese îngenuncheat 
lângă rănit. 

— Ce i-ai făcut? A fost un accident? 

Tânărul se încăpăţâna să-l ignore pe gardian. 

— Să nu-l mişcăm? şopti el cu o voce pe care emoția 
o făcea să tremure. Din nefericire, sfatul nu ne mai este de 
niciun folos. Am vrut să-l ridic, dar... eu... eu cred că este 
mort. 

Deşi pronunţate în şoaptă, aceste ultime cuvinte se 
răspândiră în mulţime, provocând un val de şoapte 
îngrozite. 

— Mort? repetă Amberson. Cum? De ce? 

— N-am nici cea mai mică idee, şopti Zeke, fără să se 
îndepărteze de trupul însângerat al prietenului său. 

Gânduri confuze i se învălmăşeau în minte. Cum de 
se putuse produce o asemenea tragedie? Se revedea 
flecărând vrute şi nevrute acum câteva ore cu Eric, în 
biroul acestuia. În timp ce beau câte o bere, se 
întreţinuseră îndelung asupra scenariului pe care tânărul îl 
scrisese împreună cu fratele lui, Jack. Nimic din 
comportamentul lui Eric nu te-ar fi putut lăsa să presimti o 


asemenea dramă! 

— Presupun că a căzut, spuse Zeke. 

— Să cadă? De unde? să răsti Amberson la el. 

Zeke Blackstone ridică obosit din umeri. 

— De unde vrei să ştiu? 

Arătă printr-un semn al bărbiei balcoanele de la cel 
de al treilea etaj al imobilului. 

— De acolo de sus, de la el, presupun... 

Zgomotul strident făcut de sirena unei ambulante le 
acoperi vocile. 

Cu chipul livid, cu privirea pierdută în gol, frumoasa 
roşcată plângea în tăcere. Un bărbat tânăr, cu chipul pe 
jumătate acoperit de barbă şi favoriţi, se strecură printre 
ceilalţi şi, ajungând lângă ea, îi cuprinse umerii cu un gest 
protector. 

— Oh! Ethan, gemu ea sprijinindu-se de el. E 
îngrozitor. Adineauri am văzut femeia din oglindă. A fost 
un semn al destinului. 

— Sst! îi şopti el la ureche strângând-o cu putere la 
piept. Linişteşte-te, Donna dragă... Sunt aici... De acum 
înainte vei fi fericită, îţi promit, scumpa mea... 

Capitolul 1 

În locul patiseriei franceze, ţinută de o pereche de 
vietnamezi, Willow Ryan şi-ar fi imaginat mai degrabă un 
bar de mâna a doua sau un cabaret de striptease. Dar, cu 
excepţia acestui magazin mic, frumos şi curat, decorul 
corespundea exact imaginii pe care tânăra femeie o avea 
despre locul în care îşi desfăşura viaţa un detectiv 
particular: întunecos, rău famat, într-un cuvânt bun de 
ocolit. 

Da, această parte a Bulevardului Hollywood 
cunoscuse în mod sigur şi zile mai bune... La fel ca şi 
această clădire veche, gândi Willow intrând pe uşa micului 
imobil. Zugrăveala culoarului se coşcovise din cauza 


umezelii, iar fiecare treaptă a scării gemea sub paşii ei, de 
parcă stătea să-şi dea sufletul. 

Un singur bec lumina destul de prost palierul îngust 
pe care era situat biroul. Willow remarcă faptul că lipseau 
două litere din inscripţia aurie care împodobea uşa de la 
intrare. 

Simţind că i se înteţesc bătăile inimii, tânăra femeie 
vru să bată la uşă, dar apoi se răzgândi, pentru a-şi mai 
acorda câteva clipe suplimentare de gândire. 

În fond, mai avea timp încă să revină asupra hotărârii 
pe care o luase, nu-i aşa? 

O ameţeală bruscă o cuprinse la ideea că, dacă se 
încăpăţâna, nimic nu va mai fi ca înainte, nici în cel mai 
bun caz. Şi punând răul în faţă, risca să-ţi strice viaţa. Şi 
pe a altcuiva, pe deasupra. 

Rațiunea îi sufla să plece. Nu era ea fericită şi aşa, 
fără să aibă nevoie să dezgroape trecutul? Realizându-şi 
planul, însemna să-şi pună în mod sigur în pericol liniştea. 

Pentru prima dată în viaţa ei, totuşi, nu avea niciun 
chef să fie rezonabilă. 

De altfel, avea de ales? Nevoia de a şti o obseda prea 
mult timp pentru ca să se răzgândească tocmai acum. Nu, 
nu putea să renunţe. Era foarte simplu, dar totodată şi 
foarte complicat. 

Trăgând aer în piept, îşi trecu mâna tremurătoare 
prin părul scurt şi mătăsos de culoare roşcată, apoi apăsă 
cu hotărâre pe clanţă şi pătrunse într-o mică sală de 
aşteptare care evoca decorul unui film poliţist din anii '30. 

Privirea ei făcu înconjurul încăperii: un birou mic de 
un stil nedefinit, scaune tapiţate cu un scai crăpat, o 
măsuţă joasă dreptunghiulară pe care tronau un teanc de 
publicaţii şi o scrumieră plină de mucuri. După cum se 
părea, nu se mai făcuse curăţenie pe aici de vreo 
săptămână bună. 


Suprafaţa biroului era plină de hârtii, creioane şi 
ziare vechi. In spatele lui, pe un perete murdar, fusese 
agăţat un calendar. Imaginea lunii respective reprezenta 
un peisaj montan. Un val de mirosuri amestecate o luă de 
nas: fum de ţigară, cafea dată în foc şi aromă de pâine 
caldă care venea de la brutăria de la parter. Pentru a 
completa decorul, nu mai lipsea decât o secretară blondă, 
cu pulpele dezgolite şi mestecând gumă. 

Şi bineînţeles, personalul detectivului particular! 

Tânăra remarcă în acel moment o uşă întredeschisă 
în fundul încăperii. Aha... Deci secretara şi patronul erau 
fără îndoială pe cale de a pune la punct programul zilei. 

— Hello! strigă ea. E cineva aici? 

Niciun răspuns. 

Se apropie de uşă. 

— Domnule Hart? Sunteţi acolo? 

Un zgomot înăbuşit îi ajunse la urechi, ca un mârâit 
de animal... În orice caz, nimic care să semene cu 
zgomotele familiare ale unui birou în plină activitate. Din 
ce în ce mai nedumerită, fu gata să lanseze un nou apel, 
dar pe urmă se răzgândi. 

Dacă în loc de a discuta programul zilei, Steve Hart 
şi secretara lui erau pe cale de... 

Se încruntă şi aruncă o privire spre ceas: ora nouă şi 
douăzeci şi cinci. 

— Nu cred totuşi... şopti ea ţuguindu-şi buzele. 

Nu stabiliseră o întâlnire pentru ora nouă şi 
jumătate? Steve Hart o aştepta în mod sigur. Doar nu-şi 
bătuse degeaba gura precizându-i că vine în mod special 
din Oregon şi că dorea să-l viziteze dis-de-dimineaţă, ca să 
poată fi liberă după-amiază? Ca o femeie de afaceri 
pricepută ce era, Willow Ryan avea intenţia să profite de 
vizita ei fulger la Los Angeles ca să ia legătura cu doi sau 
trei clienţi importanţi. 


Şi nu avea niciun chef să-şi piardă timpul de pomană 
făcând anticameră. 

Cu un pas hotărât, străbătu cei câţiva metri care o 
despărţeau de uşă şi bătu energic de trei ori. 

— Domnule Hart? 

Din nou acelaşi mârâit înăbuşit. 

O exclamaţie de enervare îi scăpă de pe buze. Nu-i 
plăcea ca cineva să-şi bată joc de timpul ei. N-ar fi totuşi 
mai înţelept să revină puţin mai târziu? Sau şi mai bine, să 
se lipsească de serviciile lui Steve Hart şi să descopere un 
alt detectiv, capabil să se ţină de cuvânt când stabilea o 
întâlnire. 

Se pregătea s-o ia din loc, când identifică brusc 
natura zgomotelor. 

Cineva sforăia! 

Şi încă fără niciun pic de discreţie! 

„Măcar să mă conving singură dacă aşa stau 
lucrurile” se decise ea intrând în încăpere. 

„Încă un decor demn de anii '30” gândi ea examinând 
plină de curiozitate locul. Aceleaşi scaune obosite ca în 
sala de aşteptare, în plus un fişet de metal şi o comodă de 
lemn aşezată sub unica fereastră. Doar biroul din lemn de 
acaju, cu ornamente din aramă, nu se potrivea cu sărăcia 
mobilierului. 

Un sac de box era agăţat într-un colţ al încăperii şi, 
lângă el, o geantă sport larg deschisă care lăsa să se 
întrevadă nişte şosete murdare, un prosop de o curăţenie 
îndoielnică şi o pereche de mănuşi de box. Un calculator 
nou-nouţ trona pe unul dintre scaune... fiindcă nu-şi găsise 
loc pe birou, a cărui suprafaţă dispărea sub o 
îngrămădeală de cărţi, dosare şi cartoane de pizza. Mirosul 
de cafea arsă provenea de la o cafetieră electrică, uitată în 
funcţiune. 

Întins pe o canapea veche de piele, un bărbat 


dormea. 

Willow făcu un pas mare peste geanta sport, fu gata 
să se împiedice de o pereche de adidaşi gigantici, şi scoase 
cafetiera din priză cu un gest maşinal, înainte de a-şi 
îndrepta atenţia spre individul care sforăia. 

Era întins pe spate, cu un braţ peste faţă şi cu 
celălalt atârnându-i moale până jos. Picioarele goale se 
sprijineau de braţul canapelei, mult prea mică pentru 
statura lui impresionantă. Probabil că trecea de un metru 
nouăzeci. Era îmbrăcat cu nişte blugi uzaţi, rupţi în 
genunchi. Tricoul albastru, decolorat şi plin de pete, se 
mula pe pieptul incredibil de musculos. Părul blond îi 
cădea în dezordine pe frunte. Un început de barbă se zărea 
pe bărbia voluntară. Gura întredeschisă lăsa să se 
ghicească o dantură perfectă, demnă de reclamă pentru o 
pastă de dinţi. Şi din această gură ieşeau nişte sforăituri 
regulate care făceau să vibreze buzele cărnoase, pline de 
senzualitate. 

Willow scoase un suspin. Era disperată. Adormitul 
ăsta era copoiul fin care-i fusese recomandat cu atâta 
căldură? Asul care va reuşi să dezlege pentru ea enigma 
întregii ei existenţe? Sincer spus, era cam greu de crezut. 

Mai ezită o dată, din ce în ce mai tentată s-o şteargă. 
Tipul oferea mai degrabă imaginea unui sportiv lipsit de 
griji decât cea a unui competent detectiv particular. Dar, 
pe de altă parte, nu reuşise el să regăsească urma fratelui 
mai mic al lui Angie Clairbone, cea mai bună prietenă a lui 
Willow, după ce o jumătate de duzină de detectivi îl 
declaraseră dispărut pe vecie? 

Nu trebuie niciodată să te încrezi în aparenţă, se 
hotărî ea, gata să-i acorde beneficiul îndoielii. Desigur, 
totul părea să indice că Steve Hart petrecuse o noapte cam 
agitată. Un asemenea comportament nu era prea 
profesional! Dar poate că detectivul fusese ocupat până 


peste cap cu urmărirea unor contrabandişti sau traficanţi 
de droguri, şi asta chiar până în zori! La urma urmei, după 
ce călătorise mai multe mii de kilometri, doar nu era să 
renunţe tocmai acum? 

Aşa că, se resemnă şi îl scutură de umăr. 

— Domnule Hart! 

Aceasta continuă să sforăie impasibil. 

Willow făcu cea de a doua tentativă. 

Bărbatul scoase un sunet de protest şi dădu din mâini 
ca să scape de persoana indezirabilă. Dar fără să se 
trezească. 

Schimbându-şi tactica, ea ridică storurile venețiene 
pentru a lăsa să pătrundă în încăpere razele soarelui de 
dimineaţă. 

Bărbatul întoarse spatele luminii şi continuă să 
sforăie în legea lui. 

Willow îşi ridică exasperată privirea spre tavan. 

— Nu-mi mai rămâne altcineva de făcut... 

Reperă pe birou obiectul de care avea nevoie: o riglă 
solidă din oţel. Se servi de ea ca să lovească puternic unul 
din colţurile metalice ale biroului. Zgomotul ricoşă de 
perete cu brutalitatea unei împuşcături. 

Ca împins de un resort, bărbatul sări în picioare. 

— Ce s-a întâmplat? mormăi el cu o voce răguşită. 

Apărându-şi ochii cu mâna din cauza soarelui, el îşi 
plimbă privirea uimită de jur-împrejur. 

— Cine eşti? 

— Îmi pare rău că v-am trezit, domnule Hart, dar 
aveam stabilită o întâlnire la ora nouă şi jumătate şi... 

— Cine eşti? bombăni el, îndreptându-şi spre tânăra 
femeie o privire năucită, de un albastru ca safirul. Şi ce 
cauţi în biroul meu? 

— Numele meu este Willow Ryan. Avem întâlnire... 

— Ah, da! E adevărat. 


Ca pentru a-şi alunga somnul, el se frecă la ochi apoi 
îşi fixă interlocutoarea, buimăcit încă. I s-a păru că 
distinge silueta unei femei înalte şi suple, dar cum putea fi 
sigur, în starea de nebulozitate în care era? Se întorsese în 
zori, după o urmărire de mai multe ore pe străzile din Los 
Angeles, şi se simţea frânt de oboseală. 

— Vă rog, aţi putea lăsa storul? 

Willow dădu din cap cu un surâs pe jumătate amuzat, 
pe jumătate iritat. 

— Sunteţi sigur că v-aţi trezit, domnule Hart? 

— Bineînţeles. Dacă nu, n-aş sta de vorbă cu 
dumneavoastră. Ce naiba! Vă hotărâți odată să lăsaţi jos 
blestematul ăla de transperant? 

Willow se execută, după ce îi aruncă o privire 
ucigătoare. Când o să priceapă că nu-i plăceau deloc 
manevrele lui? 

— Satisfăcut? 

— Da, mulţumesc. 

Scoase un suspin din adâncul pieptului, înainte de a 
se freca din nou la ochi. 

— Ascultaţi... hm... Wilma, nu-i aşa? 

— Willow... Willow Ryan. 

— Ascultă, domnişoară Willow Ryan, îţi mărturisesc 
că în această dimineaţă nu mă prea simt în formă. Aşa că 
te rog să faci un mic efort ca să mă suporţi până când mi 
se mai limpezesc ideile, de acord? Imi trebuie o ceaşcă de 
cafea ca să revin la realitate. 

Willow zâmbi ironic. 

— Ah, da? Îmi pare rău pentru tine! Fiindcă mă tem 
că s-a produs un mic accident tehnic... 

Îi indică printr-un semn al capului cafetiera 
carbonizată şi, în ciuda enervării ei, Willow nu se putu 
împiedica să simtă un pic de simpatie pentru detectiv. Şi 
ea avea nevoie de o doză bună de cofeină că să se simtă în 


formă când sărea din pat. 

— Cum? lar am uitat s-o scot din priză? Ce naiba, mi 
se întâmplă a treia oară anul ăsta! 

Se ridică împleticindu-se, scotoci în buzunarul 
blugilor şi-i întinse tinerei femei o bancnotă mototolită, 
spunându-i cu multă familiaritate: 

— Fii drăguță şi coboară la Thuy. E patiserul de jos. 
Cere-i o cană de cafea şi cornuri calde. Şi dacă n-ai luat 
încă micul dejun, alege-ţi ceva şi pentru tine. 

Lui Willow nu-i veni să-şi creadă urechilor. 

— Vrei... Vrei să mă duc să-ţi cumpăr cafea, am 
înţeles oare bine? articulă ea uluită. 

Steve îşi ridică ochii spre tavan. 

— Oh! Inutil de a face din asta o problemă de stat! Te 
rog doar să-mi faci un mic serviciu, să nu-ți sacrifici 
principiile feministe. 

Îi flutură bancnota prin faţa ochilor, nerăbdător. 

— Accepţi să mă ajuţi doar de data asta? O să profit 
de absenţa ta ca să-mi fac toaleta! Şi o să mă revanşez altă 
dată pentru asta. 

Willow se gândi că această ocazie nu se va ivi în mod 
sigur niciodată, dar acum discuţiile nu-şi aveau rostul. 

— Cum îţi place cafeaua? 

— Neagră şi cu două bucăţi de zahăr. 

Adăugă surâzând. 

— Îţi mulţumesc, Willow. Îmi faci un mare serviciu. 

Surâsul lui o făcu să se topească. Putuse să constate 
deja că 

Steve Hart, chiar şi adormit, degaja o senzualitate 
virilă care nu o lăsa deloc indiferentă... Şi că, atunci când 
sărise de pe canapea, chiar somnoros şi arţăgos, avea un 
farmec de netăgăduit. 

Dar când surâdea, era pur şi simplu un tip trăsnet. 
Cel mai... pe care îi văzuse în viaţa ei. 


Cuvintele lui Angie Clairbone îi reveniră în minte: 

„Nu numai că e cel mai bun detectiv particular de 
Coasta de Vest, dar în plus e şi frumos ca un zeu grec!” 

Willow pusese această remarcă în contul talentului 
lui Angie de a exagera. In materie de farmec masculin, 
prietena ei avea gusturi... hiperbolice. 

Dar de data asta, îi datora scuze. Bărbatul ăsta era 
exact aşa cum îl descrisese prietena ei. Superb. Felin. 
Incredibil de viril... 

Tuşind pentru a-şi ascunde tulburarea, înhăţă 
bancnota şi reluă cu o voce pe care şi-o dorea fermă: 

— Bine, de acord. Revin în zece minute... 

Cu obrajii roşii ca para focului, se grăbi să-i întoarcă 
spatele şi adăugă din pragul uşii: 

— ...Dar sper că o să ne punem pe treabă după 
întoarcerea mea. 

— Îţi promit, păpuşo! replică el imediat imitând la 
perfecţie vocea lui Humphrey Bogart. Zece minute îmi va fi 
de ajuns ca să fiu omul tău! 

x kx * 

În ciuda acestei promisiuni, Willow găsi biroul gol 
când se întoarse. In mod categoric, Steve Hart nu era un 
om de cuvânt. N 

Simţi că-i sare muştarul. Îşi pierduse şi aşa destul 
timp şi era mai bine să se oprească aici. Mascul superb sau 
nu, Steve 

Hart nu era singurul detectiv particular din Los 
Angeles. Şi în ciuda reuşitei sale în afacerea Clairbone, nu 
părea să corespundă la ceea ce se aştepta de la el. In 
primul rând, ca detectiv particular demn de acest nume, 
avea un cabinet mizerabil. În cele două încăperi domnea o 
asemenea dezordine, încât Willow nici nu ştia măcar unde 
să pună cafeaua şi cornurile pe care le adusese. 

— Aşteaptă, o să fac puţin loc. 


Willow tresări. Detectivul tocmai intrase fără ca ea 
să-l audă. Era proaspăt ras şi un miros plăcut de after- 
shawe mentolat gâdilă nările tinerei femei, tulburând-o 
mai mult decât ar fi vrut. 

— Atenţie, o să te arzi! îi spuse el luându-i paharul de 
plastic din mână. l-am spus mereu lui Thuy că serveşte 
cafeaua prea fierbinte. 

Bău o înghiţitură cu o mutră de cunoscător, înainte să 
adauge: 

— Scuză, te rog, dezordinea de aici. Dar imaginează- 
ți că secretara mea şi-a dat demisia fără preaviz acum o 
săptămână şi am fost atât de ocupat încât n-am găsit 
niciun minut liber pentru a face puţină curăţenie. Ii 
mărturisesc de altfel cu umilinţă că nu sunt deloc modelul 
unui bărbat de interior. 

— Cred că am înţeles deja asta, îl ironiză ea. 

Şi imediat simţi că se îmbujorează. Steve îşi scoase 
tricoul şi îşi puse în jurul gâtului un prosop alb care nu-i 
ascundea deloc anatomia superbă. Simţind că i se înteţesc 
bătăile inimii, ea îi admiră umerii laţi, braţele musculoase, 
pieptul acoperit de un păr creţ şi auriu, pântecul plat... 

Nişte comparații îi trecură imediat prin minte. Poate 
Discobolul Sau mai degrabă Davidal lui Michelangelo... 

— Ei, aşa mai merge... reluă el, aruncând la coş un 
teanc de hârtii vechi. 

— Poftim? şopti ea, incapabilă să-şi pună ordine în 
gânduri şi două cuvinte cap la cap. 

— Am zis: aşa mai merge... 

Eliberă şi un scaun, mai aruncând un vraf de 
hârţoage. 

— ...Te rog acum să te aşezi aici, domnişoară Ryan. 
Sper că nu te-ai supărat că ţi-am spus Willow? Nu mai am 
nevoie decât de câteva clipe: atât cât să clasez dosarele 
astea şi să-mi pun un tricou curat. Şi pe urmă, ne punem 


pe treabă. De acord? 

Willow îşi dădu drumul pe scaun, simțind că n-o prea 
mai ţin picioarele. 

— De... de acord. 

Il studie în timp ce el părea absorbit de preocupările 
lui, fascinată fără voia ei de jocul muşchilor sub pielea 
bronzată, Willow simţi un gol în stomac când Steve se 
apleca să deschidă uşa comodei şi îngrămădi pe un raft un 
teanc de dosare. Gestul lui îi punea în evidenţă fesele tari 
şi rotunde, pe care blugii se mulau perfect. Tipul ar fi 
putut să pozeze că top model pentru reviste. 

Enervată de reacţiile neaşteptate pe care i le 
provoca, Willow se forţă să-şi întoarcă privirea de la el. Nu- 
i stătea în obicei să i se scurgă ochii după bărbaţi. Atunci, 
de ce această emoție când Steve Hart o privea cu ochii lui 
albaştri, în care scăpăra o luminiţă pe cât de arogantă pe 
atât de senzuală? Era deci aşa de vulnerabilă? 

Da... trebui ea să admită cu moartea în suflet. 

În disperare de cauză, încercă să-şi concentreze 
atenţia asupra obiectelor de pe birou. Zări un registru de 
contabilitate deschis. Pe paginile pătate de cerneală şi de 
urme de gumă, se aliniau coloane de cifre într-o dezordine 
de nedescris. O expresie dezaprobatoare îi apăru pe faţă. 
Deci, în era informaticii, Steve Hart nu era nici măcar în 
stare să-şi ţină corect contabilitatea! Ştia oare să se 
folosească de calculatorul nou-nouţ, pus cu neglijenţă pe 
un scaun? 

Un zgomot din spatele ei o făcu să se întoarcă. Steve 
tocmai ieşea din ceea ce gândi ea că trebuie să fie un grup 
sanitar. Îşi pusese pe el o cămaşă albă. Işi desefăcu liniştit 
cureaua şi îşi băgă poalele cămăşii în blugii curati... 

„Nu te mai holba aşa la el!” se admonestă ea în gând. 
„Doar nu e prima oară în viaţa ta când vezi un mascul 
frumos... chiar dacă cel de faţă e deosebit de reuşit”, 


admise ea în şoaptă. 

— Ai spus ceva? o întrebă Seve cu amabilitate, 
întorcându-şi privirea spre ea. 

Cu obrajii în flăcări, Willow îşi fixă vârfurile 
pantofilor. 

— Hm... ziceam că ţi s-a răcit cafeaua. 

Se aplecă, luă paharul pe care el îl lăsase pe birou şi 
i-l întinse. 

— Mulţumesc. 

Bău o înghiţitură. 

— Delicioasă! Sunt convins că Thuy adaugă un pic de 
vanilie dar degeaba am încercat să-i trag de limbă pe 
bătrânii vietnamezi... n-au vrut să-mi dezvăluie secretul 
lor. 

După ce muşcă dintr-un corn, adaugă: 

— Crocant şi cald încă! Exact cum îmi place. Dar 
spune-mi... pentru tine n-ai cumpărat nimic? 

— Nu, mulţumesc, am luat deja micul dejun. 

— Ah! Înţeleg. Faci parte din categoria celor care se 
scoală cu noapte-n cap? 

— Da, cam aşa ceva. 

El continuă, agitându-i punga cu cornuri pe la nas: 

— Eşti sigură că nu vrei măcar unul? 

— Sigură. 

Fără să se gândească, îl prinse de braţ pe Steve ca 
să-l împingă mai departe de ea şi simţi un val de căldură 
trecându-i prin trup când epidermele lor intrară în contact. 

Privirile li se încrucişară. Timp de câteva clipe, ochii 
albaştri al bărbatului reţinură privirea cu sclipiri aurii ai 
tinerei femei... Şi fu ca şi cum o lume fermecată, plină de 
promisiuni se deschisese în faţa lor. 

Willow îşi retrase brusc mâna, în timp ce Steve se 
refugie în grabă în spatele biroului său. 

— E timpul să ne punem pe treabă, mormăi el. 


Presupun că agenţia ţi-a spus deja esenţialul? 

Ea îl privi stupefiată. 

— Agenţia? Care agenţie? 

Angie îi menţionase că biroul lui făcea parte dintr-o 
agenţie? Nu. Se mulţumise să-i dea prietenei sale numărul 
de telefon al lui Steve Hart, recomandându-i să-l sune cât 
mai curând posibil. 

Uimirea ei era atât de evidentă, încât bărbatul se 
simţi dator să-i dea o explicaţie. 

— Nu ţi-a comunicat condiţiile? Am nevoie de o 
stenodactilografă care să ştie să bată optzeci de cuvinte pe 
minut. Dacă nu atingi această performanţă, mă îndoiesc că 
vom putea bate palma, adăugă el cu o umbră de regret în 
voce. 

Privirile lacome pe care i le aruncase Willow Ryan în 
ultimele zece minute începuseră să-l tulbure. Nu mai avea 
nevoie de încă o secretară care să se îndrăgostească de el! 
mai ales când tipa era atât de sexy. 

De data asta refuza să rişte. Ultima secretară îi 
aruncase demisia în faţă, în ziua când o făcuse să înţeleagă 
că sentimentele pe care le avea pentru ea nu vor depăşi 
niciodată limitele unei prietenii... Ce scenă penibilă! Când 
şi-o reamintea, nu se simţea deloc în largul lui. Nu-i stătea 
în fire şi nu putea să sufere să rănească oamenii, şi în mod 
special femeile. _ 

Nu! N-ar mai putea suporta o asemenea situaţie. In 
speranţa că o va descuraja pe această nouă candidată, 
adăugă pe un ton repezit: 

— Bineînţeles că în toate dimineţile va trebui să-mi 
pregăteşti cafeaua şi să-mi aduci cornuri calde de la Thuy. 
Va trebui de asemenea să duci rufele murdare la spălătoria 
din colţ. 

Se întrerupse văzând-o că dă din cap cu energie, în 
timp ce ochii de culoarea chihlimbarului aruncau fulgere 


de mânie. Atunci spuse, aproape uşurat: 

— Trebuie să înţeleg că postul nu te interesează, 
domnişoară Ryan? 

— Exact. De fapt, eu... 

— Ei bine, e perfect! In acest caz... 

— N-am venit pentru locul de secretară, se apără 
Willow. 

În acelaşi timp, Steve îşi termina fraza: 

— ...Ce-ai zice să luăm prânzul împreună? 

Realizând brusc încurcătura, schimbară o privire 
stupefiată. 

Steve fu primul care îşi regăsi graiul. 

— Hmm... Cred că am încurcat borcanele, remarcă el 
surâzând. 

Realiza, dar puţin cam târziu, că fermecătoarea lui 
interlocutoare nu avea nimic dintr-o modestă funcţionară. 
Şi după distincţia ei, deducea că nu era deloc familiarizată 
cu vocabularul pe care obişnuia să-l folosească cu clienţii 
lui. 

O examină cu mai multă atenţie. Purta un elegant 
taiorpantalon de culoare gri închis. Pe dedesubt se putea 
zări o bluză din mătase de culoarea fildeşului. Cerceii şi 
brăţara erau în mod sigur din aur masiv. Tunsoarea 
impecabilă şi sofisticată a părului roşcat îi punea în 
valoare delicateţea trăsăturilor şi ochii mari cu sclipiri de 
chihlimbar. lar servieta pe care o ţinea pe genunchi era din 
piele şi valora ea singură salariul pe o lună al fostei lui 
secretare... 

— Da, se pare că n-ai fost trimisă de agenţia de 
plasare, reluă el. 

Willow dădu din cap în semn că nu. 

— Deci, n-ai niciun chef să lucrezi pentru mine. 

— Tocmai ţi-am spus asta. 

— Înţeleg... În acest caz, care este motivul căruia îi 


datorez plăcerea vizitei tale, domnişoară Ryan? 

— Am venit să mă ajuţi să-mi regăsesc tatăl, domnule 
Hart. 

Capitolul 2 

Steve rămase impasibil. Nu era o cerere banală, 
bineînţeles, dar i se mai încredinţaseră asemenea cazuri 
de căutare a unor rude apropiate sau mai îndepărtate. Însă 
fusese vorba de adolescenţi fugiţi de acasă, fără să lase 
nicio adresă... 

Îi surâse plin de bunăvoință tinerei femei. 

— Povesteşte-mi totul de la început, domnişoară 
Ryan... sau mai bine Willow, dacă n-ai nimic împotrivă. 

Ea dădu din cap, părând cuprinsă de o oarecare 
nervozitate. 

— Ei bine... prietena mea Angie Clairbone m-a 
îndrumat aici, fiindcă ai reuşit să-i găseşti fratele fără să 
dispui de prea multe indicii, atunci când situaţia părea 
disperată şi fără ieşire. 

Steve dădu din cap fără să se impacienteze. Clienţii 
lui aveau adesea nevoie de o introducere mai lungă până a 
ajunge la faptele respective. 

— Da, îmi amintesc foarte bine de Teddy... Un puşti 
înalt şi slab, cu o chică şatenă. Sunt destul de mândru de 
felul cum am rezolvat afacerea. Ca să-ţi mărturisesc totul, 
am reuşit să-l găsesc înainte ca lucrurile să ia o întorsătură 
proastă... Ce mai face? 

— Bine. Acum se duce în mod regulat la şcoală. Iar 
părinţii lui... s-au decis să ia legătura cu un psihiatru. 

— Grozav! 

— Ah! Era să uit... Angie m-a rugat să-ţi transmit 
complimente. 

— Drăguţ din partea ei. Când o vezi, nu uita s-o saluţi 
din partea mea. 

Willow îşi muşcă buzele, neştiind prea bine cum să 


înceapă. 

— Adesea e mai uşor s-o iei de-a dreptul, o încurajă 
Steve cu un surâs. 

— Necazul e că nu dispun de prea multe informaţii pe 
care să ţi le pun la dispoziţie. 

— Începe cu începutul! mai vedem noi pe urmă... De 
când a dispărut tatăl tău? 

— De la naşterea mea, Altfel zis, de douăzeci şi cinci 
de ani. 

— Deci nu l-ai cunoscut niciodată... Eşti un copil 
adoptat? 

— Nu, cel puţin nu oficial. Vezi, am fost crescută de 
unchiul şi mătuşa mea. În sfârşit... O parte din copilăria 
mea. 

Un surâs melancolic îi apăru pe buze. 

— Când ţi-am zis că e complicat... 

— Dacă era simplu, n-ai fi avut nevoie de serviciile 
mele. Continuă, Willow. 

— Ei bine... am crescut într-o comunitate. 

Steve ridică mirat din sprâncene. 

— Vrei să zici... una din acele comunităţi de hippie 
care se întorseseră în sânul naturii prin aniii '60? 

— Da. Mătuşa mea Sharon şi soţul ei, Dan, au fondat- 
o în 1965 împreună cu vreo zece prieteni. La început, nu 
era decât o fermă mică situată în apropiere de Bend, în 
Oregon, la poalele munţilor Cascade. A crescut încetul cu 
încetul, ajungând la dimensiunile unui sat... care a reuşit 
să supravieţuiască până în zilele noastre, ceea ce nu s-a 
prea întâmplat cu multe comunităţi de acest fel. Cunoşti 
produsele Blackberry Meadows? 

— Te referi la jeleurile şi dulceţurile fabricate pe 
bază de fructe de pădure, produse fără conservanţi, care 
nu se găsesc decât în băcăniile de lux? 

— Da. Ei bine... comunitatea noastră le fabrică. 


— Adevărat? Preferinţele mele se îndreaptă spre 
gemul de fragi, o anunţă Steve cu o privire pofticioasă. Iar 
cel de afine e divin! 

— O să-i transmit complimentul mătuşii Sharon, ea a 
inventat reţetele, îi răspunse Willow nu fără mândrie în 
glas. Legenda familiei menţionează că Sharon a preparat 
prima oală de dulceaţă pe maşina de gătit cu lemne de la 
fermă. Apoi membrii comunităţii au început să-şi vândă 
produsele pe pieţele din regiune. Şi an după an le-a mers 
vestea de bune ce sunt şi succesul nu s-a lăsat aşteptat. 
Azi posedăm o gamă completă şi marca Blackberry 
Meadows este distribuită pe toată Coasta de Vest. 

Steve dădu din nou din cap, aşteptând răbdător 
continuarea. 

— Pe scurt... m-am născut acolo la 26 februarie 1971. 
Mama mea nu s-a alăturat comunităţii decât pentru a mă 
aduce pe lume. La trei luni după naşterea mea, s-a întors 
la L.os Angeles, lăsându-mă pe mâinile pricepute ale surorii 
ei Sharon şi ale cumnatului ei Dan. Două luni mai târziu, 
unchiul şi mătuşa mea au primit vestea că a fost călcată de 
un camion pe Bulevardul Hollywood. A murit pe loc. 

— Şi... tatăl tău? 

— Nu ştiu cine este. Nimeni nu l-a cunoscut 
vreodată... 

— Certificatul tău de naştere poartă menţiunea „tatăl 
necunoscut?” 

Ea ezită din nou fiindcă nu se simţea deloc în largul 
ei. 

— De fapt eu... Nu am certificat de naştere. 

O tristeţe imperceptibilă se putea desluşi în vocea ei. 

Conştient de asta, Steve încercă să-şi înfrâneze 
nerăbdarea. 

— N-ai certificat de naştere? cum e posibil aşa ceva? 

— M-am născut la fermă. Sharon şi prietenele ei erau 


nişte moaşe pricepute. Din principiu, membri comunităţii 
erau ostili oricărei forme de... birocraţie, ca să zicem aşa. 
Naşterea mea n-a fost deci niciodată declarată în mod 
oficial. 

— Dar... Cum ai reuşit să te înscrii la şcoală? Să-ţi iei 
permisul de conducere? Să obţii un act de identitate? 

— Sharon trecea căsătoriile, naşterile şi morţile 
petrecute în cadrul comunităţii în Biblia familială. Metoda 
ţi se pare poate cam neortodoxă, dar este perfect legală în 
statul Oregon. Prin urmare, mi-a fost de ajuns să prezint 
această probă ca să-mi reglementez situaţia civilă. 

— Presupun că n-ai frecventat în mod... regulat 
şcoala. 

— De fapt, n-am părăsit ferma înainte de vârsta de 
unsprezece ani. Dar în comunitate existau trei foşti 
învăţători care se ocupau de copii. Aşa că educaţia mea nu 
a fost câtuşi de puţin neglijată. Abia când am intrat la 
colegiu, am urmat nişte cursuri, ca zic aşa... normale. Am 
astăzi o licenţă în contabilitate şi sunt diplomată a unei 
şcoli de comerţ. Ceea ce mi-a permis să preiau conducerea 
firmei Blackberry Meadows şi să asigur activitatea de 
marketing... 

Realizând brusc că încerca să-şi justifice ascensiunea 
profesională faţă de un necunoscut, se opri. Nu vorbindu-i 
despre meseria ei îl va ajuta pe detectiv să-i regăsească 
tatăl. Sosise momentul să-i furnizeze puţinele indicii de 
care dispunea. 

— Înainte de naşterea mea, mama trăia la Los 
Angeles şi probabil că în acest oraş am fost concepută, 
reluă ea cu o voce hotărâtă. A urmat nişte cursuri de artă 
dramatică şi era chelneriţă într-un bar, în aşteptarea unui 
rol. În luna aprilie 1970, a anunţat-o pe sora ei, Sharon, că 
a primit în sfârşit un rol mic într-un serial de televiziune. 
Câştigul îi permisese să se mute într-un alt apartament, 


împreună cu o prietenă. Puțin după aceea, îi trimitea o 
nouă scrisoare în care îi mărturisea că a întâlnit un tip 
formidabil, că rolul ei în serial a avut succes şi că a primit 
un nou angajament. Pe scurt, totul părea să meargă ca pe 
roate... Apoi mătuşa Sharon n-a mai primit veşti de la ea 
timp de patru luni. Şi în septembrie şi-a făcut apariţia în 
comunitate distrusă sufleteşte, bolnavă şi însărcinată în 
trei luni... 

— Da. Şi n-a vorbit nimănui, nici chiar surorii ei 
despre acel tip „formidabil”, care după cât se pare, a lăsat- 
o însărcinată iar apoi a părăsit-o? 

— Nu, în ciuda întrebărilor insistente ale lui Sharon 
şi Dan, a păstrat întotdeauna o tăcere plină de 
încăpățânare asupra identităţii amantului ei. 

Steve reflectă o clipă. 

— Şi ţii neapărat să-l regăseşti pe acest bărbat? o 
întrebă el, deşi ştia de la început răspunsul. Totuşi, 
atitudinea lui nu pare să indice că avem de-a face cu un 
gentleman. 

În chip de răspuns, tânăra clătină din cap. 

Atunci, Steve se grăbi să continue, preferând să joace 
cu cărţile pe masă: 

— Dacă, printr-un noroc extraordinar, reuşesc să dau 
de urma lui, ceea ce, date fiind puţinele elemente de care 
dispun, mi se pare destul de improbabil, tipul poate refuza 
să te vadă... iar de recunoaşterea paternităţii, ce să mai 
vorbim. 'Te-ai gândit la această eventualitate? 

— Bineînţeles că da. Dar vreau totuşi să încerc 
măcar... 

Şi spunând aceste cuvinte, strânse din pumni. O 
hotărâre sălbatică îi înăsprise trăsăturile frumoase. 

— Vreau să aflu cine este tatăl meu. E dreptul meu, 
nu-i aşa? 

Steve dădu din cap, renunțând s-o mai contrazică. 


— Cum vrei. Dă-mi să văd scrisorile pe care mama ta 
i le-a trimis surorii ei din Los Angeles. Le ai, nu-i aşa? 

Willow îşi deschise geanta diplomat şi scoase un plic 
mare pe care i-l întinse detectivului. 

— O să găseşti aici şi câteva fotografii şi o ilustrată 
adresată mamei mele şi semnată „E”, preciză ea privindu-l 
cu atenţie în timp ce el aşeza pe birou conţinutul plicului. 

— Nu există şi alte plicuri? se miră Steve. 

— Din nefericire nu. Sharon nu s-a gândit că ar avea 
vreun rost să le păstreze. Săraca! Nu putea să ghicească 
faptul că vom avea nevoie de ele într-o bună zi. 

Steve parcurse în grabă foile îngălbenite de timp. 
Scurte, scrise cu o cerneală violetă, debordând de un 
entuziasm specific tinereţii, ele nu conţineau niciun 
element de care s-ar fi putut agăța, de la care şi-ar fi putut 
începe cercetările. 

„Am obţinut în fine un rol... citi el cu voce tare. Joc 
rolul unei infirmiere în Trecerea nemiloasă a timpului. Am 
întâlnit un tip formidabil. Graţie lui, scenariştii mi-au mai 
băgat pe icicolo câte o replică şi apar în mai multe scene... 
Christine şi cu mine ne vom muta în noul nostru 
apartament săptămâna viitoare... O să pot în sfârşit să 
reduc numărul orelor în care fac pe chelneriţa în bomba 
aia..." 

Scrisorile se terminau cu „Vă sărută cu dragoste, 
Donna”. 

Le puse la loc pe birou şi luă ilustrata, fără timbru şi 
fără adresă, ceea ce te lăsa să presupui că fusese pusă 
direct în cutia de scrisori a destinatarului. Imaginea 
reprezenta o pereche, văzută din spate, care mergea pe 
plajă, la apusul soarelui. Deasupra capetelor lor, cineva 
scrisese: „Tu şi cu mine”, apoi trăsese două săgeți spre 
personaje. Pe verso, aceeaşi mână adăugase: „Aseară m-ai 
făcut să-mi pierd complet capul. Te iubesc. E”. 


Steve trecu apoi la fotografii. Prima o înfăţişa pe 
Willow şi pe mama ei, imediat după naşterea bebeluşului. 
Donna Ryan, epuizată, părea să ţină cu greutate în braţele 
ei noul-născut, roşu la faţă şi încruntat. Chipul palid şi cu 
trăsături obosite al tinerei femei exprimau o bucurie 
amestecată cu nostalgie. 

Cea de a doua fotografie fusese făcută câteva 
săptămâni mai târziu. Mama părea şi mai sfâşiată, în timp 
ce bebeluşul ei se făcuse dolofan şi râdea vesel. 

Willow preciză: 

— Celelalte fotografii au fost făcute cu mult înainte 
de naşterea mea, pe vremea când mama se afla împreună 
cu prietenii ei la Los Angeles. 

Timp de o clipă, Steve trebui să se ciupească pentru 
a se asigura că nu visează. Între Donna Ryan care îşi ţinea 
copilul în braţe şi artista care jucase într-un serial vechi, la 
televizor în urmă cu câteva luni, era aceeaşi diferenţă ca 
între zi şi noapte. Chiar moda excentrică de la începutul 
anilor '70 nu putea să ascundă prospeţimea şi frumuseţea 
actriţei. La optsprezece ani, Donna Ryan era un boboc de 
fată, cu nişte ochi imenşi, trăsături încântătoare şi picioare 
interminabile. Părul splendid de culoare roşcată îi ajungea 
până la călcâie. Într-una din fotografii, unde era îmbrăcată 
într-o rochie albă, vaporoasă, sprijinită de un gard de fier 
forjat şi surâdea cu faţa întoarsă spre obiectiv. 

Steve îşi ridică privirea şi studie chipul lui Willow 
timp de o clipă. 

— Ai ochii ei, constată. Şi aceeaşi culoare de păr. 

Tânăra se abţinu de la orice comentariu. Continuă să- 
l privească atent în timp ce el examina şi restul 
fotografiilor. Ultimele înfăţişau, în faţa aceluiaşi gard din 
fier forjat, un grup de patru băieţi şi două fete, în diverse 
poziţii. Într-una din ele, un tânăr bărbos, cu favoriţi, 
înconjurase amical cu braţul umerii Donnei. 


— Presupun că bănuieşti pe unul dintre aceşti patru 
tineri că ar fi tatăl tău? sfârşi prin a o întreba Steve fixând- 
o cu atenţie pe Willow. 

Tânăra dădu din cap aprobator. 

— E şi asta o posibilitate, nu-i aşa? Dacă mama a 
considerat că e bine să păstreze aceste fotografii, 
presupun că a avut un motiv întemeiat. Împreună cu 
ilustrata sunt singurele amintiri pe care le-a adus cu ea de 
la Los Angeles, când a venit în comunitate. 

Steve clătină distrat din cap, înainte de a studia din 
nou cu atenţie fiecare fotografie. Clădirea care se ghicea în 
spatele grilajului de fier forjat i se părea ciudat de 
cunoscută. Poate din cauza arhitecturii în stil spaniol? 
Totuşi, în California de Sud, stucul roz şi balcoanele din 
fier forjat sunt destul de banale. Turnul în stil maur, în 
schimb... 

Luă o lupă dintr-un sertar pentru a le putea studia 
mai îndeaproape. 

O exclamaţie de triumf îi scăpă de pe buze. 

Nu mai încăpea nicio îndoială, cunoştea acest imobil. 

Şi două dintre figuri erau de asemenea familiare... 

— Ce s-a întâmplat? întrebă Willow neliniştită. 

El lovi uşor fotografia cu lupa. 

— Imobilul ăsta... este o clădire din cartier. Se 
numeşte Bachelor Arms. Este situată foarte aproape de 
aici. În plus, am impresia... 

Ezită o clipă. 

Willow simţi că i se taie respiraţia, privind ţintă spre 
buzele lui, ca şi cum întreaga ei viaţă depindea de ceea ce 
urma el să spună. 

— ...că unul din tineri este chiar Zeke Blackstone. 

Tânăra exclamă, neîncrezătoare. 

— Zeke Blackstone! Actorul? Eşti sigur? 

El îi întinse fotografia şi lupa. 


— Uită-te bine la tipul brunet din stânga, acolo... 
Dacă nu este Zeke Blackstone, atunci e fratele lui geamăn! 

— Doamne! Ai dreptate... şopti ea stupefiată. Il 
recunosc. 

— Acum uită-te cu atenţie şi la tipul de lângă el. Cel 
care o ţine de gât pe mama ta. 

Willow privi chipul bărbatului pe care i-l indicase 
Steve 

— Cine e? Tot un actor? 

— A fost, pe vremuri. Nu ţi-l aminteşti? 

Willow făcu semn că nu şi-l întrebă despre cine e 
vorba. 

— Ethan Roberts, îi făcu cunoscut Steve. Viitorul 
senator de California, dacă republicanii câştigă alegerile. 

— Oh! eşti... eşti sigur? îngăimă ea. 

Ethan Roberts!... Iniţială „E” de pe ilustrată... Şi 
această poziţie care denota intimitate, erau revelatoare. 
După atâţia ani de incertitudini, soluţia era la îndemâna ei, 
atât de simplă? 

— Chiar... crezi că e el? şopti ea ridicând spre Steve 
o privire pierdută. 

— Poate. Dar nu e chiar atât de complicat să aflăm. 

Puse mâna pe telefonul instalat în faţa lui. 

Willow îl privea năucită. 

— Vrei să zici... că o să-i telefonezi? Imediat? 

Închizând ochii, încercă să-şi stăpânească bătăile 
nebuneşti ale inimii. 

— Eşti sigur că e o idee bună, detectiv Hart? 

— Vrei să cunoşti adevărul, da sau nu? 

— Da, bineînţeles că da, dar... 

Cu o mână tremurătoare, ea puse fotografia şi lupa 
pe birou, apoi obiectă: 

— E puţin cam delicat să-l întrebi aşa, de-a dreptul, 
dacă... 


Se întrerupse şi trase aer în piept. 

— ...Cum poţi să formulezi la telefon o întrebare atât 
de personală? reluă ea tirul întrebărilor. 

— Pur şi simplu, ajunge să-l întreb, îi răspunse Steve. 
Dar nu-ţi face probleme, n-am intenţia să fiu atât de direct 
la telefon... Vreau doar să-i solicit o întâlnire. 

Formă cu un deget numărul de la informaţii. 

— Alo!... Aţi putea să-mi daţi, vă rog, numărul de 
telefon al domnului Ethan Roberts din Los Angeles? 

Urmă o scurtă tăcere. 

— E la secret? În acest caz, aş dori să obţin numărul 
de telefon de la biroul de campanie electorală... 
Mulţumesc. 

Mâzgăli un număr de telefon pe un blocnotes de pe 
birou, apoi îl formă pe cadranul aparatului. 

Cu sufletul la gură, Willow aştepta, convinsă că el nu 
va obţine nimic. După câteva minute de discuţie cu o 
secretară, Steve reuşi să intre în legătura directă cu unul 
dintre colaboratorii apropiaţi ai candidatului Roberts. 

— Steve Hart la telefon... Aş dori să vorbesc cu 
domnul Ethan Roberts... Îmi pare rău, dar e vorba de ceva 
personal... Da, am înţeles că sunteţi directorul lui de 
campanie, dar vă repet că e vorba de o afacere personală 
şi foarte confidențială. Aţi putea să-l anunţaţi pe domnul 
Roberts că aceasta este în legătură cu o tânără numită 
Donna Ryan... Da, R-y-a-n... Fiica ei, Willow Ryan, are de 
pus nişte întrebări importante domnului Roberts... Da, va 
putea să mă găsească când doreşte, la următorul număr de 
telefon... 

— Şi acum ce facem? se interesă Willow pe un ton 
îngrijorat, imediat ce Steve puse receptorul jos. 

— Aşteptăm. 

— Cât timp? 

— Greu de zis. Câteva minute, câteva zile... totul 


depinde de cât timp îi va trebui interlocutorului meu ca să- 
i transmită mesajul patronului său... şi de importanţa pe 
care Ethan Roberts o va acorda spuselor sale. 

— Câteva zile? suspină ea. Nu ştiu dacă o să am 
răbdarea să aştept atât de mult! 

— Asta-i culmea! Stai în neştiinţă de atâta amar de 
timp şi acum nu mai poţi să aştepţi douăzeci şi patru de 
ore. Ce contează? 

— Ştiu, dar acum când se pare că am ajuns la capătul 
firului parcă stau pe cărbuni încinşi. De fapt, eu... 

Soneria telefonului o întrerupse. 

— Crezi... crezi că e el? Deja? 

Cu un zâmbet maliţios pe buze, Steve ridică 
receptorul. 

— Alo? Steve Hart la telefon. 

În timp ce vorbea, apăsă pe clapa telefonului, în aşa 
fel încât Willow să poată urmări convorbirea. 

— Aici este biroul pentru viitoarea campanie 
electorală a domnului Ethan Roberts, spuse o voce de 
femeie. Vă sun în legătură cu mesajul pe care l-aţi lăsat 
pentru domnul Roberts. 

— Da? 

— Domnul Roberts m-a însărcinat să vă informez că 
trebuie să-şi petreacă seara la San Francisco la o gală de 
caritate. Deci nu vă poate întâlni imediat. Dar dacă vă 
convine, ar fi încântat să vă primească, acasă, pentru a lua 
împreună micul dejun... 

— Îmi convine perfect. 

— Foarte bine. 

Secretara îi dictă o adresă înainte de a închide. 

O linişte apăsătoare se lăsă în micul birou. 

— Doamne... Doamne! sfârşi prin a îngăina Willow, 
care devenise lividă la faţă. 

Steve sări în picioare. 


— Ce naiba! Doar n-o să leşini. 

— Nu... cred. Nu ştiu. 

Se sprijini de spătarul scaunului, cu răsuflarea tăiată. 

Într-o clipă, Steve înconjură biroul. 

— Bagă-ţi capul între genunchi, îi porunci el punând 
o palmă autoritară pe ceafa ei. 

— Nu... nu e nevoie, te asigur... Nu e genul meu să 
leşin. 

Steve îşi retrase palma şi Willow ridică privirea spre 
el. 

— Doar că... 

Simţindu-se la capătul puterilor, îşi lipi obrazul de 
şoldul lui Steve. 

— ...nu credeam că mă va afecta atât de mult, îi 
mărturisi ea, înainte de a izbucni în hohote de plâns. 

Tulburat, detectivul rămase nemişcat, luptând contra 
senzaţiilor ciudate care amenințau să-i încurce ideile. 
Contactul degetelor lui cu părul mătăsos, parfumul delicat 
de floare trezeau în el o dorinţă înăbuşită... Timp de o 
clipă, fiind conştient totuşi de pericol, fu tentat s-o ia în 
braţe pe Willow pentru a o consola şi a-i şterge lacrimile. 

Bineînţeles că nu era prima dată când munca lui îl 
obliga să încurajeze o femeie disperată... Dar ţinuse 
vreodată în braţe o clientă atât de încântătoare, de 
emoţionată şi de ispititoare? 

Sperând că era prea tulburată ca să remarce reacţiile 
fiziologice pe care farmecul ei îl producea asupra lui, el îi 
şopti cu o voce blândă: 

— Linişteşte-te, Willow... Respiră adânc şi o să te 
simţi mai bine... Atâta timp cât nu suntem siguri de nimic, 
nu are rost să ne băgăm cine ştie ce idei în cap. 

Willow îşi suflă nasul. 

— Ai... ai dreptate. 

Cu ochii strălucind de lacrimi, se îndepărtă de el şi 


încercă să-i surâdă. 

— lartă-mă... Nu ştiu ce m-a apucat! 

— Reacţia ta e de înţeles. Nu ţi se întâmplă în fiecare 
zi să devii fiica unui viitor senator... Şi faptul că face parte 
din tabăra republicanilor nu rezolvă cu nimic lucrurile. 

Această ultimă remarcă îi făcu pe amândoi să râdă. 
Uşurat să vadă că discuţia lor părea mai destinsă, Steve 
dădu la o parte o şuviţă rebelă care căzuse pe fruntea 
tinerei femei. Apoi căpătă curaj şi cuprinse între palme 
chipul ei încântător. 

Cu inima bătând mai puternic din cauza emoţiei, îşi 
trecu degetul peste buzele care i se ofereau. 

Încordată ca o căprioară hăituită, Willow rămăsese 
prizoniera privirii albastre. 

El repetă gestul, apoi mângâie cu vârful degetelor 
curba obrazului şi bărbia micuță dar volunatară. Fascinat 
de pielea albă şi mătăsoasă, simţea nevoia să continue mai 
departe... şi mai departe. În acest moment, avea chef să 
comită toate nebuniile din lume, să fie îndrăzneţ... Şi nu 
ignora faptul că asta îi stătea în putere. Vulnerabilă, 
dezorientată, Willow era la discreţia lui... Da, să o seducă 
şi s-o facă să se întindă pe canapea ar fi fost un joc de 
copil... O sărutare, apoi încă una şi ea s-ar fi supus tuturor 
dorințelor lui. 

Palma lui îi cuprinse ceafa şi, printr-o apăsare uşoară 
o obligă să se ridice. Willow reacţiona asemenea unei 
marionete. Fără să scoată niciun cuvânt, el se aplecă spre 
ea şi sărută uşor gura senzuală... apoi încă o dată... apoia 
treia oară. Willow îşi întredeschise buzele ca pentru a 
pretinde mai mult... şi de data asta el o sărută cu 
voluptate. 

Un geamăt slab scăpă din gâtul tinerei femei, semn al 
fricii dar şi al plăcerii. 

Dar fu de ajuns ca să rupă farmecul. Ce naiba se 


întâmpla cu el? îi trecu brusc prin minte lui Steve. Nu-şi 
fixase el ca regulă, o dată pentru totdeauna, să nu 
amestece munca şi plăcerea? De altfel, nici nu era demn 
de el să profite de o femeie disperată. 

O îndepărtă cu blândeţe. 

— Te simţi mai bine acum? 

— Hm... da. 

Şi cel mai ciudat lucru era că nu minţea. Sărutul 
tandru şi plin de senzualitate al lui Steve făcuse să-i 
dispară ca prin farmec teama. 

— Mă simt mult mai bine. 

— Sunt încântat să aud asta şi, fiindcă nu-l putem 
vedea pe Ethan Roberts înainte de ziua de mâine, îţi 
sugerez să facem un mic tur în zona unde se află Bachelor 
Arms. Presupun că doreşti să vezi locul unde probabil că ai 
fost concepută... 

Capitolul 3 

Ceva mai destinsă, Willow îşi sprijini ceafa de 
spătarul din piele albă al Mustang-ului decapotabil al lui 
Steve şi îşi oferi faţa mângâierii soarelui californian. 
Simţind vântul călduţ care-i ciufulea părul, se gândi că 
făcuse bine să renunţe provizoriu la maşina ei închiriată, 
pentru a profita de plăcerea oferită de o asemenea cursă. 

Era una din acele splendide zile de primăvară care te 
făceau să simţi că ai cânta şi ai dansa fără niciun motiv. 
Ameţită de o stare plăcută de bine, tânăra femeie închise 
ochii şi îşi închipui că goneşte în viteză spre San Francisco 
sau spre San Diego. Direcţia nu avea nicio importanţă! 
Visa să facă o plimbare lungă în compania lui Steve pe 
autostrada mărginită de colinele verzi ale coastei pe de o 
parte şi apele albastre ale Pacificului cu cealaltă parte. 

Un scrâşnet brusc de pneuri, urmat de un claxon 
furios şi o înjurătură îi tulbură dintr-odată visarea, 
obligând-o să deschidă ochii. Maşina lui Steve rula acum 


pe Canyon Boulevard. Un şofer îi depăşise. Fără îndoială, 
enervat de ritmul lent al Mustang-ului el îi ameninţa cu 
pumnul. 

Ridicând din umeri, Willow se întinse că o păsărică 
leneşă care tocmai se sculase din somn şi se întoarse spre 
Steve. 

— Oamenii nu mai sunt capabili să-şi facă timp 
pentru a trăi. De fapt... 

— Da? 

— Adineauri am uitat un amănunt esenţial: tariful 
tău. 

Omise să-i precizeze că o asemenea scăpare nu-i 
stătea deloc în fire. Steve nu trebuia să afle că un piept 
musculos şi nişte umeri laţi puteau să-i ia momentan 
minţile unei femei de afaceri ca ea. 

— Şaizeci de dolari pe oră, cu un avans de şase sute 
de dolari, o anunţă el fără să clipească. Şi toate cheltuielile 
pe deasupra, bineînţeles. 

Se feri să-i mărturisească că acesta era tariful lui cel 
mai ridicat şi că avea obiceiul să-şi stabilească onorariile în 
funcţie de averea clienţilor săi. Dar o femeie care 
conducea o afacere înfloritoare ca Blackberry Meadows 
era fără îndoială o femeie bogată. 

Willow nu-şi putu reţine o exclamaţie de uimire. Ca 
să-şi regăsească tatăl, bineînţeles că nu avea intenţia să se 
zgârcească. Dar i se părea că detectivul exagerase de data 
asta. 

— Şaizeci de dolari pe oră? Nu crezi că e puţin cam 
scump, chiar pentru un detectiv particular din Los 
Angeles? 

Steve izbucni în râs şi spuse cu o dezinvoltură 
prefăcută: 

— Scump, eu? Ţi-am făcut un tarif preferenţial. 
Pentru ochii tăi frumoşi, bineînţeles. 


Îşi însoţi cuvintele cu o privire provocatoare, apoi 
continuă: 

— Dar dacă îţi depăşeşte posibilităţile financiare, se 
poate aranja! De exemplu, am putea face un schimb în 
natură. 

Propunerea declanşă în ea o tulburare comparabilă 
cu aceea pe care o încercase atunci când Steve o sărutase. 

Era o senzaţie periculoasă. Deplasată. De care 
trebuia să se scape imediat. 

Tuşi pentru a-şi ascunde jena. 

— Ce înţelegi prin asta, domnule Hart! 

— Categoric nu ceea ce îţi imaginezi, o luă el peste 
picior. 

Mintea, bineînţeles. În schimbul serviciilor lui, nu i-ar 
fi displăcut deloc Willow, mai ales că, de la plecarea lor, 
faptul că o vedea alături de el lenevind la soare nu-l lăsase 
deloc rece. 

Încercă să-şi vină în fire. Ce păcat că era clienta lui. 

— Mă gândeam la un simplu schimb de servicii 
profesionale, reluă el cu seriozitate. 

— Un troc, deci! exclamă ea, aşezându-şi picior peste 
picior, mişcare care o făcu să-şi lipească umărul de al lui. 
Care dintre talentele mele ţi s-ar părea demn de interes, 
domnule detectiv? 

Poziţia ei, un pic provocatoare, îl puse în încurcătură 
pe Steve. Stătea aşa, cu gândul de a-l seduce? Nu, 
bineînţeles că nu. Fără un sex-appeal spontan, pe care nici 
taiorul ei cu o croială clasică, potrivit unei femei de 
afaceri, nu reuşea să-l ascundă. Willow împrăştia în jurul ei 
o senzualitate natu7 rală. 

— Ştii să te foloseşti de un calculator, Willow? 

Tonul vag condescendent o scoase din sărite pe 
tânăra femeie. 

— Modelul pe care l-am văzut în biroul tău e puţin 


cam depăşit, dragul meu. Eu utilizez un soft de 
recunoaştere vocală, cu cască de ascultare şi microfon 
încorporat. Nu mai am nevoie de claviatură! Calculatorul 
lucrează la comandă vocală, răspunse ea pe un ton 
detaşat, deloc nemulțumită de ocazia ivită de a-l face praf. 
Dar bineînţeles că şi modelele mai vechi, aşa cum e al tău, 
îmi sunt familiare, la fel ca şi imprimantele care le 
completează. Sper că al tău are o bună transpunere 
grafică... 

— Puțin îmi pasă! mormăi el, ofensat. Vreau doar să- 
mi transpun contabilitatea pe calculator. 

— Ah! Trebuia s-o spui de la început. 

Efectua un rapid calcul mintal. 

— Judecând după registrul pe care l-am zărit pe 
biroul tău, mi-ar trebui cel puţin două-trei zile ca să pun 
puţină ordine prin conturile tale. Şi încă două ca să-ţi fac 
nişte programe adecvate. În total, cinci zile de muncă pe 
brânci! 

Cu un mic surâs pe buze, se prefăcu ocupată să 
scuture un fir invizibil de praf de pe pantalonii ei înainte 
de a adăuga pe un ton detaşat: 

— Pentru aceeaşi muncă, Blackberry Meadows îmi 
plăteşte cam patru mii de dolari. Uitasem să-ţi precizez că 
va trebui să te învăţ cum să te foloseşti de calculator. Să 
rotunjim deci la o săptămână şi vom fi chit. 

— Cei patru mii de dolari... socotiți înainte sau după 
plata impozitelor? 

— Înainte, admise ea. Dar cei şaizeci de dolari ai tăi, 
tot înainte, presupun, nu-i aşa? 

Steve izbucni în râs. Doamne! Cât era de tenace... de 
dură chiar! Rareori o discuţie de afaceri se dovedise atât 
de stimulentă! 

Şi rareori trebuia să ţină piept unui adversar atât de 
seducător. 


— Ei, Steve? Batem palma? 

— Aşteaptă! Mă gândesc. 

— Ca să-ţi dovedesc bunăvoința mea, accept să-ţi fac 
cadou cele două zile în care te voi învăţa să foloseşti 
calculatorul şi programele. _ 

— In acest caz... O.K! Incheiem afacerea. 

Două zâmbete satisfăcute apărură în acelaşi timp pe 
chipurile lor. Şi cei doi protagonişti se aşezară mai bine pe 
locurile lor, convinşi fiecare în parte că a fost cel mai 
câştigat din acest aranjament. 

x x * 

Bachelor Arms era situat pe Canyon Boulevard, între 
o băcănie italienească şi un bar denumit Flynn’s. Era o 
clădire frumoasă cu trei etaje, având tencuiala căzută ici şi 
colo, cu balcoane din fier forjat şi un turn cu creneluri de 
inspiraţie maură, care se ridicau pline de mândrie pe 
acoperişul de ardezie roşie. Construit în anii '20 de un 
comerciant bogat, imobilul avusese parte de diverşi 
proprietari, înainte de a fi împărţit în apartamente. Dar în 
ciuda stricăciunilor datorate scurgerii timpului, nu-şi 
pierduse nimic din farmecul sau eleganța lui. 

Simţindu-se puţin emoţionată, Willow studie faţada 
frumoasă de culoare roz care oferea un contrast plăcut cu 
albastrul cerului. Bineînţeles că, faţă de vremea când 
fuseseră făcute fotografiile, palmierii din spatele grilajului 
crescuseră. Şi nişte straturi de flori multicolore înveseleau 
gazonul din faţa intrării, în timp ce în clişeele de epocă 
peluza avea aspectul unei preerii. Dar cu excepţia acestor 
două detalii, Bachelor Arms era identic cu imobilul care se 
vedea în fotografiile mamei ei. Deci nu era de mirare că 
Steve îl recunoscuse destul de repede!... 

Cum rămăsese aşezată în maşină fără să scoată 
niciun cuvânt, Steve îi spuse glumet: 

— Te-ai hotărât să rămâi acolo toată ziua, sau vii cu 


mine? 

— Iartă-mă, cobor imediat, se scuză ea. 

Şi luându-şi geanta diplomat, ieşi din maşină. Steve îi 
întinse mâna spunându-i: 

— Fiindcă mi-ai încredinţat fotografiile-document, dă- 
mi voie să te scap de geantă. O pun în portbagaj. 

Cu coada ochiului îi admiră silueta elegantă, 
subliniată de taiorul-pantalon. 

Willow nu-şi putu reţine un surâs, văzându-l cu câtă 
grijă şterge cu manşeta urmele de degete pe care le lăsase 
pe caroserie, în timp ce umblase la portbagaj. 

Steve îi surprinse privirea şi încercă să-şi justifice 
gestul. 

— Maşina mea nu e ca celelalte maşini. Merită să fie 
îngrijită şi răsfăţată. 

— Atunci de ce o laşi în stradă, în loc să-i găseşti o 
parcare păzită? 

— În acest cartier, nu riscă mare lucru... Şi de altfel, 
e suficient s-o atingi ca să declanşezi o alarmă care te 
scoală din morţi. 

Îi cuprinse talia cu braţul şi o conduse spre intrarea 
imobilului. După ce trecură de grilaj şi străbătură aleea 
până la uşa masivă de la intrare, fură dezamăgiţi să 
constate că accesul în clădire era comandat printr-un cod. 
Pe fronton, deasupra uşii, strălucea cu litere aurite numele 
reşedinţei. Printr-un geam, reperară în hol mai multe cutii 
de scrisori. Pe una dintre ele, o mână necunoscută scrisese 
cu vopsea neagră „Legenda grăieşte adevărul”. 

Willow se încruntă. 

— Ce legendă? după părerea ta, ce poate să însemne 
asta? 

Steve clătină uimit din cap. 

— N-am nici cea mai mică idee. Fără îndoială e vorba 
de o glumă a tinerilor. 


În spatele lor, o voce cu accent slav îi făcu brusc să 
tresară: 

— Cum? Nu cunoaşteţi legenda necunoscutei din 
oglindă? 

O femeie mică de statură şi foarte în vârstă stătea în 
josul treptelor. Purta un costum de jogjing de culoare roz- 
bombon, nişte bascheţi prăfuiţi, şi o caschetă prevăzută cu 
o vizieră din lame. Pe spate atârna o coadă de cal albă ca 
zăpada. 

— Vreti să intraţi? Vă blocăm probabil drumul? se 
interesă politicoasă Willow. 

— Nu, deloc. După Jogjingul matinal, intru 
întotdeauna pe intrarea de serviciu, răspunse bătrâna 
doamnă cu un surâs larg. Dar când am văzut că îl căutaţi 
pe paznic, am venit să vă spun că lipseşte. L-am văzut 
plecând după cumpărături în momentul în care părăseam 
imobilul. Dar, după părerea mea, trebuie să se întoarcă 
dintr-un minut sau altul. 

Surârsul nu-i părăsi chipul, în timp ce urca treptele. 

— Vreţi să-l întâlniți probabil în legătură cu un 
apartament? 

— Nu, doar ca să-i punem două sau trei întrebări în 
legătură cu nişte foşti locatari, îi explică Steve. Ştiţi cumva 
de cât timp lucrează aici? 

— Oh! Domnul Amberson locuieşte la Bachelor Arms 
aproape de... 

Se întrerupse pentru a face un rapid calcul mintal. 

— .„.„.douăzeci şi opt de ani! 

Steve şi Willow tresăriră. Douăzeci şi opt de ani? 
Acest Amberson îşi va aminti în mod sigur de Donna Ryan. 
N — A fost angajat în 1968, preciză amabila bătrânică. 
Imi amintesc foarte bine data fiindcă este anul în care mi- 
am zugrăvit apartamentul în mov... O idee catastrofală, 
între noi fie vorba! adăugă ea râzând într-un fel care îţi 


mergea drept la inimă, făcând-o nespus de simpatică. Şi, 
văzându-mi disperarea, Ken Amberson a acceptat imediat 
să repare... dezastrul. 

— Trebuie să înţeleg din asta că şi dumneavoastră 
locuiţi aici din 1968? o întrebă Willow cu o privire 
strălucind de speranţă. 

— Oh! Nu! M-am instalat în acest imobil cu mult 
înainte de această dată, fetiţa mea! În 1947, ca să fiu mai 
exactă... 

O tăcere de gheaţă urmă acestei declaraţii. 

— Hazardul aranjează bine lucrurile, sfârşi prin a 
remarca Steve. Am pornit cu dreptul în dimineaţa asta! 

— Poate femeia din oglindă vă vrea binele? le sugeră 
bătrâna doamnă făcându-le glumeţ cu ochiul. 

— Dar ce-i cu femeia asta din oglindă? se miră 
Willow. 

Interlocutoarea lor le făcu semn cu bărbia spre 
inscripţia de pe cutia de scrisori şi le şopti pe un ton 
misterios: 

— Legenda grăieşte adevărul. 

— Ce legendă? interveni Steve oarecum nerăbdător. 

Bătrânica surâse. 

— E o poveste lungă... Ce-aţi zice să veniţi să beţi o 
ceaşcă de ceai la mine, ca să vă pot povesti totul. 

Le întinse cu graţie mâna. 

— Permiteţi-mi să mă prezint. Nataşa Kurian. 

— Steve Hart. 

Se întoarse apoi spre tovarăşa lui. 

— Iar ea este Willow Ryan... Acceptăm cu plăcere 
propunerea dumneavoastră, doamnă Kurian. 

Se înclină şi duse cu galanterie micuța mână ridată la 
buze, sărutând-o uşor. 

Un surâs încântat al Nataşei Kurian îi dovedi că i-a 
apreciat gestul. 


— Faceţi la fel ca toată lumea de aici: spuneţi-mi doar 
Doamna, le spuse ea pe un ton solemn înainte de a 
deschide uşa imobilului. 

x kx * 

— La drept vorbind, nimeni nu cunoaşte identitatea 
femeii din oglindă, le explică Nataşa Kurian pe un ton grav, 
turnând ceaiul fierbinte şi foarte negru în trei ceşcuţe fine 
de porțelan aranjate în suporturi din argint cizelat. Se 
povesteşte că ea a trăit aici prin anii '20, când Bachelor 
Arms era încă o somptuoasă reşedinţă particulară. Dar 
împrejurările morţii ei au rămas până acum învăluite în 
mister... 

Se întoarse spre impozantul samovar care trona pe o 
măsuţă din apropiere, apoi adăugă puţină apă caldă în 
ceaiul musafirilor ei. 

Willow îşi ascunse zâmbetul, văzând cât de stângaci 
umbla Steve cu ceşcuţa lui. Instalat pe o sofa mică din pluş 
roşu, cu spătarul acoperit de un şal vechi din caşmir, părea 
la fel de în largul lui printre şerveţele din dantelă şi 
mulţimea de bibelouri care împodobeau apartamentul 
doamnei Kurian, ca un elefant într-un magazin de 
porţelanuri. 

Surprinzând privirea ironică a lui Willow, îi scoase 
limba, dar în aşa fel încât să nu fie văzut de amabila lor 
gazdă. Willow, aşezată în faţa lui într-un fotoliu plin de 
pernuţe, îi răspunse pe furiş cu o strâmbătură. 

— Ceea ce e sigur, e că moartea misterioasei femei a 
fost tragică, reluă gazda lor prefăcându-se că n-a observat 
manevrele invitaţilor săi. Şi de când a avut loc această 
dramă, se poate observa câteodată imaginea victimei în 
oglinda din apartamentul IG. Apare mai ales persoanelor a 
căror viaţă e pe punctul de a suferi importante schimbări. 
Să vezi respectiva fantomă înseamnă că cel mai scump vis 
al vieţii tale sau cel mai îngrozitor coşmar se va realiza. 


Prima sa victimă a fost o tânără actriţă pe nume Jeannie 
Masters, al cărei corp a fost găsit în piscina situată pe 
vremuri în patio... 

Se întrerupse şi-l fixă pe Steve cu multă atenţie. 

— Înţeleg după expresia ta că nu mă crezi, domnule 
Hart. 

El dădu din cap, bine dispus. 

— Departe de mine ideea de a vrea să vă ofensez, 
Doamnă, dar sunt cam sceptic când aud acest gen de 
poveşti. 

— Şi dacă ţi-aş zice că am văzut cu ochii mei 
imaginea ei în oglindă înainte de a deveni amanta lui Errol 
Flynn? 

— Şi asta reprezenta îndeplinirea unui vis scump sau 
un coşmar îngrozitor? îi replică Steve glumet. 

Nataşa Kurian chicoti încântată. 

— Rămâne secretul meu. Oricum, o adevărată 
doamnă nu vorbeşte despre noptile ei de amor. 

Işi băură ceaiul, apoi Steve scoase din portofel două 
din fotografiile pe care i le încredinţase Willow 

Nataşa le examină cu atenţie. 

— Fetele astea n-au locuit mult timp aici, rosti ea în 
cele din urmă. Totuşi mi-o amintesc bine... 

Cu vârful degetului o indică pe Donna. 

— O adevărată splendoare! Priviţi-i trăsăturile... Ce 
statură superbă! Am fost cosmetician la Studiorile Xanadu 
o groază de ani, le explică ea plină de mândrie. Aşa că 
frumuseţea feminină nu are secrete pentru mine. Şi pot să 
vă asigur că după fata asta li se scurgeau ochii la toţi 
băieţii din clădire. Dacă memoria nu mă înşală, juca nişte 
roluri de ingenuă la studiourile Columbia Pictures. 

Se uită gânditoare la Willow. 

— Ce ciudat, ai aceeaşi ochi cu ai ei... şi aceeaşi 
culoare de păr. 


— Nimic de mirare, fiindcă sunt fiica ei. 

Nataşa lăsă să-i scape o exclamaţie de uşurare. 

— Deci asta era! Mi se părea mie că îmi aminteşti de 
cineva. 

— Vă amintiţi din întâmplare cine era iubitul ei? se 
interesă Steve. cumva unul dintre tinerii din fotografie? 

— Doamne, cum aş putea să ştiu? oftă Nataşa, dând 
din cap cu un aer dezolat. Era pe la începutul anilor '70... 
din cauza stupidei idei privind emanciparea sexuală, toţi 
tinerii se culcau cu toată lumea! Sunt aproape sigură că 
am văzut-o pe fata asta frumoasă la braţul unuia dintre 
tinerii ăştia... dar de aici şi până a ajunge la concluzia că 
unul dintre ei se bucura de exclusivitatea favorurilor ei... 

— Dar dintre tinerii aceştia, vă amintiţi pe cineva? 

— Oh, chiar foarte bine... Blondul cel înalt e Zeke 
Blackstone, actorul care a luat până acum mai multe 
premii 

Oscar. Cel cu mustață şi favoriţi se numeşte Ethan 
Roberts. La drept vorbind, el nu făcea parte dintre 
preferaţii mei. 

— Da? Şi de ce nu? o încurajă Steve să continue. 

— Prea arogant, prea sigur pe el... Păcate ale 
tinereţii, bineînţeles. 

Îi adresă lui Steve un zâmbet complice. 

— Cine ştie? Acum că ţinteşte spre Senat, poate că s- 
a schimbat, cu vârsta? 

— Poate. Şi ceilalţi? 

— Cei doi din primul rând erau fraţi. Fraţii Shannon: 
Jack cel mai mic, şi celălalt... 

Se încruntă. 

— ...Eric... mi se pare. 

Willow scoase o exclamaţie. Ethan... Eric... Două 
persoane care începeau cu E. Ce noroc pe ei! 

— Eric Shannon a murit, suspină Nataşa clătinând 


din nou din cap, dar de data asta cu tristeţe. S-a spuscăa 
fost vorba de o sinucidere. Dar această versiune a faptelor 
nu m-a convins niciodată. Prefer să cred că a fost vorba de 
un accident tragic. 

— Când şi cum s-a sinucis? o întrebă Willow 
încercând să-şi ascundă dezamăgirea. 

— În 1970, căzând de la al treilea etaj. Accidentul a 
avut loc fără îndoială la puţin timp după ce au fost făcute 
aceste fotografii... Era în iunie. Sau în iulie, nu mai ştiu 
precis... dacă acest lucru este atât de important pentru voi, 
ar trebui să-l întrebaţi pe Ken Amberson... sau să-l 
contactaţi pe Jack Shannon, fratele lui Eric. Ken îi 
cunoaşte în mod precis noua adresă... 

— La mai mult de douăzeci de ani după plecarea unui 
locatar? M-aş mira, oftă Steve. 

— Jack Shannon şi Faith, soţia lui, s-au mutat recent 
de aici, le explică amabila bătrânică. În mod sigur au fost 
interesaţi să li se trimită corespondenţa... 

— Vreţi să spuneţi că Jack Shannon n-a părăsit 
niciodată Bachelor Arms? 

— Nu, nu asta... S-a mutat după moartea fratelui său 
şi se spune că a plecat în Vietnam, încercând să uite 
această dramă. Mă credeţi sau nu, dar femeia din oglindă 
l-a readus la Bachelor Arms. I-a apărut în vis... 

Luând din nou fotografia în mână, le arătă cu vârful 
degetului spre tânărul blond. 

— Dar cel mai uimitor este că Ezechiel Blackstone a 
trăit aceeaşi experienţă... E de necrezut cât de mult a 
influenţat acest imobil viaţa locatarilor său, nu vi se pare? 

Steve lăsă să-i scape o exclamaţie, care denota că 
începuse să-şi cam piardă răbdarea. 

— Aşteptaţi! Doar nu vreţi să mă faceţi să cred că... 

Se opri brusc, ca lovit de trăsnet. 

— Ezechiel? Dar adineauri, vorbind despre actor, l-aţi 


numit Zeke Blackstone, nu-i aşa? 

— Ezechiel este de fapt adevăratul lui nume de botez. 
Mi-a mărturisit asta într-o după-amiază, acum mult timp, 
când era într-o pasă proastă şi era în lipsă de confidenţi. 
Originar din New York, a trebuit să-şi părăsească familia 
de timpuriu pentru a-şi face o carieră la Hollywood. Şi-a 
ales diminutivul de Zeke, pentru a fi mai uşor de 
pronunţat. 

Capitolul 4 

— Trei prenume care încep cu E! gemu Willow după 
ce părăsiră apartamentul Nataşei Kurian. Şi trei tineri cu 
care mama mea era în relaţii în perioada când m-a 
conceput! Oricare dintre ei ar putea fi tatăl meu... 

Tăcu înainte de a spune pe un ton obosit şi 
descurajat: 

— Şi acum, ce facem? 

— Îl întrebăm pe portar, îi sugeră Steve. Poate că el 
ştie mai mult decât doamna Kurian. 

O luă de braţ şi urcară până la următorul etaj. 
Bătrânica îi sfătuise să urce până la apartamentul IG, care 
era acum liber. 

După ce-şi făcea cumpărăturile, Ken Amberson avea 
obiceiul să efectueze mici reparaţii prin apartamente. 

Găsiră uşa  întredeschisă. Dinăuntru se auzeau 
lovituri de ciocan. Se anventurară în hol şi ajunseră într-o 
încăpere imensă, luminată dinspre est şi vest prin două 
ferestre mari. Parchetul din lemn de culoare deschisă şi 
pereţii albi contribuiau la luminozitatea unui salon de 
asemenea proporţii. 

Privirile le fură imediat atrese de o oglindă imensă, 
fixată deasupra unui şemineu din marmură. Încadrată de o 
ramă din lemn cu sculpturi baroce, părea să nu aibă 
vârstă, lăsând impresia că e mai veche decât însuşi 
imobilul. În acest decor sobru, mai degrabă pustiu, ar fi 


trebuit să creeze senzaţia unui obiect inutil. Totuşi, nu-ţi 
puteai închipui acea încăpere fără ea. 

— Crezi că e vorba de oglinda despre care ne-a vorbit 
doamna Kurian? îi şopti Willow. 

— Fără îndoială. Nici nu văd alta... Şi ne-a precizat că 
se găseşte în apartamentul IG, nu-i aşa? 

După o uşoară ezitare, Willow se apropie de oglindă 
cu un pas şovăielnic şi privi cu atenţie suprafaţa ei 
lucioasă, pe care trecerea timpului îşi lăsase amprenta. 
Dar nicio fantomă, nicio creatură misterioasă nu apăru să-i 
facă vreun semn. Nu se vedea decât pe sine şi pe Steven, 
cum rămăsese la câţiva paşi în spatele ei. 

Contrastul izbitor dintre siluetele lor o făcu să 
zâmbească. Cu părul lui blond, tenul bronzat şi umerii de 
sportiv, Steve încarna perfect modelul unui play-boy 
californian. În comparaţie cu el, în elegantul ei taior de 
croială clasică, ea apărea delicată şi sofisticată. Trupul 
zvelt, tenul de culoarea sidefului şi părul roşcat îi dădeau 
un aer delicat, aproape eteric. 

Totuşi Willow nu se considerase niciodată o fiinţă 
fragilă. Fără îndoială că înfăţişarea atletică a lui Steve o 
făcea să pară vulnerabilă... Da, în faţa unei asemenea 
masculinităţi agresive, se simţea brusc foarte feminină. Cel 
puţin asta era imaginea pe care le-o întorcea plină de 
indiferenţă oglinda fermecată. 

Dar îi plăcea această impresie? Willow dorise 
întotdeauna să fie modernă, liberă, independentă. Dar în 
acest moment, frumoşii umeri ai lui Steve Hart o îndemnau 
să se înghesuiască la pieptul lui ca o fetişcană naivă. 

Steve se apropie de ea şi îi şopti la ureche: 

— Ei? E ceva misterios cu oglinda asta? 

— La prima vedere nu... 

li întoarse spatele tulburată şi, ca să scape de 
magnetismul prezenţei lui, îi sugeră: 


— Având în vedere că nu se mai aud loviturile de 
ciocan, nu crezi că ar trebui să ne semnalăm în vreun fel 
prezenţa domnului Amberson? 

În aceeaşi clipă, portarul îşi făcu apariţia în prag. Era 
un bărbat mic de statură, grăsuţ şi chel, îmbrăcat într-o 
salopetă kaki. Ţinea în mâna dreaptă un burlan. Ochii lui 
de un cenuşiu deschis îi scrutară bănuitori pe cei doi 
intruşi. 

Lui Willow nu-i plăcu de la bun început. 

— Cine sunteţi? bombăni bărbatul. Şi ce faceţi aici? 
Apartamentul este gol, nu e nici de închiriat, nici de 
vânzare. 

Willow preferă să-i lase lui Steve iniţiativa discuţiei. 

— Nu suntem în căutarea unei locuinţe, îi explică 
liniştit detectivul. Am dori doar să vă punem câteva 
întrebări. 

— De ce? Sunteţi ziarişti? 

— Noi am... 

— Au fost o groază pe aici, îl întrerupse Amberson pe 
un ton morocănos. Cât timp Blackstone a locuit în clădirea 
asta, împrejurimile erau pline de mâzgălitori de hârtie. Dar 
ca să vă piară cheful, o să vă spun că nu mai locuieşte aici. 
S-a mutat luna trecută după căsătoria fiicei sale. Deci dacă 
aţi venit să vă băgaţi nasul pe aici trimişi de vreun ziar de 
scandal, puneţi-vă pofta-n cui şi ştergeţi-o! N-am nimic să 
vă spun. 

— Liniştiţi-vă, nu suntem ziarişti, domnule Amberson. 

Steve îi întinse portarului o carte de vizită. 

— Sunt detectiv particular. lar domnişoara Ryan este 
clienta mea... 

Amberson studie  cartonaşul alb, dar rămase 
continuare încruntat. 

— Şi ce anchetați? 

— Nu vă ascund că Zeke Blackstone ne interesează şi 


pe noi, răspunse Steve fără să-şi piardă cumpătul. Dar nu 
din motivele pe care le credeţi... 

— Ştiam eu că sunteţi ziarişti, se montă Amberson 
privindu-i mânios. L.uaţi-o din loc înainte să chem poliţia. 

— Dar am dori să vă punem nişte întrebări şi în 
privinţa lui Ethan Roberts, continuă Steve fără să se lase 
impresionat de ameninţare. 

— Poftim?! 

— ...Ca şi despre Eric şi Jack Shannon, încheie el, 
imperturbabil. 

după sclipirea bruscă a ochilor cenuşii, ştiu că a 
reuşit să trezească curiozitatea portarului. 

Atunci, continuă. 

— Aş dori să cunosc legătura dintre aceşti bărbaţi şi 
o tânără numită Donna Ryan... 

— De unde scoateţi toate numele astea? 

Simţind că portarul a muşcat momeala, Steve îi făcu 
un semn uşor lui Willow. Înţelegându-i imediat mesajul, 
tânăra scoase fotografiile din poşetă, acolo unde le pusese 
după ce doamna Kurian le studiase adineauri. Şi i le 
întinse lui Amberson. 

Bătrânul rămase tăcut câteva clipe privind pozele cu 
un amestec de mânie şi stupefiacţie. 

— Presupun că sinuciderea lui Eric vă interesez, 
mormăi el într-un târziu. 

— Nu numai. Ne-ar plăcea să aflăm tot ce s-a 
întâmplat în acea vară... 

— De ce? 

— E confidenţial. 

— În acest caz, nu am nimic... de spus. 

Steve îşi scoase portofelul din buzunar. 

— Douăzeci de dolari ar putea să vă reîmprospăteze 
memoria? 

Amberson nici nu clipi. 


— Patruzeci? 

Willow îl prinse de braţ pe Steve. 

— Steve, nu banii tăi îl interesează pe domnul 
Amberson, îi spuse ea, ghicind că nu lăcomia era punctul 
slab al bătrânului. 

Apoi îi surâse cu drăgălăşenie paznicului. 

— Domnule Amberson, sunt fiica Donnei Ryan. Eu l- 
am angajat pe domnul Hart ca să mă ajute să descopăr 
identitatea tatălui meu. Şi avem nişte motive temeinice să 
credem că e vorba de unul dintre cei trei tineri din 
fotografie. Eric, Zeke sau Ethan. Toate informaţiile care 
vom reuşi să le strângem despre ei ne vor fi de un real 
folos... Vă reamintiţi de o locatară numită Donna Ryan? 

— Da, îmi amintesc de ea, sfârşi prin o mormăi 
paznicul. O fată frumoasă... S-a instalat aici în mai 1970 cu 
o prietenă. Ethan Roberts, actualul politician, le-a făcut 
rost de apartament... Pe atunci jucau împreună în nu mai 
ştiu ce serial de televiziune... 

Lăsă să-i scape un râs dispreţuitor. 

— Probabil că şi-a închipuit că o să-i pice mai uşor în 
braţe dacă o să locuiască aici... 

— Şi a reuşit? se interesă imediat Steve. 

Amberson ridică din umeri. 

— De unde să ştiu? Pe vremea aia Bachelor Arms era 
un adevărat lupanar. Toată lumea se culca cu toată lumea. 
Am văzut-o pe Donna ieşind cu Roberts de două sau trei 
ori... Dar şi cu alţii. Îi plăcea să se ducă şi în apartamentul 
fraţilor Shannon. Dar de unde vreţi să ştiu dacă făcea 
dragoste cu ei? Nu era genul de fată care să se dea în 
spectacol fără pic de ruşine... Ceea ce e sigur însă e faptul 
că sinuciderea lui Eric a fost o lovitură grozavă pentru ea! 

Le făcu semn să-l urmeze şi se îndreptă spre uşa 
balconului care dădea spre parc. 

— Priviţi acolo jos, pe aleea mărginită de hipiscus a 


descoperit Blackstone cadavrul prietenului său. Medicul 
legist al poliţiei a spus că Eric Shannon era mort de mai 
mult de o oră. Mai multe persoane trecuseră pe lângă el 
fără să-i dea nicio atenţie, bănuind că e beat. Ceva mai 
încolo, o pereche stătea pe o bancă, giugiulindu-se. Nici 
băiatul nici fata n-au văzut accidentul. Pe întuneric, nimeni 
nu şi-a închipuit că e vorba de o dramă... 

Pe Willow o trecu un fior uşor pe şira spinării. Se 
părea că paznicului îi făcea o plăcere perversă de a 
rememora aceste detalii macabre. 

— Puliţiştii au spus că Eric s-a aruncat de la etajul al 
treilea. El locuia pe acelaşi palier cu mama ta, adăugă el 
privind-o pe tânăra femeie cu o bucurie răutăcioasă. 

— Vreţi să spuneţi că... erau împreună? îngăimă 
Willow. L-a văzut sărind? 

Paznicul îi răspunse printr-un ridicat din umeri. 

— După părerea poliţiştilor, ea era jos, la serata care 
avea loc în acest apartament. Dar ea e cea care a dat 
alarma auzind nişte urlete. Şi tot ea a chemat ambulanţa. 

— Credeam că nimeni n-a remarcat cadavrul lui Eric 
Shannon, obiectă Willow care pierduse şirul povestirii. 

— Fata care se giurgiulea cu iubitul ei pe bancă a 
început să scoată nişte ţipete isterice când l-a văzut pe 
Zeke Blackstone încercând să-l ridice pe rănit. Abia atunci 
a realizat că s-a întâmplat ceva grav. 

— Ce-ar fi căutat Donna Ryan la Eric Shannon? Şi 
cum ar fi intrat în apartamentul lui? întrebă Steve. 

— N-ar fi trebuit decât să împingă uşa. Nimeni nu 
încuia pe vremea aceea... aşa era moda. 

Willow rămase o clipă tăcută, încercând să-şi pună 
ordine în gânduri. Ce va simţi ea dacă descoperi că Eric 
Shannon era tatăl ei? Abia să-l regăsească şi să-l şi 
piardă... 

Simţindu-şi inima grea, îl întrebă: 


— S-a aflat de ce s-a sinucis? 

— S-a spus că în seara aceea s-a certat îngrozitor 
fratele lui. Dar de unde să se ştie precis? Oricum, cei doi 
fraţi se ciondăneau mai tot timpul. În orice caz, Jack 
Shannon s-a volatilizat imediat după terminarea anchetei. 
Dovadă că nu avea conştiinţa prea curată. Dacă vreţi să 
aflaţi părerea mea, din cauza asta fratele lui Eric a plecat 
în Vietnam... 

Dădu dezamăgit din cap. 

— Bineînţeles că povestea asta cu cearta poate să fie 
o pură invenţie... Poate că Eric Shannon se drogase mai 
mult ca de obicei? N-ar fi primul care s-a aruncat pe 
fereastră imaginându-şi că va putea zbura ca o pasăre, nu-i 
aşa? In fond, care e diferenţa? destinul lui fusese 
pecetluit... 

— Poftim? mormăi Steve. 

— Văzuse femeia din oglindă. 

— Iar blestemata asta de oglindă! Ce naiba! Domnule 
Amberson ştiţi la fel de bine ca şi mine că sunt pure 
fantezii. 

— Nu! replică portarul cu vehemenţă. Vreţi o 
dovadă? In 1930 o artistă pe nume Jeannie Masters a fost 
găsită înecată în piscina care se afla pe atunci în patio. Şi 
asta s-a întâmplat în mijlocul unei petreceri, stropită din 
belşug cu băutură, exact ca în cazul Shannon. Nimeni n-a 
văzut nimic! Niciodată nu s-a aflat dacă a fost vorba de un 
accident, o sinucidere sau o crimă... Şi ea o văzuse pe 
femeia din oglindă! 

Steve îşi ridică exasperat ochii spre tavan. 

— Cum puteţi da crezare unor asemenea prostii? 
Legenda asta a fost inventată de un mitocan de geniu, care 
a găsit în asta un mijloc excelent de a abuza la naivitatea 
altora! 

Ochii de culoarea oţelului ai bătrânului Amberson se 


îngustară ca o lamă de cuţit pe faţa brăzdată de riduri. 

— Iar eu vă spun că e purul adevăr! Ea apare în 
oglinda apartamentului IG, îmbrăcată într-o rochie lungă, 
albă, cu un surâs melancolic întipărit pe buze... Iar apariţia 
ei semnifică faptul că viaţa cuiva va fi dată peste cap... în 
sensul bun sau rău al cuvintelor! 

— Poate aţi văzut-o şi dumneavoastră? îl ironiză 
Steve. 

— N-am zis asta... Dar ştiu că nu e o simplă legendă. 

— Şi din întâmplare, nu puteţi aduce ca martori decât 
două cadavre şi o doamnă aproape centenară. 

— Nu numai! protestă enervat Amberson. Ethan 
Roberts a văzut acest semn al destinului înainte de 
primirea rolului care l-a făcut celebru. Iar soţia lui Jack 
Shannon a primit şi ea aceeaşi prevestire a destinului... 

x kx * 

— Gata, s-a rezolvat, o anunţă Steve punându-și 
telefonul celular în buzunarul interior al hainei. Avem 
întâlnire cu scenaristul Jack Shanon şi soţia lui, la doi paşi 
de aici, la Flynn’s... 

Şi îi indică printr-un semn al capului barul care se 
găsea ceva mai încolo pe şosea. 

— În seara asta, la ora optsprezece, îţi convine? 
adăugă el întorcând cheia în contactul Mustang-ului. 

— Da, perfect, oftă Willow. 

Dar tonul şi expresia feţei îi dezminţeau spusele. 

El îi aruncă o privire prietenoasă. 

— Ei, eşti sigură că totul este în regulă? îi şopti el, 
aranjându-i după ureche o şuviţă de păr care-i mângâia 
obrazul. Pari cam... zdruncinată. 

Pe Willow o trecu un fior la atingerea lui. 

Îşi întoarse brusc faţa, înainte să fie tentată să facă 
vreo prostie. 

— Da, da... totul e în regulă. 


Dar el îi cuprinsese tandru ceafa în căuşul palmei 
drepte. 

— Ai tot dreptul să te simţi tulburată... La urma 
urmei, nu în fiecare zi descoperi brusc trei potenţiali taţi! 

— Te asigur că totul este în regulă, insistă ea 
forţându-se să zâmbească. Să ştii că nu fac parte din 
rândul fiinţelor fragile care leşină din senin! Îţi promit că... 
n-o să mai dau apă la şoareci ca azi-dimineaţă! 

Un zâmbet ştrengăresc se întipări pe buzele lui 
Steve. 

— Nu trebuie să te scuzi, copila mea. Ai dreptul să 
plângi pe umărul meu de câte ori simţi nevoia, asta e 
inclus în tarif. 

— Şi tarifele tale îţi dau dreptul să hărţuieşti 
clientele? 

De cum îi ieşiră de pe buze aceste cuvinte, le şi 
regretă. La urma urmei, Steve nu o... hărţuise. Fiindcă ea 
oricum consimţise. 

Şi dacă voia ca lucrurile să meargă bine în 
continuare, aşa ceva nu mai trebuia să se întâmple în 
niciun caz. 

El îşi retrase imediat mâna. 

— Dacă este cumva o aluzie la sărutul meu, spuse el, 
nu ai de ce te teme! Am greşit pierzându-mi capul şi îmi 
cer scuzele de rigoare. 

Willow izbucni în râs. 

— Iţi ceri scuze? Dar de ce? 

— Fiindcă am profitat de vulnerabilitatea ta ca să 
abuzez de tine. 

Acest cuvânt o făcu să sară în sus pe Willow. 

— Să „abuzezi” de mine? Cine te crezi, domnule 
Hart? N-am permis niciodată unui bărbat să abuzeze de 
mine. Şi dacă m-ai sărutat... asta s-a întâmplat fiindcă am 
vrut-o şi eu. 


— Atâta timp cât eşti clienta mea, n-ai de ce să te 
temi, continuă el cu nepăsare. Nu mă culc cu femeile care 
mă plătesc. E un principiu de la care nu fac nicio excepţie. 

Mânia făcu să scapere scântei în ochii lui Willow. 

— Şi ce te face, mă rog, să crezi că ai cea mai mică 
şansă de a te culca cu mine, domnule Hart? 

Un zâmbet senzual apăru pe buzele frumoase ale 
însoţitorului ei. E 

— Nu cred, sunt sigur de asta. În biroul meu, dacă aş 
fi vrut, aş fi putut cu uşurinţă să te dezbrac şi să te întind 
pe canapeaua mea, fără să protestezi câtuşi de puţin. 

În faţa unei asemenea aroganţe masculine, Willow 
rămase la început fără grai. Apoi o mânie surdă făcu să-i 
fiarbă sângele în vine, în timp ce Steve adăuga cu o mutră 
diabolică: 

— Dar nu pierzi nimic aşteptând, frumoaso... După ce 
îl vom regăsi pe tăticul tău, o să trec imediat Rubiconul şi 
o să te bag în patul meu fără nicio mustrare de conştiinţă. 

Capitolul 5 

Pentru prima oară în viaţa ei, Willow se hotări să-şi 
anuleze toate întâlnirile profesionale. Şi îşi petrecu 
întreaga după-amiază hoinărind prin oraş, cascând gura pe 
la vitrine şi făcând câteva cumpărături. 

Steve urma să treacă s-o ia de la hotel pe la ora cinci 
şi jumătate. Până atunci avea destul timp să pună la punct 
planul de răzbunare care se contura încetul cu încetul în 
mintea ei. Doar nu era să înghită afrontul pe care i-l făcuse 
obraznicul de Steve Hart. 

Toată după-amiaza, indiferent ce făcea, vorbele 
detectivului nu-i ieşea din minte, enervând-o la culme. Ce 
tupeu! 

Bine, de acord, sărutul lui nu o lăsase de piatră... Ei 
şi? În starea în care se găsea în acea clipă, reacţia ei nu 
era de mirare. Dar asta însemna că dorea să se culce cu 


el? Nu, bineînţeles că nu! Şi mai ales nu pe canapeaua aia 
veche şi jegoasă, pe care el avusese pretenţia că ar fi putut 
face dragoste cu ea... 

Willow închise ochii, supărată pe ea însăşi de data 
asta. Uite că propria ei imaginaţie îi juca feste! Imagini ale 
lui Steve, sărutând-o cu pasiune, mângâind-o pe tot trupul, 
îi dansau prin faţa ochilor. îmbrăţişările lor pătimaşe... 

Simţi că se înroşeşte. 

Era mai bine să privească adevărul în faţă. Să facă 
dragoste cu Steve Hart o tenta mai mult decât ar fi vrut să 
recunoască. Dar în alte împrejurări şi cu condiţia să i-o 
ceară cu totul altfel! În orice caz, tipul ăsta arogant se 
înşela crezând că e suficient să pocnească din degete ca ea 
să-i pice în braţe. Ce îngâmfat! 

„Până vei trece la fapte, încrezutule multă apă va mai 
curge pe Rubicon, mormăi ea luând-o pe Rodeo Drive, 
marele bulevard din Los Angeles pe care se găsesc 
majoritatea magazinelor de lux din oraş. O să te fac să 
înduri chinurile lui Tantal şi într-un fel atât de rafinat, încât 
în două zile o să te târăşti în genunchi cerându-mi iertare”. 

x x * 

Când Steve opri Mustang-ul în fața hotelului în care 
locuia Willow, crezu că inima o să-i stea în loc. O femeie 
sublimă... fatală... îl aştepta în capul scărilor. Colanţi negri, 
rochie neagră mini asortată cu o vestă ajustată care-i 
punea spectaculos în valoare silueta zveltă... Era cea mai 
sexy creatură pe care o văzuse vreodată. 

Învăluind-o într-o privire uluită, o studie din cap 
până-n picioare, cu o mutră pofticioasă. Azi-dimineaţă, 
taiorul clasic nu-i dezvăluise picioarele interminabile, de o 
formă perfectă, talia de viespe, graţia unduitoare a 
mersului... Mai tulburat ca de obicei, o privi coborând 
treptele, apoi înconjurând Mustang-ul şi deschizând 
portiera, luând loc cu o uşurinţă senzuală pe scaunul din 


piele albă de lângă el. Trebui să facă un efort deosebit ca 
să-şi stăpânească reacţiile intempestive provocate de 
emotie. 

Şi dacă Willow îi remarcă tulburarea, se prefăcu 
totuşi că n-a observat nimic. 

— Ei? Ce noutăți? se interesă ea pe un ton detaşat, în 
timp ce maşina se angaja pe bulevard. 

Cu un aer inocent, Willow se aşeză picior peste 
picior, fapt ce avu ca efect ridicarea cu încă vreo câţiva 
centimetri a rochiei şi aşa prea scurtă, dezvăluind şi mai 
mult coapsele de top model. 

Steve înghiţi în sec. O făcea special, sau ce naiba? 
Dacă nu cumva încerca să-l pedepsească pentru purtarea 
lui cam fără perdea de azi-dimineaţă? 

Un zâmbet scurt îi flutură pe buze când îşi reaminti 
de promisiunea, fără echivoc şi mai degrabă cinică pe care 
i-o lansase că pe o provocare, înainte să se despartă de ea. 

Vocea batjocoritoare a lui Willow îl smulse din 
gândurile lui. 

— Ei? Ţi-ai înghiţit limba? 

— Hmm! Mă gândeam, asta-i tot. l-am telefonat 
prietenului meu Marty, care este ofiţer de poliţie. Propriile 
lui investigaţii confirmă spusele lui Amberson. Eric 
Shannon s-a omorât căzând de la balconul apartamentului 
său situat la al treilea etaj, lângă cel al Donnei Ryan. A 
zgâriat balustrada în cădere. Nimeni nu ştie de ce a vrut 
să-şi pună capăt zilelor. Se confirmă că, puţin mai înainte, 
se certase cu fratele său, care a coborât apoi să danseze în 
apartamentul IG. Dar poliţiştilor nu li s-a părut o explicaţie 
plauzibilă. Şi contrar insinuărilor lui Amberson, la 
autopsie, medicul legist n-a găsit nici cea mai slabă urmă 
de stupefiant în sângele lui. A constatat doar că victima 
băuse bere şi fumase puţină marijuana. Pe scurt, nimic 
deosebit. E cam greu de crezut că Eric s-a aruncat pe 


fereastră sub efectul drogului sau al băuturii. 

Ezită înainte de a continua, întrebându-se dacă e 
prudent de a-i transmite aşa, una după alta, toate 
informaţiile pe care le obținuse. 

— Accidentul a avut loc pe 28 iunie 1970. Aproape cu 
opt luni înainte de naşterea ta. 

— Eric Shannon ar putea fi deci tatăl meu? 

— Fără concluzii pripite! E o posibilitate şi nimic mai 
mult. 

— Pe scurt, n-am avansat niciun pic! 

Când se întoarse spre el, tivul rochiei se mai ridică 
puţin, aducându-l într-o stare de agonie... Când naiba o să 
se hotărască să-l lase în pace? Dacă o să se încăpăţâneze 
să mai arunce gaz pe foc, pe el o să-l lovească în mod sigur 
apoplexia. 

— Şi serialul televizat în care juca mama mea? 
continuă ea, insensibilă la privirile lacome ale însoţitorului 
ei. 

— Nu cine ştie ce nici din acest punct de vedere 
bombăni Steve lărgindu-şi puţin gulerul de la cămaşă. De 
altfel, mi-a venit şi foarte greu să-mi găsesc nişte 
informatori... Din fericire, am reuşit să conving secretara 
de la studiourile Columbia Pictures să se ducă să 
scotocească prin arhive. Mi-a confirmat că Donna Ryan şi 
Ethan Roberts au jucat împreună, dar e un lucru pe care 
noi îl ştiam deja. In afară de asta, doi actori îşi reamintesc 
că au lucrat împreună cu mama ta. Primul mi-a spus că era 
un adevărat talent şi nu înţelege de ce a dispărut pur şi 
simplu, după ce scenariştii îi îmbogăţiseră mult rolul. Un 
machior a identificat-o imediat, văzându-i poza. Figura ei l- 
a frapat pentru aceleaşi motive ca ale doamnei Kurian... 
dar ce faci, Wilow? 

— Îmi scot vesta... Nu ţi se pare că e îngrozitor de 
cald în maşina asta? 


Steve rămase hipnotizat de spectacolul unghiilor 
carmin alunecând pe țesătura neagră, pe măsură ce tânăra 
femeie se descheia la nasturi. Azi-dimineaţă avea oare 
unghiile lăcuite? Nu, precis nu, fiindcă altfel ar fi 
remarcat. 

— Atenţie! S-a pus stopul! îl avertiză ea. Doar n-o să 
ciocneşti maşina din faţa noastră. 

El îşi ridică ochii exact la timp pentru a evita 
coliziunea. Dar după ce opri Mustang-ul, privirea lui Steve 
fu atrasă ca un magnet de Willow. Şi spectacolul pe care îl 
descoperi făcu să i seurce sângele în cap. 

În momentul când se aplecă în faţă ca să-şi scoată 
mânecile strâmte ale vestei, sânii mici şi tari fură gata să 
iasă din decolteul pătrat al elegantei rochii negre. 

— Poţi să mă ajuţi, te rog? i se adresă ea, întinzându-i 
mâna stângă. 

El se execută fără să răspundă, cu ochii aţintiţi spre 
sânii rotunzi care se ghiceau prin țesătura subţire o 
rochiei. _ 

— Iţi mulţumesc! 

Ea îi surâse veselă. 

— Niciodată n-aş fi crezut că poate fi atât de cald în 
luna octombrie. Şi e singura ţinută de cocteil pe care am 
adus-o cu mine. Aşa că n-am avut de ales! 

Era o minciună, bineînţeles. Cumpărase rochia şi 
vesta chiar în după-amiaza respectivă, de la un magazin de 
lux de pe Rodeo Drive. După care se încredinţase 
îngrijirilor unei manichiuriste şi unui coafor de renume. 

— Steve... s-a schimbat stopul. 

— Oohh!... Ilartă-mă. 

Demară în grabă. Willow îşi împături vesta şi, ştiind 
că el o pândeşte cu coada ochilor, o puse pe scaunul din 
spate, făcând în aşa fel încât să-i ofere ca din întâmplare 
posibilitatea de a mai arunca o privire în decolteul ei. 


Steve îşi înăbuşi o înjurătură. 

Nemaiputând să se stăpânească, sfârşii prin a 
bombăni: 

— Ce naiba speri? 

Ea îl fixă cu o privire ironică. 

— Poftim? 

— Oh! Nu face pe sfânta cu mine! Ştiu eu că ţi-ai pus 
ceva în minte... 

Willow se mulţumi să-i surâdă cu un aer inocent. 

— Nu ştiu despre ce vorbeşti, Steve. 

El îşi ridică ochii spre cer, neştiind prea bine ce 
simte: mânie sau admiraţie? sau amândouă? O alta s-ar fi 
simţit vexată. Dar nu ea! Ce temperament! 

Continuă să arunce priviri pofticioase spre picioarele 
frumoase, braţele fine, pieptul provocator. 

— Atenţie! Eşti cam distrat, dragul meu. O să trecem 
de Flynn's! exclamă ea arătând cu degetul trotuarul din 
stânga lor. 

Steve scăpă o înjurătură printre dinţi. Apoi, şoseaua 
fiind pe moment liberă, frână brusc şi trase de volan pe 
stânga. Derapajul lui controlat o proiectă pe Willow direct 
în portieră. 

— Sălbaticule! altă dată, fii te rog amabil să mă 
anunţi când mai faci asemenea manevre, fiindcă eram să- 
mi rup o unghie! 

— Data viitoare? Sper că nu va exista o dată viitoare, 
bombăni el, oprind maşina în parcarea barului. 

După ce opri motorul, încercă să-şi numere bătăile 
nebuneşti ale inimii, rugându-se ca Willow să nu remarce 
efectul pe care îl avuseseră asupra lui manevrele ei. Chiar 
în acea clipă, ar fi avut chef s-o răstoarne pe bancheta din 
spate şi să facă dragoste cu ea... 

Cu mâinile crispate pe volan, întoarse spre ea o 
privire furibundă. 


— Îţi dai seama că din cauza prostiilor tale, era să 
avem un accident? 

— Aha! rosti ea pe un ton detaşat. 

Tocmai scotocea prin minuscula poşetă de seară, de 
unde extrase în cele din urmă un ruj de buze. Apoi puse 
mâna pe oglinda retrovizoare. 

— Îmi dai voie? 

Şi fără să-i mai aştepte răspunsul, întoarse oglinda 
spre ea. 

— Willow... spuse el cu o voce amenințătoare. 

— Dă-i drumul, te ascult! Despre ce prostii era 
vorba? 

Ştiind că se uita la ea, făcu să alunece cu senzualitate 
pe buze rujul, însoţindu-şi gestul de o mimică adorabilă. 
Deşi furios, Steve nu se putu împiedica să râdă. 

— Ţi-ai pus în gând să mă faci să-mi pierd capul, nu-i 
aşa? 

Îl privi drept în ochi şi-i zâmbi cu cochetărie. 

— Da! Sau cel puţin aşa sper... 

— Ai reuşit peste aşteptări, oftă el. Şi ştii asta, 
vrăjitoare mică! 

— Sigur... dar ai meritat-o din plin, Steve! 

Sedus fără voia lui, el se decise să joace corect. 

— Aşteaptă să-ţi deschid portiera, spuse el văzând-o 
că vrea să coboare. Admirându-ţi picioarele, era să-mi uit 
manierele de gentleman... 

Înconjură maşina şi-i întinse mâna. 

— Cum se face că nu ţi-am remarcat încă talia 
incredibil de fină şi gâtul lung ca de lebădă? Eşti chiar mai 
frumoasă decât cel mai sexy manechin. 

Willow râse cristalin. 

— Erai fără îndoială prea preocupat să-mi devorezi 
din priviri decolteul, Steve. 

O sclipire de dorinţă se aprinse în ochii albaştri. 


— Mai devreme sau mai târziu, îţi promit că acest 
corp nu-mi va rămâne necunoscut. 

— Promisiuni... mereu promisiuni! 

Luând mâna care i se întindea, cobori din maşină o 
gambă îmbrăcată în mătase şi puse în sfârşit pe asfalt 
două picioare încălţate în balerini, prinşi cu funde din satin 
negru. 

Steve crezu că o să leşine. De unde naiba ghicise că 
el avea o adevărată slăbiciune pentru satinul negru? 
Simţea că ameţeşte numai privind fundiţele care-i 
încercuiau gleznele fine. 

Prima oară când vor face dragoste, ea va purta aceşti 
balerini, îşi promise el în gând. Şi nimic altceva... 

— Steve? 

— Hmm... Da? 

— Dă-mi, te rog, vesta. Nu se ştie niciodată cu aerul 
ăsta condiţionat. 

După ce el îi dădu ascultare, ea se îndreptă spre bar 
ondulându-şi şoldurile şi-i veni să râdă când îl auzi 
înăbuşindu-şi o nouă înjurătură în spatele ei. 

Perfect!... Decolteul în formă de V care-i dezgolea 
spatele până în talie îşi făcuse la rândul lui efectul, ca şi 
cusătura retro care-i împodobea colanţii negri. 

Săracul! Nu avea nicio şansă de scăpare. 

— O să mă răzbun, bombăni el, doar pe jumătate 
furios însă. 

Râsul cristalin şi răspunsul lui Willow îi sunară plăcut 
în urechi. 

— Sper! 

x kx * 

Flynn’s era un încântător bar de cartier, cu un 
mobilier modern de culoarea fildeşului în combinaţie cu 
negru, scaune tapiţate cu catifea roşie, având pe pereţi 
postere ale starurilor de la Hollywood din anii '50. O 


mulţime compactă se înghesuia aici în această vineri şi 
chelneriţele îmbrăcate în smoching se strecurau cu 
greutate printre clientela zgomotoasă şi animată. 

Willow îşi muşcă buzele descoperind destul de 
repede că ţinuta ei avusese succes nu numai asupra lui 
Steve. Doi tineri rămăseseră cu paharul în mână în drum 
spre gură în clipa când trecu pe lângă ei, iar un brunet cu 
o privire tenebroasă îi făcu discret cu ochiul. 

Mascându-şi jena în spatele unui zâmbet de faţadă, 
se gândi că ar fi mult mai cuminte să-şi pună vesta. Exact 
în acel moment, Steve îi ghici dorinţa. 

— Pune asta pe tine! Şi repede! 

Aruncându-i vesta pe umeri, o înlănţui cu un braţ 
protector, atingere care o făcu să se tulbure mai mult 
decât ar fi vrut. 

Surâse, încântată în fond de accesul brusc de gelozie 
al însoţitorului ei. Bărbaţii erau atât de posesivi de la 
natură, încât i se părea tentant să continue să joace acest 
mic joc întreaga seară. 

Ca şi cum îi ghicise din nou gândurile, el o preveni: 

— Nu întinde prea mult coarda, Willow! Doar nu vrei 
ca un admirator prea întreprinzător s-o încaseze în public, 
nu-i aşa? Fiindcă trebuie să te previn pe loc: detest rivalii! 

Şi, pe negândite, o sărută rapid pe buze şi o trase 
spre bar. 

— Pot să vă spun ceva? îi întrebă el pe cei doi 
barmani care-şi vedeau de treburi în spatele tejghelei lungi 
din mahon. 

— Cu plăcere, răspunse brunetul care pregătea un 
cocteil. Ce doriţi? 

— Am întâlnire cu un anume Jack Shannon. Îl 
cunoaşteţi? 

— Da, răspunse bărbatul devorând fără ruşine din 
priviri decolteul lui Willow. E aşezat la o masă din fundul 


sălii, împreună cu soţia sa. 

— Mulţumesc. Ne-aţi putea servi la masa lor? Eu am 
să iau o bere şi... 

Întoarse o privire întrebătoare spre Willow. 

— Orice, dacă se adaugă şi tequila, rosti ea aruncând 
o privire plină de senzualitate barmanului. 

Steve o ciupi cu discreţie de braţ. Barmanul anunţă: 

— O bere şi un cocteil mexican. 

— Rece, vă rog, avu timp să precizeze Willow înainte 
ca Steve s-o înşface de braţ şi s-o ducă departe de tejghea. 
După câţiva paşi, ea îi porunci cu o voce iritată: 

— Acum dă-mi drumul! 

— Promiţi că o să te porţi bine? 

Ochii cu sclipiri de chihlimbar lansau fulgere. 

— Ce îndrăzneşti să insinuezi, Steve? Care din noi doi 
nu se poartă cum trebuie? 

El ridică din umeri. 

— De acord, de acord, nu-i nevoie să-ţi sară 
muştarul! 

Işi slăbi strânsoarea, iar ea îl privi cu un aer maliţios. 

— O să fiu cuminte doar pentru că n-am niciun chef 
să provoc un scandal. 

El râse dezamăgit. 

— Ah, dacă n-ai exista, ar trebui să te inventez, 
Willow. 

Cu un aer şiret, ea îşi deschise poşeta şi scoase un 
şerveţel. 

— Şterge-te cu el... Ai urme de ruj pe buze. 

x kx * 

Willow descoperi că Jack Shannon avea cam cu 
douăzeci de ani mai mult decât soţia lui, Faith. Aceasta nu 
depăşea în niciun caz douăzeci şi cinci de primăveri. Cu 
părul ei şaten, ochii mari de culoarea alunei şi chipul pur, 
poseda o candoare angelică; prin contrast cu faţa ridată a 


soţului ei, aceasta părea să accentueze diferenţa de vârstă. 

În mod normal, Willow ar fi atribuit fără îndoială 
faptul de a fi luat de nevastă o femeie atât de tânără 
dorinţei, un pic patetice, de a lupta împotriva bătrâneţii... 
Dar nu întârzie să descopere că nu exista nimic patetic la 
Jack Shannon. Trăsăturile marcate şi corpul lui osos erau 
acelea ale unui bărbat care trăise multe, văzuse multe şi 
nu se mai lăsa impresionat de nimic, lui Willow nu-i venea 
deloc greu să şi-l imagineze străbătând jungla vietnameză, 
cu o mitralieră pe umăr... Cu excepţia momentelor când îşi 
îndrepta privirile spre adorabila lui soţie. Atunci orice 
urmă de duritate dispărea de pe chipul lui... 

— Da, îmi amintesc foarte bine de Donna, spuse el 
după ce examină fotografiile pe care Steve le etalase pe 
masă. Pozele au fost făcute în ziua când s-a mutat la 
Bachelor Arms, în luna aprilie, dacă-mi mai amintesc bine. 
După ce Eric şi cu mine le-am ajutat pe fete să-şi urce 
lucrurile, am coborât cu toţii în patio ca să bem o bere şi 
să facem fotografii. 

— Era iubita fratelui dumneavoastră? îl întrebă 
Steve. 

Jack ridică din umeri. 

— E posibil... dar cred că se vedea şi cu Ethan 
Roberts. Acesta nu avea decât numele ei pe buze. Şiela 
fost acela care i-a sugerat să se instaleze la Bachelor Arms. 
Lui Ethan îi plăcea să se laude cu serile pe care le 
petreceau împreună. Totuşi... 

Dădu din cap. 

— ...e complicat. Mi-aş băga mâna în foc că se distra 
şi cu Eric, chiar dacă nu ştiu cât de departe au mers 
lucrurile. De fapt, între fratele meu şi mine nu erau nişte 
raporturi excelente. Şi în anul acela, ne-am certat tot 
timpul ca chiorii. Dacă am fi avut mai multă încredere unul 
în altul, poate că aş fi putut împiedica drama care... 


Instinctiv, Faith Shannon îşi puse mâna peste cea a 
soţului ei şi degetele lor se înlănţuiră. 

— În seara morţii lui, ne-am certat mai violent ca de 
obicei, reluă Jack. Pentru o poveste stupidă despre un 
scenariu pe care-l scriam împreună... Am părăsit 
apartamentul, nebun de furie. Nu l-am mai revăzut în 
viaţă. 

— Iertaţi-ne că vă obligăm să retrăiţi toate aceste 
vechi amintiri, şopti Willow, emoţionată de suferinţa pe 
care o citea în privirea lui. Nu v-am plictisi cu toate astea 
dacă n-ar fi atât de important pentru mine. 

— Hmm... a curs multă apă pe gârlă de atunci... 
Oricum, nu mai putem reînvia trecutul, nu-i aşa? 

— Şi Zeke Brackstone? interveni brusc. 

— Vreţi să aflaţi dacă acest actor ieşea cu ea? Nu, nu 
cred. Era îndrăgostit nebuneşte de o altă actriţă, Ariel 
Cameron. În vara aceea, turnau un film împreună. 

— Ariel şi cu el s-au căsătorit, au divorţat, apoi s-au 
căsătorit din nou de curând, nu-i aşa? remarcă Willow 
surâzând. 

— Da. Două săptămâni după nunta propriei lor fiice, 
şi-au luat zborul spre Las Vegas ca două turturele! 

— De fapt, de ce au divorţat? 

Jack ridică amuzat dintr-o sprânceană. 

— Hmm... Ar trebui să-i puneţi lui Zeke întrebarea 
asta. 

— Chiar am intenţia, răspunse Steve fără să 
zâmbească. Aţi ieşit şi dumneavoastră cu Donna Ryan, 
domnule Shannon? 

Surâsul lui Jack se lărgi. 

— Glumiţi... Nici n-aş fi avut curajul să-i propun. 
Eram mult mai tânăr decât ea şi abia îmi făceam debutul în 
meserie, pe când ea era deja lansată. 

— Deci nu v-aţi culcat cu ea, îl încolţi Steve, decis să 


nu lase nimic nelămurit. 

— Nu. 

Detectivul dădu satisfăcut din cap, apoi îi întinse 
ilustrata. 

— După părerea dumneavoastră, e scrisul lui Eric? 

Jack făcu o strâmbătură. 

— Aş dori să vă fiu de folos, dar au trecut mai mult de 
douăzeci şi cinci de ani de când n-am mai văzut scrisul 
fratelui meu, şi nu cred să fi păstrat vreunul din 
manuscrisele lui. 

Soţia lui interveni cu o voce nespus de plăcută 
auzului: 

— Îţi aminteşti de cufărul pe care domnul Amberson 
l-a aranjat cu atâta grijă, cu pioşenie aş zice chiar? Pe care 
voia să ni-l dea când ne-am reinstalat la Bachelor Arms. Ai 
refuzat să-l deschizi. Poate conţine scrisori şi scenarii 
vechi scrise de Eric? 

— E adevărat, ai dreptate. Nu pot să sufăr să mă 
întorc în trecut. Dar Amberson a păstrat în mod sigur 
cufărul. Probabil că l-a depozitat undeva prin pod. 

— Am putea arunca o privire prin el? riscă să 
intervină Willow, plină de speranţă. 

— Nu văd niciun inconvenient în asta. Dar trebuie 
mai întâi să daţi de el. 

Scoase o carte de vizită din buzunar. 

— Iată telefoanele la care pot fi găsit acasă şi la ziar. 
Daţi-un telefon ca să stabilim o întâlnire. 

— Lucraţi la Los Angeles Times? se miră Willow. 
Domnul Amberson ne-a spus că aţi fost militar, sau ceva de 
genul ăsta... 

Jack îşi ridică exasperat ochii spre tavan. 

— Nu-mi spuneţi că a scos iar de la naftalină 
povestea aia cu înrolarea în Vietnam? 

— Hmm... ba da. 


— Jack n-a fost niciodată soldat, preciză Faith cu 
aceeaşi voce blândă. Făcea reportaje pe front ca ziarist. 

Soţul ei oftă enervat. 

— Lui Amberson îi place la nebunie să povestească 
verzi şi uscate. De fapt... v-a vorbit despre legenda de la 
Bachelor Arms? 

— Cu amănunte! spuse Willow, simțind că o trece un 
fior. Se părea că-i fac plăcere detaliile macabre. 

— Nici nu mă miră... Furios că n-a văzut-o el însuşi, 
adoră să insiste asupra părţilor oribile, dar le trece sub 
tăcere pe celelalte. 

— Vreţi să spuneţi că şi dumneavoastră credeţi în 
fantasmagoriile astea? spuse Steve surprins. 

Un zâmbet jenat apăru pe buzele lui Jack. 

— Nu-mi place să mărturisesc în public... dar aşa, 
între noi, pot admite asta. Da, am văzut-o cu ochii mei pe 
femeia din oglindă. La fel ca şi Faith... 

Schimbă o privire complice cu soţia lui, în timp ce 
Steve îl fixa cu ironie. 

— Şi sunteţi reporter la Times! 

„Cerul şi pământul ascund mai multe mistere 
decât toate cărţile de filosofie” recită Jack un vers din 
Shakespeare. N-aş putea să vă descriu ce am zărit în 
oglindă, nici să vă explic de ce. Dar aşa s-a întâmplat! 

Steve îi privi rând pe rând pe cei doi soţi. 

— Glumiţi, nu-i aşa? Doar n-o să mă faceţi să cred că 
vă imaginaţi cu adevărat că aţi zărit o fantomă? 

— Ei bine, da, domnule Hart! spuse Faith pe un ton 
tăios. Fantomă, spirit sau iluzie optică? Habar n-am... Dar 
a fost de ajuns ca să ne schimbe viaţa. Şi n-o să las pe 
nimeni să afirme contrariul! 

— Hmm... nu vreau să vă pun la îndoială sinceritatea, 
răspunse Steve binevoitor. 

— În acest caz, am reuşit să vă convingem puţin? 


replică Faith surâzând. 

Jack adună fotografiile pentru a le mai studia o dată, 
apoi îndreptă spre Willow o privire dezolată. 

— Mi-ar plăcea să vă pot spune că semănaţi cu 
fratele meu într-un mod frapant, dar din nefericire... 

Clătină din cap înainte de a adăuga: 

— Nasul puţin acvilin, poate? 

— Asemănător cu al tău, remarcă soţia lui. 

— O formă destul de răspândită, remarcă Steve. Nu, 
asta nu dovedeşte mare lucru. 

Jack îi înapoie fotografiile lui Willow. 

— Dacă doriţi, accept să mă supun unei analize a 
sângelui. 

— 0... analiză a sângelui? îngăimă Willow derutată. 
Ca să dovediţi în mod formal că nu sunteţi tatăl meu? 

— Nu, pentru a încerca să aflăm dacă vă sunt cumva 
unchi. 

Willow se întoarse spre Steve, cu o privire strălucind 
de speranţă. 

— Chiar se poate? Testele sunt destul de 
perfecţionate pentru aşa ceva? 

— Posibil, răspunse el cu reticenţă, nevrând să-i dea 
speranţe deşarte. Trebuie să mă interesez. 

— Ca ziarist am făcut deja nişte cercetări pe tema 
asta, se grăbi să precizeze Jack. Pentru un articol privind 
un proces de paternitate. Cu tehnologia asta modernă, un 
test A.D.N. poate dovedi aproape 100% dacă nu avem nicio 
legătură de familie şi 80% dacă suntem rude. 

O fixă pe tânăra femeie cu o privire gravă. 

— Eu personal sunt gata să încerc, dacă şi 
dumneavoastră sunteţi de acord. 

Capitolul 6 

În maşină, tot gândindu-se la spusele lui Jack 
Shannon, Willow rămase mult timp tăcută. Decepţia ei era 


atât de mare cu cât îşi pusese mari speranţe la întâlnirea 
cu fratele lui Eric. Din nefericire, identitatea tatălui ei 
rămăsese tot misterioasă şi ancheta nu avansase deloc. O 
singură consolare: analiza sângelui pe care Jack se oferise 
singur s-o facă. Cel puţin, fratele lui Eric nu încerca să 
scape de anumite responsabilităţi... 

— La ce te gândeşti? Eşti în căutarea unor mijloace 
de a mă scoate din minţi? o întrebă Steve care nu ştia cum 
să interpreteze tăcerea pasagerei lui. 

_ De fapt, Willow era departe de asemenea gânduri. 
Întâlnirea cu un bărbat care ar fi putut fi unchiul ei îi 
scoase din minte orice gând de răzbunare. 

Până acum însă, fiindcă provocarea din ochii lui 
albaştri trezea din nou în ea spiritul combativ. Nu se jurase 
ea să-l facă să depună armele înainte de sfârşitul serii? Şi 
era hotărâtă să se ţină de promisiune... 

Se aşeză picior peste picior într-un fel care-i tăia 
răsuflarea lui Steve şi se forţă să-şi alunge gândurile 
negre. Aşa că îi adresă detectivului surâsul ei cel mai 
seducător. 

x x * 

— De obicei te săruţi când îţi urezi noapte bună, îi 
susură ea cu o voce plină de promisiuni, când se opriră în 
holul hotelului unde trăsese tânăra femeie. 

Steve înghiţi în sec. 

— Nu crezi că e puţin cam riscant, Willow? 

O scânteie plină de şiretenie se aprinse în privirea 
tinerei femei. 

— De ce? Nu ai încredere în tine? 

— În tine nu am încredere, domnişoară Ryan, o 
corectă el. 

Rămânând surdă la acest reproş, Willow vru să-l 
mângâie pe obraz. Dar Steve respinse grăbit mâna prea 
îndrăzneață. 


Toată seara se jucaseră de-a şoarecele cu pisica... 
Întâi în micul restaurant mexican unde cinaseră după 
plecarea de la Flynn's apoi pe drumul de întoarcere. 
Willow flirtase fără pic de ruşine, folosindu-şi tot farmecul 
din dotare. Şi rezervele ei păreau inepuizabile. 

Conştient de riscuri, Steve se lăsa totuşi dus de val, 
savurând fiecare secundă a micului lor joc. Şi pe măsură ce 
se apropiau de miezul nopţii, Willow îşi schimba cu 
ingeniozitate tehnica, însoţindu-şi ocheadele înflăcărate cu 
mângâieri subtile şi atingeri aproape imperceptibile care 
aprindeau în el un adevărat incendiu. 

Acum o întrebare începuse săjnu-i mai dea pace. 
Până unde o să meargă ea? Până la capăt? îl dorea ea oare 
cu adevărat? Sau căuta doar să-i plătească poliţa? 

Imediat ce primi cheia de la recepţie, ea îl trase în 
direcţia ascensorului. 

— Condu-mă până la uşă. Am auzit că aici, în Los 
Angeles, hotelurile nu sunt deloc sigure. 

Invitaţia era clară. Hotelul de patru stele, situat într- 
un cartier rezidenţial, avea o reputaţie excelentă, iar 
criminalii care tăiau gâtul clienţilor prin locurile rău 
famate n-ar fi putut să treacă de paza asigurată cu 
discreţie chiar din hol. 

Steve simţea că nu mai rezistă mult, dacă Willow îşi 
continuă manevrele. 

În faţa uşii de la camera ei, el decise să pună capăt 
acestui mic joc periculos. Încă o provocare şi va face cea 
mai mare prostie din viaţa lui. Se îndepărtă puţin de ea şi o 
privi. 

— Şi dacă am decreta încetarea focului, Willow? 

Un surâs ademenitor apăru pe buzele ei cărnoase, în 
timp ce ochii cu sclipiri de chihlimbar îi indicau fără nicio 
urmă de ambiguitate că nu are de gând să înceteze 
ostilitățile, până când adversarul nu va muşca ţărâna. 


Îşi scoase cu mişcări lente vesta care căzu la 
picioarele lor. 

Cu o mutrişoară plină de promisiuni, se cambră, 
lipindu-şi sânii mici şi rotunzi de pieptul lui musculos. 

— Şi de ce să ne oprim, Steve? Nu-ţi plac? 

El rămase mut, cu ochii scoşi din orbite. Imaginea 
îmbietoare a sânilor mici de culoarea fildeşului care se 
zăreau prin răscroiala decolteului, producea asupra lui 
efecte devastatoare. 

— Oh, Willow! oftă el mâncând-o din ochi. Ai scoate 
din minţi şi un sfânt! 

Tânăra surâse şi se lipi şi mai mult de el. 

— Şi cum eşti bărbat şi nu sfânt, cred că reuşesc să 
te scot chiar şi mai repede din minţi. 

Steve îşi şterse fruntea. Cum de fusese atât de naiv 
ca să cadă astfel în urmă? 

Făcând un efort supraomenesc ca să-şi stăpânească 
dorinţa, adoptă un ton tăios. 

— Nu mai insista, Willow. 'Ţi-am mai spus că nu mă 
culc cu clientele. E... e un principiu de la care refuz să fac 
vreo derogare. 

Dar vocea îl trăda deja. 

Ridicându-se în vârful picioarelor, tânăra îşi încolăci 
braţele în jurul gâtului lui Steve şi-i atinse buzele cu o gură 
lacomă. După flacăra care se aprinse în ochii albaştri ştiu 
că, de data asta, Steve va fi o pradă uşoară. Nu numai că 
acest lucru se putea citi pe chipul lui răvăşit, dar se simţea 
şi în încordarea muşchilor atletici. 

Dar nu era destul pentru ea. Se jurase să testeze 
până la capăt limitele lui Steve Hart. 

Şi ale ei, bineînţeles... 

Cu o artă desăvârşită a seducţiei, îşi frecă uşor sânii 
de cămaşa lui Steve. 

— Şi nu faci niciodată vreo excepţie? 


Simţindu-şi gâtul uscat, el făcu semn că nu. 

Atunci Willow îi masă cu blândeţe ceafa. 

— Nici măcar când clienta consimte? 

De data asta Willow depăşise limitele. Steve se 
degajă şi o împinse fără menajamente. 

— Intenţiile tale sunt serioase, Willow? Nu este doar 
un joc pentru tine? 

— Şi dacă e serios, o să mergi până la capăt? 

— Da, dar numai după terminarea anchetei. 

— Dar acum, imediat, nu mă doreşti chiar deloc? 

Îl simţi încordându-se ca să poată rezista... 

Şi brusc o înlănţui şi o sărută până îşi pierdură 
amândoi răsuflarea. 

Willow jubilă în sinea ei. Câştigase! Era acum 
momentul să-l respingă şi să izbucnească într-un hohot de 
râs dispreţuitor. 

Dar ce se întâmpla cu ea? Uite că se preta în 
continuare la acest joc. 

Căzută în propria-i cursă, se cuibări în braţele lui, 
simţindu-şi trupul în flăcări. Buzele lor se căutau fierbinţi, 
nerăbdătoare... 

Închise ochii, tulburată şi descumpănită totodată. 
Îmbrăţişând-o pătimaş, Steve o făcea să simtă fără niciun 
echivoc intensitatea dorinţei lui de bărbat. Dusă de val, îl 
lăsă pe el să ia iniţiativa. Degetele lui nerăbdătoare se 
strecurară în sutien. Bretelele rochiei îi alunecară pe 
umeri, descoperindu-i bustul. Nişte buze fierbinţi se lipiră 
de sânul rotund. Niciodată, dar niciodată în viaţa ei nu se 
mai simţise atât de tulburată. O adevărată furtună se 
dezlănţuia în ea, măturând totul în calea ei... fu nevoită să- 
şi lipească faţa de umărul lui pentru a-şi înăbuşi gemetele. 

Brusc, când mâinile neastâmpărate ale lui Steve se 
aventurară pe sub rochia ei, soneria ascensorului se făcu 
auzită, spărgând tăcerea. 


Liftul se oprise la etajul comandat. 

Cu privirile rătăcite, cu răsuflările tăiate, se 
îndepărtară în grabă unul de celălalt. Willow abia avu timp 
să ridice de jos şi să-şi pună jacheta, că uşa alunecase deja 
într-o parte, lăsând să pătrundă trei oameni de afaceri, 
înarmaţi fiecare cu o geantă diplomat. 

Steve culese în grabă de pe jos poşeta lui Willow, 
aflată la picioarele lor. Întreg conţinutul lor să răspândise 
pe mochetă: un ruj de buze, o pudrieră de aur, o carte de 
credit, cheia camerei... 

Tremurând de emoție, el confiscă acest ultim obiect, 
fără să ştie prea bine ce urma să facă cu el... înainte de a-i 
înapoia poşeta lui Willow. 

Introduse cheia în broască şi se întoarse spre ea. 
Arzând de o dorinţă nestăpânită, nu-şi mai putură dezlipi 
privirile unul de celălalt. 

Acum nu mai era vorba de o simplă joacă... 

Cum Steve rămase nemişcat, Willow deschise uşa în 
locul lui şi făcu un pas în cameră. 

— Nu intri? 

Cu trăsăturile crispate de voinţa de a-i rezista, el 
dădu din cap. 

— Nu, Willow, imposibil... 

li trebuiră mai multe clipe tinerei femei pentru a-şi 
stăpâni sentimentul de frustrare. 

Sfârşi prin a capitula, aruncându-i o privire rece. 

— Cum vrei... 

Înainte de a închide uşa, nu se putu împiedica să 
adauge: 

— N-o să mă ai niciodată. M-ai auzit? Niciodată! 

Şi după ce rosti aceste cuvinte, îi trânti uşa în nas. 

Steve trebui să se lupte împotriva unei bruşte dorinţe 
de a se da cu capul de pereţi. 

Auzi un zgomot înfundat din spatele uşii, în timp ce 


se îndrepta spre ascensor. Willow dăduse furioasă cu 
poşeta de uşă, după care se aruncase în pat plângând în 
hohote. 

x kx * 

O sonerie insistent o smulse dintr-un somn agitat. 
Înăbuşindu-şi un căscat în pernă, întinse mâna şi căută pe 
pipăite telefonul pentru a pune capăt acestui insuportabil 
chin. Dar, negăsind nimic, fu nevoită să se scoale şi ridică 
receptorul cu un gest furios. 

— Alo? mormăi ea, transpirată şi cu gândul încă la 
visurile ei erotice. Cine e la telefon? 

— E aproape opt şi un sfert, răspunse calm bărbatul 
visurilor ei. Şi îţi reamintesc că aveam întâlnire în holul 
hotelului tău la ora opt fix, ca să mergem la Ethan Roberts. 

Vocea caldă şi bărbătească a lui Steve o făcu să 
înroşească până în vârful urechilor. Imaginile obsedante 
ale nopţii se încăpăţânau să-i danseze prin faţa ochilor... 
Trupurile lor înlănţuite... Mâinile lui Steve atingându-i 
pielea... Buzele lui fierbinţi devorându-le pe ale ei... 

Cum nu-i răspundea nimic, el adăugă pe un ton 
bănuitor: 

— Te pomeneşti că eşti încă în pat? 

Aceste vorbe avură asupra ei efectul unei înţepături 
de albină. Aruncând pe jos cuvertura subţire, sări în 
picioare, cu receptorul tot la ureche. 

— De unde ai mai scos-o şi pe asta? Tocmai mă 
duceam să fac un duş când a sunat telefonul... 

Steve scoase o exclamaţie indignată. 

— Dacă înţeleg bine, nici nu ţi-ai făcut încă toaleta! 

— Ei bine, tocmai... 

— Îţi reamintesc faptul că Ethan Roberts ne aşteaptă 
la el acasă la ora nouă fix şi nu locuieşte în acest cartier. 
Eu crezusem că te grăbeşti să închei această anchetă, 
Willow... Cât timp îţi trebuie? 


— Un sfert de oră. Maximum douăzeci de minute! 

— Cum?! Vrei să zici că... 

Iute ca fulgerul, ea închise telefonul, refuzând să mai 
asculte reproşurile bărbatului care o obsedase întreaga 
noapte. 

Sprijinit de o coloană de marmură, Steve îşi băgă 
celularul în buzunarul interior al hainei şi îşi şterse 
fruntea. Numai faptul căşi-o imagina pe Willow cu 
cincisprezece etaje mai sus şi era suficient să-i aţâţe 
simţurile. Era oare dezbrăcată când îi răspunsese la 
telefon? Ce punea pe ea când se scula din pat? Un halat 
scurt? Un neglijeu vaporos? Sau... nimic? 

Intensa frustrare din noaptea precedentă îl cuprinse 
din nou. Şi totuşi se luptase ca un apucat cu sacul lui de 
box. În viaţa lui nu mai dorise o femeie aşa cum o dorea pe 
Willow Ryan... Şi nu numai pentru că îl provocase pe faţă. 

Nu, pe femeia asta o dorise de la prima privire pe 
care i-o aruncase. Fusese suficient să-l fixeze cu ochii ei 
mari, stropiţi cu punctişoare de aur. Nişte ochi capabili să 
farmece un bărbat pentru tot restul vieţii lui... 

Desigur că avusese întotdeauna o mică slăbiciune 
pentru domnişoarele aflate la ananghie... şi că ele nu 
păreau chiar inaccesibile! Majoritatea clienţilor lui îi 
făceau ochi dulci. I se întâmplase să le admire pe unele, 
însă numai pe perioada anchetei. Imediat ce le rezolva 
problemele, ele încetau să-l mai intereseze. 

Dar Willow, cu părul ei roşcat revărsat în valuri pe 
umeri, nu se putea compara cu niciuna! Cum de găsise 
curajul în ajun ca să se sustragă tentaţiei? Nici acum nu 
ştia. 

O singură consolare avea: şi ea era la fel de frustrată 
ca şi el! Oh! Putea ea mult şi bine să se joace de-a femeia 
fatală, pe el nu-l păcălea. Aseară, înainte să-i trântească 
uşa în nas, nu văzuse el strălucind dorinţa în frumoşii ei 


ochi? Nu-i auzise suspinele înăbuşite? Şi nu-i ghicise 
frustrarea ascunsă sub prefăcuta ei indiferenţă? 

Faptul acesta îi dăduse puterea să se îndepărteze de 
uşă, fără să se întoarcă să bată în ea cu pumnii că un 
nebun, deşi ar fi fost nespus de tentat. 

Certitudinea că ea nutrea pentru el aceleaşi 
sentimente devastatoare îi dădea forţa să reziste până la 
sfârşitul anchetei... Şi atunci o să vadă ea! Iar el, Steve, nu 
va fi încercat nici măcar de umbra unei remuşcări... 

Dar nu înainte! 

Ar fi de milioane dacă s-ar adeveri că Ethan Roberts 
e tatăl ei, mormăi el. Numai aşa o să pot sfârşi chiar acum, 
dimineaţa, cu blestemata asta de anchetă!” 

În momentul când ea va înceta să-i mai fie clientă, o 
să facă dragoste cu ea până la epuizare. Îşi jura asta... 

Într-o grabă nebună, Willow făcu un duş şi se 
îmbrăcă, acordându-şi totuşi câteva minute înainte, ca să 
se gândească ce toaletă să-şi aleagă. Renunţând la 
aspectul de femeie fatală, preferă să joace cartea seducţiei 
discrete şi se opri la o rochie de primăvară dintr-o mătase 
imprimată, al cărei decolteu cuminte nu risca să provoace 
ocheade îndrăzneţe pe drum. Încălţă aceiaşi balerini din 
ajun. O umbră de fard şi puţin ruj pe buze făcură să se 
învioreze tenul palid şi ochii puţin încercănaţi de o noapte 
prea scurtă de somn. Luă o jachetă albă pe braţ şi... era 
gata! 

Nu-i trebuise mai mult de o jumătate de oră pentru 
asta şi se întreba acum dacă va avea curajul să întâlnească 
privirea lui Steve, după tot ce se petrecuse în ajun. 

Dacă ar fi putut să-i şteargă din memorie acel episod, 
acum atât de jenant! Ce idee diabolică îi trecuse prin 
minte? Era pentru prima oară din viaţa ei când o lăsase să 
iasă la suprafaţă pe seducătoarea care zăcea în ea... Şi ce 
era mai îngrijorător, era că-i plăcuse la nebunie asta! 


Se înroşi ca focul la faţă când îşi aminti de ultimele ei 
cuvinte: 

„N-o să mă ai niciodată...” 

Innebunise oare? Când se gândea că fusese la doi 
paşi, la propriu şi la figurat de a-l ademeni în patul ei pe 
masculul ăsta arogant, şi că, după ce îl provocase şi îl 
sfidase, prin cuvinte imprudente, îşi dezvăluise bateriile. In 
mod sigur că acum el o lua drept o femeiuşcă vulgară! 

Când ea se simţea nebuneşte atrasă de el! îşi amintea 
cu emoție mâinile lui mari şi mângâietoare, pieptul 
puternic, braţele musculoase... 

Oh! Ce bine se simţise, cât de feminină se simţise în 
braţele lui... 

Furioasă pe sine, îşi interzise imediat să viseze în 
toiul zilei şi ieşi din cameră. 

De acum înainte relaţiile lor vor rămâne strict 
profesionale, îşi promise ea luând ascensorul. Steve Hart 
avea o misiune precisă: să-i regăsească tatăl. Şi nici nu se 
gândea să-i permită să-şi depăşească rolul! 

Cu atât mai rău pentru ea, dacă o singură privire din 
partea lui era de ajuns ca s-o facă să se înfioare din cap 
până-n picioare! 

x kx * 

Steve pândea cu febrilitate uşile celor patru 
ascensoare care lăsau să se reverse în hol un val de clienţi 
ai hotelului. 

Când Willow îşi făcu apariţia dintr-unul din ele, la 
treizeci de minute exact după ce îi trântise telefonul în 
nas, simţi că mânia lui se topeşte ca zăpada la soare. 

Vampa ispititoare din ajuns se volatilizase, fiind 
înlocuită de o încântătoare tânără îmbrăcată într-o rochie 
înflorată. Părea atât de proaspătă şi odihnită, ca şi cum 
evenimenele din ajun trecuseră pe lângă ea fără s-o 
afecteze câtuşi de puţin. 


Mai era oare furioasă pe el? Oricum nu părea... O 
privi cu atenţie. Ea îl căuta din priviri şi i se păru că 
descoperă în gesturile ei o imperceptibilă nervozitate. 

Dar poate că era numai tulburată de perspectiva de 
a-şi regăsi în curând tatăl... chiar dacă prefera să creadă 
că el era cauza principală a emoţiilor ei. 

Se îndreptă spre ea şi primi o lovitură drept în inimă 
văzând cum chipul lui Willow se luminează, la fel ca al unui 
copil care descoperă cadourile aranjate sub ramurile 
bradului de Crăciun. 

Deci el era motivul acestei bruşte schimbări? 
Niciodată nu se simţise atât de fericit... 

Acum Willow se înroşise. Şi îşi plecase privirea... Off! 
îi trebuiră două sau trei secunde să-şi revină în fire. 

Faţă în faţă se priviră cu timiditate, ca doi 
adolescenţi la prima lor întâlnire. 

— Apropo de aseară... rostiră amândoi deodată. 

Două zâmbete stânjenite apărură în acelaşi timp pe 
feţele lor. 

— Te ascult, şopti Steve privind-o drept în ochi. 

Dar ea îşi plecă din nou capul şi, fixându-şi vârfurile 
balerinilor, îngăimă: 

— Ei bine... eu... eu voiam să-mi cer scuze pentru 
aseară. Purtarea mea a fost incalificabilă. Îmi... pare cu 
adevărat rău. 

Steve surâse în colţul gurii, încercând să-şi 
stăpânească ritmul infernal al bătăilor inimii. 

— Mie nu, Willow. 

Ea îl privi uluită. 

— Poftim? 

— Eu nu regret. Ador să mi se întâmple aşa ceva... 

Abia se abţinu să nu strige în gura mare: 

— ...şi sper că o să reîncepi acest joc cât mai curând 
posibil, încheie el cu o voce tremurând de emoție. 


Willow rămase cu gura căscată, neştiind ce să-i 
răspundă. 

— Hai, vino, adăugă el luând-o de mână. Ethan 
Roberts ne aşteaptă la micul dejun şi suntem deja în 
întârziere! 

Capitolul 7 

Willow nu se simţi deloc surprinsă când află că Ethan 
Roberts locuieşte în Pacific Palisades, unul dintre 
cartierele cele mai luxoase din Los Angeles. Acolo, ferite 
de privirile vulgului, locuinţele somptuoase erau ascunse 
de gardurile vii, înalte şi dese, sau de zidurile gen „Evul 
Mediu”, spre deosebire de vilele din Beverly Hills, unde 
noii îmbogăţiţi şi vedetele de cinema îşi etalau cu mândrie 
grădinile şi piscinele de forme insolite. 

Casa lui Ethan Roberts nu făcea excepţie de la 
regulă. 

Trebuiră să aştepte la o poartă supravegheată de o 
cameră electronică să culiseze în faţa lor pentru a putea în 
sfârşit să pătrundăîntro grădină splendidă, ale cărei 
straturi de flori îngrijite dovedeau că e vorba de mâna unui 
grădinar de meserie. Vegetaţia bogată ferea casa de 
privirile indiscrete. 

Cu pereţii ei de cărămidă şi structura din lemn, vila, 
vastă şi luxoasă, se deosebea net de construcţiile moderne 
din sticlă şi oţel care făceau furori în cartierele vecine. În 
partea dreaptă era flancată de un mic patio, unde fusese 
amenajat un solar în aer liber, împodobit cu tufe de 
geranium de un roşu-aprins. 

Exact în faţa intrării, era fixat un suport în care 
steagul american flutura cu mândrie în briza uşoară ce 
sufla din direcţia oceanului. O bicicletă de copil, părăsită 
puţin mai încolo, forma o pată de culoare albastră pe 
gazonul verde. 

Un garaj, ale cărui porţi erau larg deschise, 


adăpostea un Lincoln Continental, gri-metalizat, şi un Land 
Rover. Steve parcă Mustang-ul ceva mai încolo. 

Când se opri motorul, nu se mai auzi decât fâlfâitul 
drapelului în bătaia vântului şi zgomotul metalic al 
suportului. 

— „Dumnezeu să binecuvânteze America”, spuse el 
ironic aruncându-i o privire complice a lui Willow. 

Un surâs fugar apăru pe buzele tinerei femei. 

— Să înţeleg că eşti patriot, Steve? 

— Nu, nu-i vorba de asta, dar nu găseşti că familia 
Roberts face cam mult caz, cu drapelul lor şi cu casa în 
stilul american al secolului XIX? 

Plimbându-şi privirea de jur-împrejur, Willow fu 
nevoită să admită că tovarăşul ei nu se înşela. „Noi suntem 
o familie de americani obişnuiţi” părea să strige sus şi tare 
fiecare detaliu al acestui decor gândit cu minuţiozitate. Te- 
ai fi putut crede în mijlocul unui spot publicitar pentru 
campania electorală al candidatului Roberts. 

Poate „punerea în scenă” ar fi fost mai convingătoare 
dacă nişte fiinţe umane ar fi fost prezente pentru o a 
anima? O fetiţă pedalând pe bicicletă, de exemplu. Sau o 
femeie citind o carte în patio. 

— Doamna şi copiii sunt poate în oraş la cumpărături, 
sugeră ea, urcând alături de Steve aleea pavată care ducea 
spre intrare. 

— Nu, fiindcă în cazul acesta ar fi luat Land Roverul. 
Este tipul de maşină pe care-l folosesc snobii cartierului 
când îşi fac cumpărăturile sâmbătă dimineaţa! 

Abia pronunţase aceste cuvinte că uşa se deschise 
pentru a lăsa să iasă o fetiţă îmbrăcată într-o salopetă 
galbenă de bumbac, un tricou alb şi încălţată în sandale. 
Sări treptele din două în două în urmărirea unui căţeluş 
care se zbenguia lătrând vesel. 

— Iertaţi-mă... îngăimă ea trecând prin faţa lor ca o 


săgeată. 

În acea clipă, Willow zări o privire tigrată care 
moţăia pe una din trepte. Căţeluşul se ducea drept spre ea, 
fără a-şi da seama de pericol. Fetiţa vru să-l prindă dar... 
prea târziu! se auzi un mieunat indignat, urmat de un 
schelălăit. Trezită din siestă, pisică zgâriase furioasă botul 
căţeluşului. 

Cu un aer vinovat acesta din urmă se refugie în 
braţele tinerei lui stăpâne. 

— Mary-Catherine, lasă câinele că o să te 
murdăreşti! se auzi din interiorul casei o voce de femeie. 
Alma o să fie din nou obligată să te schimbe. 

O femeie tânără şi frumoasă, în ţinută de tenis, îşi 
făcu apariţia pe verandă. Înaltă şi subţire, blondă şi cu 
tenul bronzat, ea avea aruncat pe umărul drept un sac de 
sport şi învârtea pe deget o legătură de chei. 

Copilul îndreptă spre ea o privire vrednică de milă. 
Labele căţeluşului lăsaseră două pete de culoare închisă 
pe tricoul alb. 

— Dar, mămico, Butterscotsch are nevoie... 

— Butterscotsch trebuie să înveţe să se apere singur, 
asta-i tot! o întrerupsese o voce, de data asta bărbătească. 

Un bărbat înalt şi bine făcut, cu un chip plăcut, 
îmbrăcat într-un tricou roşu şi nişte bermude din pânză de 
culoare bej, apăru la rândul lui pe verandă şi înconjură cu 
braţul umerii tinerei femei. 

Willow simţi că începe să-i bată mai repede inima 
când îl recunoscu în persoană bărbatul pe Ethan Roberts. 
Mustaţa şi favoriţii dispăruseră, bineînţeles. Părul şaten, 
puţin grizonant pe la tâmple, era tuns mult mai scurt ca în 
tinereţe. Câteva riduri îşi făcuseră şi ele apariţia, fără a 
strica însă linia trăsăturilor bărbăteşti. In ciuda acestor 
schimbări minore, Ethan Roberts semăna frapant cu 
tânărul din fotografii... 


— Pune jos câinele! îi porunci el cu severitate fetiţei. 
Şi vino să-ţi ceri iertare invitaţilor noştri... Nici măcar nu i- 
ai salutat! 

— Bine, tăticule. 

Mary-Catherine îi dădu imediat ascultare. Cu privirea 
plină de căinţă, fetiţa se îndreptă spre ei, ţinându-şi 
mâinile ascunse la spate. 

— Iertaţi-mă că v-am îmbrâncit. Dar Butterscotsch nu 
are voie să meargă pe peluză fiindcă strică florile. 

După ce termină de vorbit, ridică o mutrişoară plină 
de teamă spre tatăl ei. El îi făcu un semn imperceptibil din 
cap şi fetiţa fugi spre Land Rover, vizibil uşurată că a 
scăpat atât de uşor. 

— Şi nu mai alerga atât de repede! o certă el, înainte 
de a continua enervat: Ah, copiii ăştia! Mereu fac prostii! 
Era fiica mea, Mary-Catherine... Şi soţia mea, Joanna. 

— Încântată să vă cunosc, spuse Joanna pe un ton 
politicos, fără să le strângă totuşi mâinile. Sper că n-o să 
vă supăraţi că sunt nevoită să vă părăsesc atât de repede, 
dar sunt deja în întârziere... Trebuie s-o duc pe Mary- 
Catherine la cursul de dans, înainte să ajung la clubul meu 
de tenis. 

Se întoarse spre soţul ei. 

— Ne întoarcem la prânz, scumpul meu. Spune-i tu, 
te rog, Almei să lege câinele, de acord? 

Privind-o cum coboară pe aleea ce ducea spre garaj, 
Steve se întrebă brusc de ce Ethan Roberts neglijase să-şi 
prezinte musafirii soţiei lui. O misiune deliberată? Sau pur 
şi simplu uitase? Şi de ce această plecare precipitată, 
exact în momentul sosirii lor? Sau era vorba de o simplă 
coincidenţă? 

Un bărbat cu cunoştinţa împăcată n-ar avea nimic de 
ascuns familiei lui, gândi el, mirosind ceva în neregulă. În 
schimb, un bărbat care vedea apărând pe neaşteptate din 


trecutul lui o fiică nelegitimă... 

Cu surâsul pe buze, Ethan Roberts se adresă tinerei 
femei: 

— Presupun că sunteţi domnişoara Ryan? 

Steve remară faptul că stăpânul casei aruncă priviri 
pe furiş spre Land Roverul care cobora pe alee, ca şi când 
se grăbea să-l vadă dispărând. 

— Da, eu sunt Willow Ryan. Şi domnul este... 
asociatul meu, Steve Hart. 

Cei doi bărbaţi îşi străpunseră mâinile cu un aer 
bănuitor. 

— Vă rog să intraţi, adăugă Roberts dându-se la o 
parte ca să-i lase să intre. 

Interiorul casei era însăşi imaginea fațadei: aranjat 
ca un decor de film. Se părea că decoratorul căutase să 
creeze cu exactitate chintesenţa unui interior tipic 
american. Albul şi albastrul domneau, cu o tentă de roşu 
ici şi colo. Cu excepţia câtorva frumoase mobile moderne, 
ansamblul aparţinea epocii coloniale. Rama unei oglinzi 
mari plasate deasupra şemineului era dominată de vulturul 
sculptat, emblema Statelor Unite. Un tablou împodobea 
unul din pereţii salonului. Într-o factură clasică, el o 
reprezenta pe Joanna Roberts, aşezată pe un fotoliu tapiţat 
cu brocart, ţinând-o pe Marylatherine pe genunchi. Un 
băieţel de vreo doisprezece ani stătea cocoţat pe unul din 
braţele fotoliului, alături de el un adolescent în picioare. În 
spatele lor, Ethan Roberts domina mica sa familie cu un 
aer mândru de patriarh. 

— Am comandat acest portret acest portret acum 
cinci ani, le explică el după ce surprinse privirea lui Willow 
îndreptată spre el. Am profitat de prezenţa băieţilor aici, în 
timpul vacanței de crăciun. 

Il arătă pe cel mai mic. 

— El este Edward... Lângă el e Peter, băiatul cel 


mare. Şi probabil că a-ţi recunoscut-o pe fetiţă. Avea pe 
atunci trei ani... 

— Ce familie încântătoare! remarcă politicoasă 
Willow. 

O familie... care era poate şi a ei, gândi ea brusc cu 
puţină teamă. Îi surâdea oare această idee? În fond, de ce 
nu i-ar fi plăcut să aibă o surioară adorabilă şi doi fraţi... 

O strângere uşoară de mână... şi Steve o reduse cu 
picioarele pe pământ. Nu avea dreptul să-şi lase imaginaţia 
s-o ia razna. Nu încă... 

— Probabil că sunteţi foarte mândru de ea, adăugă 
Willow, hotărâtă să-i facă pe plac stăpânului casei. 

Acesta din urmă surâse. 

— Foarte! Familia mea e tot ce am mai preţios pe 
lume! 

Schimbând brusc tonul, strigă pe un ton autoritar: 

— Alma! 

O servitoare de origine spaniolă, îmbrăcată într-o 
rochie neagră şi şorţ alb, se prezentă în pragul uşii. 

— Da, domnule Roberts? 

— Câinele lui Mary-Catherine a scăpat din nou, spuse 
el pe un ton tăios, părând să insinueze că servitoarea era 
vinovată de incident. Pune-i lesa. Şi du bicicleta în garaj la 
locul ei. 

Femeia dădu din cap docilă. 

— Bine, domnule Roberts. 

— Serveşte-ne afară micul dejun, ca de obicei. 

Abia dispăruse servitoarea, că Roberts redeveni 
numai zahăr şi miere. 

— Pe aici, vă rog... 

Îi conduse spre o terasă superbă care oferea o vedere 
spectaculoasă spre Pacific. 

Ca printr-un acord tacit, atâta timp cât dură micul 
dejun, se abţinură să abordeze subiectul principal al 


întâlnirii lor. Alma le servi un delicios fel mexican, compus 
din fructe exotice şi cereale. 

— Poţi lăsa cafetiera pe masă, îi spuse Ethan când 
terminară de mâncat. Te chem dacă mai ai nevoie de ceva. 

Servitoarea le întoarse spatele, grăbindu-se să se 
retragă. 

— Muchas gracias, señora, îi mulțumi Steve. 

Alma tresări, vizibil uimită că cineva i se adresează în 
limba ei maternă şi mai ales cu atâta politeţe. Apoi surâse 
cu timiditate, înainte de a şopti cu o voce blândă: 

— Gracias, señor. 

După ce femeia părăsi terasa, Willow îi aruncă 
tovarăşului ei o privire admirativă. 

— Steve? Încă un talent ascuns? Nu mi-ai spus că 
vorbeşti spaniola! 

El ridică din umeri cu modestie. 

— Hmm! A devenit indispensabil în California, nu? 
Mai ales în meseria mea. 

— Şi despre ce meserie e vorba, mai exact? se 
informă Ethan Roberts cu o imperceptibilă mişcare de 
nerăbdare. Ar fi timpul să abordăm problema care v-a adus 
aici. 

— Sunt detectiv particular, îl anunţă Steve cu 
seninătate, pândind reacția interlocutorului său. 

Dar acesta părea interesat doar de ceaşca lui de 
cafea. 

— Înţeleg, spuse el cu o voce lipsită de intonație, ca 
şi cum nimic nu i se părea mai normal. 

Adăugă, adresându-i-se lui Willow: 

— Directorul meu de companie mi-a spus că vreţi să- 
mi puneţi două sau trei întrebări în privinţa unei vechi 
prietene. Mama dumneavoastră, dacă am înţeles bine, nu-i 
aşa? 

— Da, eu... 


Ezită, neştiind prea bine cum să-şi formuleze mai 
bine întrebarea. 

— Trebuie mai întâi să vă informez că a murit imediat 
după naşterea mea... 

— Doamne, nu ştiam! exclamă Ethan cu o voce 
tulburată, plină de simpatie. Ce veste tristă! Trebuie să vă 
mărturisesec că m-am întrebat adesea ce a devenit 
curajoasa noastră Donna... Când a dispărut pe 
neaşteptate, m-am pierdut în tot felul de presupuneri... Şi 
în cele din urmă m-am gândit că s-a săturat de meseria de 
actriţă şi de intrigile de la Hollyood. Am ghicit exact? 

— Hmm... de fapt, nu ştiu aproape nimic despre ea. 
Şi nu ştiu nimic nici despre bărbatul care... care a fost 
tatăl meu. lată de ce încerc să strâng nişte informaţii 
asupra vieţii pe care a dus-o mama mea la Los Angeles, 
înainte de naşterea mea. Ştiu deja că aţi jucat împreună 
într-un serial de televiziune şi aţi locuit amândoi la 
Bachelor Arms. 

— Şi aţi dori să vă vorbesc despre ea? 

— Da. V-o amintiţi pe mama? 

— Glumiţi? Cum aş fi putut uita chipul Donnei Ryan? 
Era o tânără încântătoare... 

Adăugă cu un aer amabil: 

— „..şi îi semănaţi mult! 

Un zâmbet nesigur pluti pe buzele tinerei femei. Avea 
ochii mamei sale, era adevărat, la fel şi culoarea părului, 
dar asemănarea se oprea aici. Complimentul lui Ethan 
Roberts o făcea să nu se simtă în largul ei. Avea neplăcuta 
impresie că încerca s-o flateze, cu un scop precis. 

— Până unde a mers intimitatea dumneavoastră cu 
Donna Ryan? îl întrebă pe neaşteptate Steve, enervat de 
preambulul lung. 

Ştia că Willow se arătă diplomată pentru a-l duce pe 
nesimţite pe Roberts spre întrebarea care o preocupa. Dar 


detectivul ghicea că aceste precauţii nu-i vor servi la 
nimic. Ca un bun politician ce era, tipul ştia s-o manevreze 
cu abilitate pentru a evita un subiect neplăcut, chiar 
periculos. 

— Aţi ieşit împreună cu Donna Ryan? reluă Steve fără 
a-şi ascunde nerăbdarea. 

— „leşit”? repetă Ethan ca şi cum avea îndoieli 
asupra sensului acestui cuvânt. Dacă vreţi... 

— Cum aşa? Nu vreţi să fiţi mai precis? 

— Ei bine... de două sau trei ori studiourile pentru 
care lucram ne-au obligat să ne afişăm împreună. Da, acest 
gen de publicitate se practica mult în acea epocă. Mai ales 
pentru lansarea tinerilor actori. Şi după cum vă spuneam 
adineaori... 

Îi făcu lui Willow cu ochiul. 

— ...mama dumneavoastră era foarte frumoasă. S-au 
gândit că o poveste de dragoste inventată între cei doi 
protagonişti ar fi o bună publicitate pentru serial şi ne-ar 
ajuta să ne lansăm în carieră. 

Privirea lui Steve căpătă o sclipire de oţel. 

— Paznicul de la Bachelor Arms pretinde că aţi 
insistat ca Donna să se instaleze acolo. Şi acest lucru v-a 
fost impus de studiourile respective? 

— Donna căuta un apartament. Şi era unul care urma 
să se elibereze la etajul al treilea al imobilului meu. Foarte 
simplu, deci! 

— Foarte ciudat. Versiunea lui Jack Shannon diferă 
sensibil de a dumneavoastră... 

— Jack Shannon? şopti Ethan Roberts pălind uşor. 

Dar îşi reveni imediat. 

— Ia te uită! Au trecut secole de când n-am mai auzit 
vorbindu-se despre el! Cum îi mai merge bătrânului Jack? 

— Bătrânul Jack, după cum îi spuneţi, pretinde că v- 
aţi dat toată osteneala să o seduceţi pe Donna Ryan... fără 


succes însă! 

Surâsul lui Ethan dispăru imediat. 

— Eram tânăr şi liber. Donna era foarte frumoasă. E 
foarte posibil să fi încercat să mă distrez cu ea. Dar 
persoana mea n-a interesat-o din păcate, dacă asta vreţi să 
aflaţi... 

— Deci, nu v-aţi culcat niciodată cu ea? 

— Poftim?! se revoltă Roberts, vizibil şocat. 
Bineînţeles că nu am fost niciodată amantul Donnei! Cum 
îndrăzniţi să insinuaţi un asemenea lucru? Mai ales în faţa 
fiicei sale! 

— Pentru că... mă întrebam dacă nu sunteţi cumva 
tatăl meu, rosti Willow dintr-o suflare. 

Ethan o privi de parcă îşi pierduse minţile 

— Eu... tatăl dumneavoastră? 

— Ei bine, da, eu... 

Cu privirea scânteind de furie, stăpânul casei se 
ridică în picioare. 

— Dacă încercaţi să mă şantajaţi, vă previn de pe 
acum că vă pierdeţi timpul. leşiţi din casa mea înainte să 
chem poliţia. Şi grăbiţi-vă! 

Punându-i o mână pe braţ, Steve o opri pe Willow 
care părea gata să-i dea ascultare. Apoi, sigur că gazda lor 
încerca să-i intimideze, îl privi calm. 

— Liniştiţi-vă, domnule Roberts. Nu este vorba de o 
cursă.  Clienta mea nu  râvneşte nici la banii 
dumneavoastră, nici nu vrea să vă distrugă reputaţia. Tot 
ceea ce doreşte este să afle dacă există cea mai mâncă 
şansă ca dumneavoastră să fiţi tatăl ei. 

— Nu! Tocmai v-am spus asta. 

— Foarte bine, foarte bine. Vă cred. 

Cu un surâs pe buze, Steve continuă cu nonşalanţă: 

— Şi aveţi vreo idee care dintre prietenii Donnei ar fi 
putut fi tatăl copilului ei? 


— Categoric nu! Şi din ce motiv, mă rog, ar fi trebuit 
să fiu eu mai „luminat” în această problemă? 

— Fiindcă Donna şi dumneavoastră jucaţi în acelaşi 
serial de televiziune. Locuiaţi în aceeaşi casă şi aveţi nişte 
cunoştinţe comune. Nişte motive destul de valabile pentru 
a-i cunoaşte iubitul, nu-i aşa? 

Se întoarse spre Willow. 

— Arată-i fotografiile, Willow. 

Ea îşi deschise poşeta. 

— ...Şi ilustrata. 

Îl studie cu atenție pe Roberts, în timp ce acesta se 
uita în fotolii. 

— Datorită acestor fotografii am reuşit să vă dăm de 
urmă, îi explică detectivul. În ciuda timpului scurs, nu mi-a 
venit deloc greu să vă recunosc. La fel ca şi pe Zake 
Blackstone. Şi Bachelor Arms, ca fundal al fotografiilor. 
Trec des prin faţa imobilului, care se află la doi paşi de 
biroul meu. Paznicul ne-a asigurat că dumneavoastră şi 
Eric Shannon aţi ieşit deseori cu Donna. Dar, în ambele 
cazuri, nu ştia cât de serioasă a fost această legătură. 

Se întrerupse când îl văzu pe Ethan citind ilustrata. 

— Dumneavoastră aţi scris-o? îl întrebă Willow. 

— Nu. Poate Eric? 

Steve lăsă să-i scape un oftat. 

— Poate... Pică destul de rău, fiindcă e mort, spuse el 
enervat: 

surprinsă de asprimea tonului lui, Willow îl privi cu 
uimire, dar Steve îi impuse tăcerea, făcându-i discret cu 
ochiul. Intimidarea lui Roberts făcea parte din strategia 
lui. 

— Paznicul ne-a vorbit despre sinucidere. A 
menţionat ceva şi despre o... oglindă. 

— Ah, da, oglinda... şopti Ethan, cu privirea 
îndreptată spre fotografii. Uitasem complet de legenda aia 


idioată. 

— Idioată? Amberson pretinde că aţi văzut personal 
apariţia. 

O sclipire mânioasă îi aprinse privirea. 

— N-are importanţă! Omul ăla e nebun de legat, 
ripostă Roberts pe un ton acru. 

— Nu eu am spus-o, dădu Steve din cap, intrigat de 
vehemenţa lui. Dar asta este şi părerea lui Jack Shannon. 
Totuşi Jack a văzut femeia din oglindă. 

— Faith Shannon, soţia lui Jack, pretinde chiar că 
acest eveniment le-a schimbat viaţa, interveni Willow. 

— Întotdeauna m-am gândit că Jack n-a mai rămas în 
toate minţile după moartea fratelui lui, se mulţumi să 
bombăne Roberts. 

Apoi, adunând fotografiile cu un gest hotărât, i le 
înapoie lui Willow, adăugând: 

— Îmi pare rău, dar nu vă pot fi de niciun fel de folos, 
domnişoara Ryan. Credeţi-mă că aş fi dorit să vă pot 
ajuta... 

Steve se ridică fără să mai insiste. 

— La drept vorbind, când veneam încoace, ştiam că 
şansele noastre erau destul de slabe, remarcă el pe un ton 
mai vesel. 

Inţelesese că n-o să mai scoată nimic de la Roberts. 

Continuă: 

— Câteva fotografii şi o ilustrată... cam puţine indicii! 
mai ales că s-au scurs douăzeci şi cinci de ani de la 
respectivele fapte. Nu i-am ascuns domnişoarei Ryan că va 
fi destul de dificil să-i regăsesc tatăl. 

— Eu nu-mi pierd totuşi speranţa, remarcă Willow 
ridicându-se la rândul ei. Mai rămâne cufărul care conţine 
lucrurile rămase de la Eric. Cine ştie? Poate că vom da 
acolo peste vreo scrisoare sau vreo fotografie, care ne vor 
oferi cheia misterului? Şi încă n-am vorbit cu Zeke 


Blackstone... Poate îşi va reaminti el ceva? 

Willow îi întinse mâna gazdei lor. 

— Încă o dată vă mulţumesc, domnule Roberts. Sper 
că nu v-am deranjat. 

— Absolut deloc! Dacă aţi şti câtă plăcere mi-a făcut 
să vorbim despre acele timpuri... 

li însoţi până în salon unde îi aştepta servitoarea. 

— Alma o să vă conducă. Vă rog să mă scuzaţi că n-o 
fac personal, dar am de dat câteva telefoane... La 
revedere! 

O dată ajunşi în hol, Steve se asigură cu discreţie că 
stăpânul casei dispăruse. Apoi îi adresă repede servitoarei 
câteva cuvinte în limba spaniolă. Alma aruncă o privire 
speriată în jurul ei, apoi îi răspunse printr-un torent de 
explicaţii pe care Willow nu le înţelese. 

— Gracias, señora, îi mulţumi Steve întinzându-i o 
carte de vizită. 

După o imperceptibilă ezitare, servitoarea o băgă 
grăbită în buzunarul rochiei. 

— Ce ai întrebat? se interesă Willow imediat ce fură 
instalaţi în maşină. Şi ea ce ţi-a povestit? 

— Voiam să ştiu de cât timp lucrează la familia 
Roberts. 

— Şi? 

— De aproape opt ani. 

— Şi...? 

— Eşti sigură că vrei să ştii? Ceea ce am aflat nu 
aruncă o lumină prea favorabilă asupra unui bărbat care, 
îţi reamintesc, ar putea fi tatăl tău. 

Un surâs fugar apăru pe chipul tinerei femei. 

— Dacă te-am angajat, Steve, n-am făcut-o cu intenţia 
de a te lăsa să-mi arunci praf în ochi. 

— Bun... Se pare că viaţa de familie a domnului 
Roberts nu e chiar atât de idilică pe cât pare... 


Willow îşi ridică privirea pe cer. 

— Mulţumesc, dar pricepusem asta! 

Steve surâse. 

— Daaa?! 

— Evident! Nu mă lua drept tâmpită. Roberts e un 
tiran. Se vede de la o poştă! 

De data asta Steve îi zâmbi cu gura până la urechi. 
Apoi reluă pe un ton şmecheresc: 

— Ia te uită ce perspicace e micuța doamnă! Dacă ți- 
ai lăsa afacerea şi te-ai asocia cu mine? Am forma o echipă 
grozavă amândoi! 

Willow râse, simțindu-se flatată fără voia ei. 

— Îţi mulţumesc, dar îmi ador munca. Şi tot nu mi-ai 
răspuns la întrebare. Ce ţi-a spus Alma? 

— Ei bine... a intrat în serviciul lor în momentul în 
care Roberts şi noua lui soţie obţinuseră de la judecător să 
li se încredinţeze spre creştere şi educare amândoi băieţii. 
Joanna era însărcinată cu Mery-C atherine şi avea nevoie 
de o servitoare s-o ajute, mai ales că soţul ei se afla în 
plină campanie electorală... Da, s-a prezentat şi la 
alegerile legislative din 1998. După părerea Almei, tatăl şi 
fiii întreţineau nişte relaţii destul de încordate. O dată 
alegerile terminate, n-a mai avut nevoie de băieţi pentru a 
juca rolul familiei americane ideale. Aşa că i-a expediat la 
un internat de pe Coasta de Est, de unde îi scoate din când 
în când pentru a juca aceeaşi farsă... 

— Dacă înţeleg bine, totul sună fals în viaţa lui Ethan 
Roberts: Casă, familia... 

Medita câteva clipe înainte de a continua: 

— Deci a putut să mintă şi în privinţa mamei mele. Şi 
a relaţiilor dintre ei... 

— Bineînţeles. Dar cum să aflăm, Willow? Dacă 
Roberts nu vrea să coopereze, suntem cu mâinile legate. 

Tânăra se încordă. 


— Refuz să stau cu mâinile în sân, Steve. Toată viaţa 
mea am vrut să aflu secretul acesta, şi n-o să dau tocmai 
acum înapoi. Poate că aflarea lui nu va însemna nimic... 
sau poate îmi va da peste cap întreaga existenţă... Dar 
puţin îmi pasă! Trebuie să ştiu şi te rog să continui 
cercetările. 

Capitolul 8 

— Deci care este următoarea noastră etapă? se 
interesă Willow, în momentul când părăseau Pacifique 
Palisades pentru a se angaja pe bulevardul San Vincente. 

Steve începu să râdă: 

— Următoarea noastră etapă? Ce înţelegi de fapt prin 
asta? 

— Credeam că vrei să faci echipă cu mine... 

— Hmm... glumeam! 

Willow se bosumflă. 

— Cum aşa? Nu-mi place să mă ia cineva peste picior, 
Steve. Şi ca să se răzbune, îşi ridică rochia, şi aşa scurtă, 
cu câţiva centimetri, şi bătu languros din gene. 

— Nu începe iar, Willow, sopţi el mângâind din priviri 
coapsa care se ghicea prin țesătura subţire. Dacă te mai 
uiţi aşa la mine, nu mai răspund de nimic... 

Willow se înrosi, simțindu-se puţin vinovată. 

— Ai dreptate. Nu trebuia să te duc în ispită. 

Mutrişoara ei încruntată îl făcu să surâdă. 

— Nu mai eşti furioasă pe mine? 

— Deloc. Mă simt doar puţin... jenată. 

— Şi de ce, mă rog? 

— Din cauza aluziei pe care mi-ai făcut-o referitor la 
cele întâmplate aseară. Numai când mă gândesc la asta, 
îmi vine să-mi iau picioarele la spinare! 

Steve izbucni în râs. 

— Păcat! Şi eu care speram la o nouă performanţă 
diseară. 


— Nu conta pe asta, Steve! Crezi că mai vreau să cad 
în ridicol încă o dată? Nu-ţi face iluzii. N-o să mă mai 
pretez la acest gen de joc. 

— Eşti aşa de sigură, Willow? 

Zâmbetul lui şiret o scoase din fire. 

— Te crezi irezistibil, nu-i aşa, domnule Hart? 

— Irezistibil? Nu ştiu... Dar în orice caz tu n-o să-mi 
mai rezişti mult timp! 

Willow fu tentată să-l pălmuiască... înainte de a 
admite în sinea ei că poate Steve avea puţină dreptate. 

El zâmbi pe furiş văzând-o cum strânge enervată din 
pumni. 

— Dacă această idee nu-ţi displace, spuse el, să ştii 
că eu n-o să mai rezist mult timp tentaţiei. Singurul gând 
care mă obsedează de douăzeci şi şase de ore şi... 

Consultă cu o privire rapidă ceasul de pe tabloul de 
bord. 

— ...şi optsprezece minute, preciză el, e dorinţa de a 
face dragoste cu tine, Willow. 

Tânăra femeie simţi că se îmbujorează, iar râsul 
senzual al lui Steve avu asupra ei efectul unei pale 
puternice de vânt îndreptată spre o pădure incendiată. 

— Te şochez? adăugă el, plimbând o mână nonşalantă 
pe coapsa ei mătăsoasă. 

Cu un gest rapid, ea îi împinse braţul şi întoarse 
capul, gândindu-se că n-ar avea probabil puterea să se 
opună dorinţei lui, dacă ar mai încerca din nou s-o 
mângâie. 

Drumul continuă în tăcere. Fiecare dintre ei îşi 
spărgea cu disperare capul să găsească un subiect de 
conversaţie. În zadar. Parcă erau obsedati de dorinţa care-i 
împingea unul spre celălalt. 

— Dacă ţi-aş zice că nu mi-a plăcut ceea ce s-a 
întâmplat aseară, ar însemna să te mint, sfârşi prin ai şopti 


Steve. Şi dacă ţi-a respins avansurile, a fost numai din 
cauză că nu pot să sufăr să amestec munca mea cu 
plăcerile. 

Ridică uşor din umeri. 

— Dar sunt bărbat, tu eşti femeie, şi ne simţim atraşi 
cu violenţă unul de celălalt. Aşa că, hai să admitem acest 
lucru şi să nu facem o dramă... între timp, avem o anchetă 
de terminat. 

— Hmm... da, şopti Willow, tot roşie la faţă. 

— A fost serioasă propunerea ta de a-mi pune 
contabilitatea la punct? 

— Bineînţeles! 

— În acest caz, ce-ai zice dacă te-ai şi apuca de 
lucru? în trecere, te pot lăsa la birou. 

— Şi tu ce-o să faci în timpul ăsta? 

— Verificări de rutină. Am vreo două sau vreo trei 
întrebări să-i pun vechiului meu prieten Marty. Care în 
afară de prieten e şi poliţist între noi fie vorba... Apoi o să 
încerc să contactez unele persoane care se învârtesc în 
cercurile politice. Şi dacă am timp, o să-mi bag nasul şi 
prin arhivele ziarului Los Angeles Times... 

În ciuda dorinţei de a scăpa de tentaţie, perspectiva 
unei lungi după-amiezi petrecute fără Steve o făcu să se 
simtă melancolică. 

Chiar nu se mai putea lipi de el? 

— la-mă cu tine! O să-ţi fiu de folos. 

— Nu, o să rezolv mult mai repede de unul singur... 
Strâmbătura cu care îi fu primită această remarcă îl făcu 
să izbucnească în râs. 

— .„..şi numai fiindcă mutrişoara ta frumoasă mi-ar 
distrage atenţia, dar mai ales fiindcă sunt obişnuit cu 
dedesubturile presei, politicii şi poliţiei. Oi fi tu un as în 
domeniul tău de activitate, dar al meu îţi este complet 
necunoscut. 


Willow trebui să se resemneze. 

— Dacă aşa spui... Atunci lasă-mă la cabinetul tău. O 
să încerc să pun puţină ordine în talmeş-balmeşul ăla pe 
care tu ai pretenţia să-l numeşti contabilitate. O după- 
amiază de lucru pe brânci abia dacă-mi va ajunge să scot 
la lumină câteva conturi. 

x x * 

Pătrunzând în biroul lui Steve, Willow descoperi cu 
uimire că, din ajun, proprietarul locului îşi dăduse 
osteneala să facă puţină ordine. Îi uşurase munca, punând 
noul calculator pe birou, alături de registrele de 
contabilitate şi un dosar conţinând principalele acte: 
facturi, chitanţe, note de cheltuieli. 

Dar un alt obiect îi atrase în primul rând atenţia. 
Când îşi puse vesta pe umeraş, remarcă brusc, aşezată pe 
măsuţa de telefon, o fotografie mare încadrată într-o ramă 
de piele verde. Intigrată şi surescitată de ideea că îşi va 
băga nasul în viaţa particulară a lui Steve, o luă în mână cu 
emotie. _ 

Fotografia fusese făcută la mare, pe un iaht. In 
fundal, linia elegantă a velierului alb se detaşa pe albastrul 
oceanului. Un bărbat şi o femeie mai în vârstă - părinţii lui, 
decise Willow - stăteau sprijiniți de parapet. Puțin mai în 
spate, Steve îşi lipise obrazul de cel al unei încântătoare 
tinere de vreo douăzeci de ani. Sora lui, fără îndoială, 
judecând după asemănarea celor două chipuri. Steve îi 
cuprinsese pe toţi trei în braţe. 

Naturaleţea pozei, tandreţea gestului, bucuria care 
se putea citi pe chipurile celor patru persoane o 
emoţionară până la lacrimi pe Willow. Ce bine era să ai o 
familie, una adevărată! gândi ea imediat, simţindu-şi inima 
grea. 

Dar ce ciudată, în fond, această descoperire! Ea şi-l 
imaginase mai degrabă pe Steve ca un lup solitar, nu 


înconjurat de o familie iubitoare... Din cauza meseriei lui, 
poate, sau grosolăniei de care îi plăcea câteodată să facă 
paradă? îl considerase cam sălbatic, mândru de 
independenţa lui, de forţa şi de încrederea pe care o avea 
în el. 

În orice caz, se înşelase. Trebuia să tragă concluzia 
că personalitatea lui Steve era mult mai complexă decât 
bănuise ea? 

Se smulse cu regret din gândurile ei, puse fotografia 
la loc şi se aşeză în faţa biroului. Studie toate actele şi le 
clasă. Apoi îi trebuiră două ore bune pentru a introduce 
datele în calculator. Şi registrele erau în dezordine. Steve 
avusese mare noroc că fiscul nu venise încă să-l 
controleze! Doamne, cum de se putuse descurca într-o 
asemenea harababură! 

Spre ora şaptesprezece, ca să-şi facă puţin curaj, se 
hotărî să-şi acorde o binemeritată pauză. Se ridică, se 
întinse cu voluptate şi făcu încet turul biroului. 

Intr-un colţ al încăperii trona sacul de box. Cu vârful 
degetului atinse urmele lăsate de pumnii lui Steve. Pielea 
era mai tare decât ar fi crezut şi sacul, mult mai greu 
decât părea. Cuprinzându-l cu amândouă mâinile, abia 
reuşi să-l facă să se balanseze câţiva centimetri. 

— Nu e de mirare că are nişte muşchi de oţel! 
exclamă ea plină de admiraţie. 

Apartamentul mai cuprindea, alături de birou, o baie 
şi o bucătărioară cu frigider. Din păcate, gol-goluţ! Privirea 
ei căzu pe o cutie veche de încălţăminte. Interiorul ei fu o 
adevărată revelaţie: o pungă de cafea, filtre, două căni de 
porțelan, lapte praf şi pacheţele de zahăr. Bun! Deci Steve 
nu era atât de certat cu treburile domestice după cum voia 
să pară. Ceea ce nu făcea decât să confirme impresia lui 
Willow: mai avea multe de aflat despre tipul ăsta! 

În sfârşit, după ce se jură că ea nu se va preta 


niciodată la o asemenea josnicie, nu putu rezista tentaţiei 
de a scotoci prin dulapurile din birou... La urma urmei, 
autorizând-o să-şi bage nasul prin conturile lui contabile, 
Steve Hart nu-i dăduse şi dreptul să arunce o privire prin 
viaţa lui particulară? _ 

Curiozitatea lui fu repede dezamăgită. In dulapul 
mare nu descoperi decât articole de sport: un şorţ, o 
adevărată colecţie de tricouri, şosete albe cu bentiţă 
elastică tricoloră şi slipuri care o făcură imediată să se 
înroşească, imaginându-şi-le pe trupul proprietarului lor. 

Sertarele laterale nu dădură la iveală nimic 
interesant. Nici fotografii ale iubitei, nici scrisori de 
dragoste, nici dosare secrete. Nu erau decât câteva 
furnituri de birou, aranjate cu cea mai mare grijă. 

Ceea ce sfârşi prin a convinge că dezordinea de 
nedescris care domnea aici în ajun nu fusese decât un 
accident. În mod evident, Steve Hart era un tip meticulos, 
care-şi făcea un punct de onoare din a nu lăsa în urma lui 
nimic compromiţător. 

Era gata să-şi abandoneze cercetările, când privirea 
îi căzu pe... o impresionantă colecţie de prezervative! 

Ducându-şi mâna la gură, ea îşi înăbuşi un strigăt 
uşor. Ce concluzie trebuia să tragă? Că Steve Hart era un 
afemeiat incorigibil? Un amant focos? Sau amândouă la un 
loc? 

Fără să vrea, imaginaţia ei o luă razna şi nişte 
imagini erotice şi fierbinţi începură să-i danseze prin faţa 
ochilor. Le alungă şi închise sertarul cu un gest brusc, 
după care îşi ascunse faţa în mâini. Un adevărat incendiu 
mocnea în ea, amenințând s-o cuprindă din cap până-n 
picioare. 

Nu, nu voia să se mai gândească la aşa ceva. 

Dar tentaţia era mult prea puternică. 

Nemaiţinând cont de nimic, se decise să rişte şi să 


mai arunce o privire înăuntrul sertarului compromiţător. 
Numără trei cutii de câte treizeci şi şase de prezervative, 
de mărci şi culori diferite. Una dintre cutii era pe jumătate 
goală. 

Cu o mână tremurătoare, luă micul pătrat de plastic 
şi îl privi gânditoare. Nu mai încăpea nicio îndoială, Steve 
Hart avea o viaţă sexuală care putea fi considerată... cel 
puţin activă. Această descoperire schimba ceva din 
sentimentele ei pentru el? Bineînţeles, dar nu avea niciun 
chef să fie o cucerire printre multe altele. Dar experienţa 
avea şi avantaje, nu-i aşa? Dacă Steve Hart era la fel de 
bun în pat ca şi în meserie... 

Fu cuprinsă de o panică subită. Şi dacă în braţele 
acestui Casanova nu va fi la înălţime? Sigur că avusese şi 
ea amanti... Doi mai exact. Dar plăcerea fadă pe care i-o 
dăruiseră ei se putea compara cu furtuna de emoţii pe care 
o dezlănţuia în ea doar o singură privire a lui Steve? 
Numai când se gândea la el, simţea că o trec transpiraţiile. 

Inima începu să-i bată nebuneşte când se gândi că, în 
curând, vor face dragoste. Era o certitudine. O convingere 
intimă. Şi gândindu-se la asta îi venea să cânte în gura 
mare. 

Iar în privinţa a ceea ce-i rezerva viitorul, asta era cu 
totul altă poveste. În clipa de faţă, Willow considera că era 
un lucru lipsit de importanţă. Conta doar intensitatea şi... 
urgenţa dorinţei lor reciproce. 

Oftă şi puse la loc prezervativul în cutie, închise 
sertarul şi se instală în faţa calculatorului, hotărâtă să 
termine până la sfârşitul zilei. Se confundă în debite şi 
credite, venituri şi cheltuieli, profituri şi investiţii, ceea ce 
o ajută să dea uitării ochi albaştri şi trupul voinic al unui 
anume Steve Hart... 

x x * 


Cam trei ore îi trebuiră să rezolve grosul. O primă 


clasare îi permise să descopere că Steve utiliza un sistem 
de contabilitate complet depăşit. Avusese un noroc chior 
că nu primise încă vizita unui inspector de la fisc. Ultimele 
lui declaraţii de venituri erau completate greşit. 

Mai rămăsese un teanc de hârtii cu care nu ştia ce să 
facă: pagini din bloc notes care menţionau, în cel mai bun 
caz, o dată, un nume şi o sumă de bani. 

După ce se gândi mai bine, ajunse la concluzia că 
erau fără îndoială „bacşişurile”, de genul celui pe care 
Steve vrusese să i-l dea lui Amberson ca să-i dezlege limba. 

Zâmbi cu îndoială. Va găsi oare vreun mijloc să le 
facă să treacă la capitolul cheltuieli, ceea ce i-ar da dreptul 
la reducerea impozitului? Se cam îndoia. Ridicând din 
umeri, băgă teancul de foi într-un dosar pe care lipi o 
etichetă „confidenţial”. 

Apoi se ridică, îşi luă vesta, poşeta, încuie biroul şi 
cobori scara să-şi cumpere ceva de mâncare de la băcănia 
de jos. 

x x * 

Spre sfârşitul după-amiezii, Steve adunase destule 
informații despre Ethan Roberts ca să poată face fără 
indulgență un portret al politicianului. Viclean, rece, 
calculat, tipul era detestat de toată lumea. Şi toţi îi 
recunoşteau o capacitate ieşită din comun de a manipula 
oamenii. 

In faţa unei asemenea atitudini cinice, de care se 
părea că facă şi paradă, lui Steve nu-i venea deloc greu să- 
şi închipuie că o lăsase gravidă pe Donna Ryan şi apoi o 
părăsise, fără să-i pese câtuşi de puţin de tânără şi de 
bebeluşul ei. 

Dar cum să dovedească asta? Detectivului îi trebuiau 
fapte, nu simple presupuneri. Doar un examen al sângelui 
îi putea aduce dovada. Iar Roberts va refuza categoric să-şi 
facă analizele indispensabile în asemenea cazuri. Steve nu- 


şi făcea nicio aluzie în privinţa atitudinii pe care o va 
adopta Roberts. Bineînţeles că Willow şi Steve puteau să-l 
amenințe pe candidatul la Senatul SUA că vor face 
scandal... Dar Roberts era un politician abil. Va improviza 
în mod sigur o contra lovitură. Pe de altă parte, acest gen 
de scandaluri, aşa-zise particulare, nu împiedicaseră 
niciodată pe nimeni să fie ales. 

Mai rămânea o posibilitate. Ethan Roberts să nu fie 
tatăl lui Willow. Dar atunci ce se întâmplase cu misteriosul 
iubit? Steve avea impresia că revenise în punctul de unde 
plecase. 

Ştia că Roberts va continua să nege cu înverşunare. 
Şi începu să creadă că adevărul va rămâne pentru 
totdeauna îngropat. Şi că, până la sfârşitul zilelor ei, 
Willow nu-şi va cunoaşte tatăl. 

Această eventualitate făcu să i se strângă inima. Nu 
putea să sufere ideea că o să-i provoace o decepţie, că o 
să-i înşele speranţele pe care şi le pusese în ancheta făcută 
de el... Va fi distrusă! Sau mai degrabă nu, se corectă el 
imediat. Rănită, nebună de furie, dar nu distrusă. Willow 
era o femeie puternică, îşi putuse da seama de asta deşi o 
cunoştea de atât de puţin timp. 

Ceea ce n-o va împiedica să sufere. 

Şi acest gând îi era de ajuns lui Steve ca să trezească 
în el dorinţa de răzbunare. 

Mâinile i se crispară pe volan, în timp ce chibzuia la 
un plan menit să-i smulgă cu forţa adevărul lui Ethan 
Roberts. Jubila la gândul că l-ar putea pocni drept în mutra 
aia îngâmfată. Ce pedeapsă de nimic însă pentru un om 
care nu ezitase nicio clipă să-şi abandoneze iubita şi 
copilul! 

Dar Willow s-ar opune fără îndoială acestei soluţii, pe 
cât de violentă, pe atât de inutilă şi periculoasă, îşi spuse 
el zâmbind fără voie. 


Poate însă că, la urma urmei, îşi bătea degeaba 
capul. Cufărul cu amintiri, care-i aparținuse lui Eric 
Shannon şi pe care Jack îl lăsase pradă uitării în podul 
vechii lor case, îl va pune poate pe o altă pistă. Dacă Eric 
era tatăl tinerei femei? Ancheta nu era încă terminată. 
Trebuia să-l mai ia la întrebări şi pe Zeke Blackstone. 
Christine London, care locuise cu Donna Ryan, ar fi putut 
să le furnizeze nişte informaţii preţioase asupra legăturilor 
pe care le întreţinuse prietena lor. Din nefericire, acum 
zece ani, Christine plecase în Europa şi nimeni nu mai ştia 
nimic despre ea. 

Steve îşi parcă Mustang-ul la doi paşi de clădirea în 
care se afla biroul lui şi se hotări să n-o demoralizeze pe 
Willow. Să nu-i raportezedecât aspectele pozitive ale 
cercetărilor lui, lăsând în urmă detaliile neplăcute. Se 
grăbea să-şi termine ancheta, înainte ca dorinţa pe care o 
nutrea pentru tânăra femeie să-l facă să comită vreo 
imprudenţă. 

Gândul că o va întâlni în curând îl făcea să freamăte 
de nerăbdare. Pe el care până acum îşi închipuise că şi 
aşteptarea face parte din plăcerea seducţiei! Întâlnirea cu 
Willow îi dăduse peste cap toate principiile. Dacă se mai 
chinuia aşa câteva zile, simţea că o să-şi piardă minţile... 

Încuie portiera şi se îndreptă spre biroul lui, simțind 
că-i vine s-o ia la fugă, de grăbit ce era. Intensitatea 
reacţiilor sale îl uluia. Îi va trebui timp să se obişnuiască 
cu noua lui stare de spirit. In viaţa lui nu i se mai 
întâmplase aşa ceva! 

În acea clipă, o văzu pe trotoarul de vizavi, ieşind din 
băcănie. Inima începu să-i bată nebunește. z 

Era ca şi cum fulgerul se abătuse asupra lui. Işi 
înțelegea acum intensitatea reacțiilor... 

Era pur şi simplu îndrăgostit! 

El, Steve Hart... durul... un donjuan al zilelor 


noastre! El care avusese femei cu zecile, dar fără să-şi 
dăruiască niciodată inima, uite că se îndrăgostise de la 
prima privire de o micuță sirenă roşcată. Şi, colac peste 
pupăză, şi clienta lui! Era de necrezut... 

— Ei! Willow! o strigă el cu o voce răguşită de 
emotie. 

Chipul tinerei femei se lumină. 

— Steve! Aşteptă-mă, vin... 

Ţinea un pacheţel în mână şi urmărea traficul cu un 
aer distrat. 

Steve era fermecat. Willow era atât de frumoasă, de 
fină, de tentantă, de... 

O privi cum se angajează în traversare. 

Şi, ca într-un coşmar, zări în aceeaşi clipă o maşină 
albastră care se îndrepta spre ea ca un bolid. 

Willow! Fii atentă! 

Ea încremeni pe loc, mirată, apoi ţipă descoperind 
maşina care gonea nebuneşte. Paralizată de groază, 
închise ochii, aşteptând teribilul impact. 

Brusc, două braţe puternice o îmbrânciră. Apoi simţi 
o durere puternică la umăr şi la cap. Urmă un scrâşnet de 
pneuri, punctat de un claxonat furios. În aceeaşi clipă, 
Steve, care o prinsese în braţe, simţi aripa dreaptă a 
maşinii lovindu-l în coapsă. Cu scumpa lui povară în braţe, 
se rostogoli pe o maşină care staţiona pe cealaltă parte a 
şoselei şi se trezi cu Willow peste el. 

Un suspin de uşurare îi scăpă de pe buze. Când 
înţelesese că nu era grav rănit. Dar... Willow? 

— Willow? şopti el, cu vocea vibrând de emotie, 
Willow, scumpa mea, cum te simţi? 

Ea ridică spre el un chip răvăşit. 

— Bi... bine, cred. 

— Nu eşti rănită? Eşti sigură că n-ai nimic? 

— Ei! se auzi o voce bărbătească în spatele lor. Vreţi 


să chem un doctor? 

— Da, repede, vă rog! 

— N... nu e nevoie! îngăimă tânăra femeie ridicându- 
se cu greu. Eu... eu n-am nimic. Slavă Domnului. 

Steve îi cuprinse umerii ca braţul, cu multă duioşie. 

— Eşti sigură? 

— Mă doare puţin umărul, dar în rest... merge... Dar 
tu, Steve? 

— Eu n-am nimic, se grăbi el să afirme, neţinând cont 
de durerea din coapsă. 

Apoi se adresă tânărului care asistase la toată scena: 

— Aţi avut timp să observați cine conducea maşina? 

— Nu... răspunse acesta, după o clipă de gândire. De 
altfel, şoferul nici n-a oprit. 

— Şi numărul? L-aţi reţinut cumva? 

— Nu... dar era o Honda Acord de un albastru-închis, 
de asta sunt sigur. Şi fugea ca vântul... Cred că şoferul 
voia s-o accidenteze pe doamna. Sau, în orice caz, asta e 
impresia pe care mi-a lăsat-o. 

Steve deveni livid. De fapt, vorbele tânărului nu 
făceau decât să-i confirme temerile. 

— Chiar credeţi asta? 

— Sunt de aceeaşi părere cu tânărul, interveni o 
femeie care stătea puţin mai încolo. Maşina s-a îndreptat 
exact spre prietena dumneavoastră, când putea s-o evite 
cu uşurinţă... 

— Cine conducea? Un bărbat? 

Femeia ezită. 

— Da, aşa cred... 

— Nu, era o femeie... interveni tânărul. Blondă, cu 
pălărie. Şi voia s-o calce pe domnişoara, sunt sigur de asta. 

— Ce fel de pălărie? 

— Nu o caschetă ca a mea, în orice caz... o pălărie 
şic, din pai. 


— De ce culoare? _ 

— Asta n-am văzut. În orice caz, închisă la culoare. 
Neagră sau maro, cred. 

Steve se scotoci prin buzunare şi îi întinse tânărului o 
bancnotă de zece dolari. 

— Vă mulţumesc. Ne-aţi fost de mare ajutor. 

— N-aveţi pentru ce! 

Steve se întoarse spre Willow. 

— Poţi să mergi? Sau trebuie să te duc eu în braţe? 

Tânăra femeie îi surâse şi îşi strecură mâna într-a lui, 
cu un gest care-i merse drept la inimă. 

— Cred că pot să merg şi singură, nobile cavaler. 
Fără tine aş fi fost la spital... sau la morgă. 

Capitolul 9 

In timp ce urcau scara care ducea la biroul 
detectivului, Willow remarcă din întâmplare că blugii lui 
Steve erau sfâşiaţi pe toată lungimea piciorului stâng. Fără 
să ţină cont de protestele lui, ea îl trase de mână până în 
baie pentru a constata exact cum stau lucrurile. 

Dar Steve insistă să dezinfecteze întâi zgârietura 
care sângera pe umărul tinerei femei. Luă alcool, tamponă 
tăietura, apoi aplică un pansament adeziv. 

— Aproape am terminat... îi şopti el la ureche, când o 
văzu că se strâmbă de durere. Ustură rău? 

— Puțin. Dar nu e nimic grav. 

Abia terminase, că Willow se şi aplecă, dând la o 
parte cu vârful degetelor, plină de precauţie, părţile 
sfâşiate ale blugilor. Un hematom uriaş apăruse pe coapsa 
stângă a lui Steve. 

— Din fericire nu există nicio tăietură, spuse ea după 
ce îl examină cu atenţie. Este suficient să aplici un 
unguent antiinflamator. Există aşa ceva în dulăpiorul tău 
cu medicamente? 

— S-ar putea. 


Făcu rapid inventarul dulăpiorului şi găsi ceea ce 
căuta. Întinse pomada cu delicateţe, apoi începu să maseze 
uşor locul umflat şi învineţit 

— Am avut un noroc chior, remarcă ea. A fost cât pe- 
aici să dăm în primire amândoi. 

— Lasă-mă pe mine să fac asta, Willow, o să-ți 
murdăreşti rochia. 

Ea îi surâse, emoţionată de brusca intimitate ce se 
stabilise între ei datorită accidentului. 

— Ce importanţă mai are? Oricum rochia mea e 
distrusă, la fel şi ciorapii. Mătasea n-a făcut niciodată casă 
bună cu o căzătură pe asfalt. 

Îngrijorat, Steve îi ridică rochia, fără a se mai gândi 
să-i ceară permisiunea. Ciorapul din mătase culoarea pielii 
era făcut praf, dar din fericire nu se vedea nicio rană. 

— Ei, ce faci? protestă ea simţindu-i mâinile care se 
urcau de-a lungul coapsei. 

— ţi scot ciorapul... Şi nu mai face mutra asta, 
Willow. Trebuie să văd cum se prezintă picioarele tale. 

Ea se înroşi, tulburată de această atingere atât de 
intimă. 

— Aşteaptă, pot să mă descurc foarte bine şi singură. 
De altfel, în primul rând trebuie să mă descalţ. 

Dar, în timp ce se apleca să desfacă baretele 
balerinilor, se simţi cuprinsă de o bruscă ameţeală şi fu 
gata să cadă. 

Braţele lui Steve o cuprinseră la timp. 

— Ce s-a întâmplat, draga mea? Doar n-o să leşini 
aici! 

— N... nu. Doar că... mă simt puţin cam slăbită. Dar 
îmi revin eu, nu-ţi face griji. 

— Stai liniştită! Nu eşti în stare să te dezbraci 
singură, remarcă el. Şi ţine-te de umerii mei! 

Cu un gest blând şi îndemânatic totodată, el îi scoase 


pantofii. 

— Şi acum e rândul colanţilor. 

Willow schiţă un zâmbet văzându-l pe Steve cum 
îngenunchează în faţa ei, precum un nobil cavaler. 

După accident, începuse să-l privească cu alţi ochi. 
Steve îşi riscase viaţa s-o salveze pe a ei. Şi dacă 
promisiunea pe care şi-o făcuse că îl va vedea într-o bună 
zi la picioarele ei se realiză în sfârşit, Willow era acum 
departe de gândul răzbunării. 

Tulburată mai mult decât şi-ar fi putut imagina, 
încercă să-i oprească mâna, dar el o împiedică, făcând un 
gest enervat. 

— Nu mai face pe mironosiţa! Doar n-oi fi crezând că 
n-am mai dezbrăcat niciodată o femeie? 

Şi, fără să-i mai aştepte răspunsul, făcu să alunece 
ciorapii fini de-a lungul coapselor lungi, mângâind în 
trecere pielea mătăsoasă. 

Willow îşi înăbuşi un strigăt de surpriză şi îi zâmbi, în 
timp ce el îi examina ambele picioare. 

— Câteva zgârieturi fără gravitate, diagnostică el, 
dând drumul la rochie. O să te faci mai repede bine dacă n- 
o să porţi ciorapi câteva zile. 

Când Willow se aplecă să-şi încalţe balerinii, o nouă 
ameţeală o făcu să-şi piardă echilibrul. 

Şi cinci minute mai târziu, se trezi întinsă pe 
canapeaua din biroul lui Steve. 

Acesta îi ştergea faţa cu o compresă înmuiată în apă 
rece. 

— Ce... ce s-a întâmplat? şopti ea. 

— Taci din gură! Şi stai liniştită, îi porunci el, când ea 
încercă să se ridice într-un cot. 

— Dar apa rece îmi curge pe gât şi îmi intră şi în 
gură, se plânse ea. Şi vreau să mă scol. 

— În acest caz, lasă-mă să te ajut. Şi nu mai face 


gesturi bruşte! Cine ştie? Poate ai vreo leziune internă. 

După ce o ajută să se aşeze comod şi-i puse şi o 
perniţă sub ceafă, el îi atinse cu delicateţe tâmplele cu 
vârful degetului arătător. 

— Te doare? 

— Puțin... 

— Aparent nu ai nimic, dar ar fi mai înțelept să 
mergem la spital. Nu se ştie niciodată... 

— Cum? La spital?! protestă ea cu vehemenţă. Te 
asigur cănu-i nevoie! Călăresc de când eram copil şi am 
căzut de atâtea ori mai rău ca adineaori, fără să păţesc 
nimic. Ajută-mă să mă ridic în picioare. 

El clătină din cap surâzând, dar se execută fără să 
protesteze. 

— Ce femeie încăpăţânată! încetişor... Gata! 

— Eu... cred că e în regulă, şopti ea, fără să 
îndrăznească totuşi să meargă. 

Dar imediat preferă să se aşeze. El o privea cu 
gravitate. 

— Dacă ai şti ce spaimă mi-ai tras! Am crezut că 
maşina aia o să te calce. Dar şi tu... Ce idee să traversezi 
pe unde nu era trecere marcată pentru pietoni. 

Willow mai găsi puterea să-i surâdă. 

— Voiam să ajung mai repede lângă tine. 

— Altă dată să fii mai prudentă! 

— Aşa o să fac! Spune-mi, Steve... Chiar crezi că a 
vrut să mă calce? După părerea ta, accidentul a fost 
premeditat? 

Steve se întunecă imediat la faţă. 

— Nu ştiu, Willow... Dar nu vrei mai bine să nu te mai 
gândeşti la asta? Acum ai nevoie în primul rând de odihnă. 
Mă duc să-ţi aduc sandalele din baie. Cât lipsesc, să nu te 
mişti. Ne-am înţeles? 

— Am înţeles şefu'! 


Când Steve dispăru, ea mişcă din cap cu multă 
precauţie, de la dreapta la stânga şi din faţă spre spate. 
Pereţii se mai învârteau parcă puţin în jurul ei, dar dacă 
evita gesturile bruşte, va fi în stare să-şi păstreze 
echilibrul. 

După ce Steve o încălţă, se ridică în picioare, însă cu 
ajutorul lui. 

— Poţi să mergi? 

— De ce nu? replică ea, puţin iritată că o tratează ca 
pe un copil de cinci ani. 

— Perfect! Atunci mergem la spital! 

— La spital! Cred că ai o idee fixă. Doctorii o să 
insiste să rămân acolo douăzeci şi patru de ore sub 
observaţie şi, sincer îţi spun, numai de asta n-am chef! 
Condu-mă mai bine până la hotelul meu. 

— Ce naiba, Willow! Un leşin nu e o nimica toată. 
Poate ai o hemoragie internă. 

— Nu mai spune prostii, mi-a venit ameţeală şi cu 
asta basta, să încheiem discuţia! Tu eşti cel care 
reacţionează disproporționat în raport cu evenimentul. 

— De unde ştii că n-ai nimic grav? 

— Fiindcă ştiu cât sunt de zdravănă. Genul ăsta de 
accident mi s-a mai întâmplat şi în trecut, şi cunosc pe 
dinafară urmările. 

Oftă, apoi adăugă zâmbindu-i: 

— Ascultă, Steve, solicitudinea ta mă mişcă, dar te 
asigur că mă simt foarte bine. Ceea ce îmi trebuie e o baie 
fierbinte, o cină şi o noapte întreagă de somn... Apropo de 
cină, cumpărasem ceva, dar a ajuns probabil în rigolă. 

Un surâs lumină chipul lui Steve. Se părea că îi 
trecuse o idee prin cap... 

— Nu vreau o cină la pachet sau din frigider. Aşa că 
nu văd decât o soluţie: Vii la mine. 

Willow rămase cu gura căscată. 


— La tine? 

Un fior îi trecu pe şira spinării când se gândi ce risca. 
Să se ducă la Steve nu însemna să se arunce în gura 
lupului, cu ochii închişi? 

— De ce... de ce să vin? mă simt foarte bine în 
camera mea de hotel. 

— Singurică? Imaginează-ţi o clipă că ai putea leşina 
în baie. 

„.„„ Sau că persoana care a vrut să te omoare va face 
o nouă tentativă”, fu gata să adauge Steve înainte să se 
gândească la faptul că nu era momentul s-o sperie. 

— Steve, eu... 

— Ai nevoie de un înger păzitor, o întrerupse el pe un 
ton hotărât. Ori acasă la mine, ori la spital. Alege! 

Willow îşi înăbuşi un oftat. 

— Nu mă duc la spital, repetă ea încăpăţânată. 

x kx * 

Casa lu’ Steve era foarte diferită de clădirea care 
adăpostea biroul detectivului. Willow se aşteptase să 
găsească un mic apartament foarte funcţional dar lipit de 
suflet. Şi descoperi cu uimire o vilă modernă, situată pe 
colinele de la Santa Monica, în apropiere de Los Angeles. 
Decorul, de toată frumuseţea, era încă sălbatic. 

Pe din afară, casa nu avea nimic spectaculos: era o 
vilă cu etaj acoperită cu ţiglă roşie şi înconjurată de o 
grădină umbroasă plină de palmieri, cactuşi şi dafini roşii. 

Steve închise poarta şi o conduse pe Willow pe alee. 
Tânăra se gândi imediat cu emoție la ferma în care 
crescuse. Vegetaţia era diferită, bineînţeles, fiindcă 
respectiva comunitate se stabilise mult mai la Nord, într- 
un climat mai aspru decât al Californiei. Dar regăsea 
aceeaşi atmosferă rustică, acelaşi sentiment de a fi una cu 
natura. O impresie extrem de plăcută, pe care aproape că 
o uitase de când birourile firmei Blackberry Meadows se 


mutaseră la Portland, unde Willow  închiriase un 
apartament în care locuia când nu călătorea pentru a 
asigura promovarea produselor lor. Şi, cu toate că aprecia 
avantajele vieţii citadine, i se întâmpla câteodată să se 
gândească plină de nostalgie la solitudinea şi liniştea de la 
fermă. 

Urcând treptele verandei, auziră un coiot urlând în 
pădurile din apropiere. 

Un surâs încântat apăru pe buzele tinerei femei. 

— Doamne... dar e de nerezut! Şi când mă gândesc 
că ne aflăm atât de aproape de Los Angeles. 

— E plăcut, nu-i aşa? Închipuie-ţi că, de la fereastră, 
văd alergând căprioarele! Ca să nu-ţi mai pomenesc de 
perechea de şoimi care şi-a făcut cuib în eucaliptul de la 
capătul grădinii. Priveşte... 

Îi arătă cu degetul arborele, ale cărui frunze argintii 
foşneau uşor în briza serii. 

— În fiecare dimineaţă, păsările astea curajoase mă 
studiază pline de gravitate când îmi iau micul dejun. Nu e 
minunat? Vino, Willow... 

Interiorul casei îi smulse tinerei femei un strigăt de 
admiraţie. Intrară într-o încăpere uriaşă, foarte înaltă. 
Nişte geamuri imense lăsau să pătrundă în valuri lumina 
soarelui care asfinţea. Parchet din lemn de culoare 
deschisă bine lustruit. Pereţi văruiţi în alb, pe care 
tablourile moderne, viu colorate, îşi aduceau nota lor de 
culoare. Câteva fotolii, divane şi paravane, aranjate cu 
pricepere, despărţeau bucătăria de sufragerie şi salon, 
fără a împiedica vreun moment ca privirea să se bucure de 
vegetaţia luxuriantă a grădinii. 

Willow fluieră încetişor. 

— Sunt teribil de impresionată, ce pot să mai zic! Tu 
ai amenajat singur totul? 

Steve dădu din cap afirmativ, zâmbind cu modestie. 


— Poţi s-o iei şi aşa... l-am dat planurile mele şi 
instrucţiunile respective arhitectului şi am ales personal 
mobilele. Dar sora mea, Laurie, s-a ocupat de decorare. Ea 
e cea care a ales covoarele, bibelourile, lenjeria, vesela... 

Willow dădu din cap, admirând rafinamentul 
detaliilor: şemineul mare din fundul încăperii, coşuleţele 
de răchită pline de reviste, sfeşnicele de fier forjat aşezate 
pe o masă de stejar, sculptată manual... 

— E splendid, Steve! Niciodată nu mi-aş fi închipuit 
că locuieşti într-un interior atât de somptuos. 

— Îmi iubesc mult casă, recunoscu el. 

Un gând nu-i dădea pace, un gând căruia prefera să 
nu-i dea glas acum. Că într-o zi, Willow şi el vor locui 
împreună în această casă... 

Dar era încă prea devreme să-i împărtăşească visul 
lui, hotărî Steve, deşi era foarte tentat să-i spună chiar 
acum. 

— Vrei să mănânci ceva, sau începi prin a face o baie 
bună? 

— Întâi baie. Am mai ronţăit ceva la băcănie, înainte 
să... 

— „înainte ca un şofer neîndemânatic să fie cât pe- 
aci să dea peste tine, termină Steve în locul ei, nedorind să 
abordeze acum acest subiect delicat. Vino să-ţi arăt unde e 
baia. 

Luând-o de mână, o duse pe un culoar în capătul 
căruia se găsea o cameră foarte spațioasă. Tonurile calde 
ale zugrăvelii şi ale covoarelor evocau cu subtilitate 
culorile deşertului: bej şi albastru. Un pat imens cu 
coloane ocupa centrul încăperii. Exact în faţa lui se găsea 
un şemineu mic, iar pe lateral o uşă mare cu geamuri se 
deschidea spre un balcon de lemn. 

Aceeaşi vedere splendidă spre coline. 

— Sper că nu te deranjează să foloseşti baia mea, îi 


şopti Steve trăgând-o spre el. 

Neputând să mai reziste tentaţiei, el îi sărută pătimaş 
buzele cărnoase. îşi dorea asta de când o luase în braţe, 
atunci când ea îşi pierduse cunoştinţa. 

Willow se agăţă de umeri lui largi, simțind că i se 
înmoaie genunchii. Din nou i se învârtea capul... dar 
pentru un motiv care nu avea nimic de-a face cu 
accidentul. 

Când se despărţiră, se priviră îndelung, cu răsuflarea 
tăiată, înainte ca Steve să şoptească cu o voce 
tremurătoare: 

— O să-ţi dau un tricou şi un halat ca să te poţi 
schimba. Prosoapele le găseşti în dulapul din baie. 

— Iti mulţumesc, Steve. 

— Foloseşte-te de tot ce ai nevoie. Există şi un 
dulăpior cu medicamente. Dacă simţi că începe să te doară 
capul, ia o aspirină 

— Deocamdată mă simt bine. 

— Eşti sigură că te poţi descurca fără mine? 

Willow se înroşi puţin. 

— Da, sunt sigură! 

— Dacă mai ai ameteli, nu ezita să mă strigi. O să 
stau de cealaltă parte a uşii. 

x kx * 

Ameţeli? Numai la gândul sărutului pătimaş a lui 
Steve, simțea că i se învârteşte, capul, gândi ea băgându- 
se cu plăcere în apa fierbinte, în care turnase un spumant 
de baie cu un miros divin. Şi dacă l-ar chema în ajutor? ŞIi-l 
imagina pe Steve intrând grăbit, mângâind-o, plimbându-i 
cu grijă buretele pe umeri şi pe piept... Ştia totuşi că nu 
are dreptul să-şi lase imaginaţia să vagabondeze. Dar, fără 
voia ei, Willow începea iar să viseze. De ce naiba bărbatul 
ăsta o făcea să-şi piardă minţile? 

Il dorea, bineînţeles. şi totuşi, abia îl cunoştea de 


două zile! Un interval prea scurt de timp pentru a se gândi 
să i se dăruiască 

x x * 

Nervos, nerăbdător, Steve se plimba prin cameră, 
încercând să rămână insensibil la sunetele slabe care-i 
parveneau din baie. Săşi-o imagineze pe Willow goală în 
baia lui, plimbându-şi mănuşa din buret pe rotunjimile 
ispititoare, era de ajuns să-l înnebunească. 

Închise ochii, tentat să se strecoare în încăperea 
vecină, obsedat de amintirea sânilor rotunzi care palpitau, 
de parfumul ca de floare care se răspândea din părul ei 
mătăsos. 

Ardea de dorinţa de a o îmbrăţişa sălbatic, de a lua 
ceea ce ea nu-i va refuza... îşi închipuia cum ar pătrunde în 
baie şi ar da la o parte perdeaua de la duş cu o mână 
tremurătoare. Ea s-ar întoarce spre el, cu obrajii în flăcări, 
şi i s-ar oferi fără niciun fel de reţinere. 

Şi când se gândea că n-o cunoştea decât de două zile! 
Cum era posibil să nutrească pentru ea nişte sentimente 
atât de intense, atât de minunate încât simţea că o să-şi 
piardă minţile? Nu-i venea să creadă! 

Ce naiba, doar era clienta lui! Trebuia să-şi bage bine 
asta în cap. Şi ca lucrurile să se încurce şi mai mult, 
Willow fusese şi accidentată! Bineînţeles că ei nici nu-i 
trecea prin minte la ce chinuri îl supunea. 

Nu rezistă totuşi tentaţiei da a bate uşor la uşă. 

— Willow? E totul în regulă? 

— Hmm... da, sunt gata imediat. 

După vocea ei sugrumată, ghici că era la fel de 
tulburată ca şi el. 

— Oh! Dar nu e nevoie să te grăbeşti! Voiam doar să 
mă asigur că n-ai leşinat. 

Auzi zgomotul duşului, apoi se făcu linişte. Şi-o 
imagina ieşind din baie. Vedea cu ochii minţii picăturile de 


apă rostogolindu-se prin dulcea vale dintre sâni, pântecul 
plat, coapsele lungi... 

De data asta, era deja prea mult. Trebuia cu orice 
preţ să fugă de tentaţie, fiindcă în caz contrar va face în 
mod sigur o prostie. 

— Willow? 

— Da? 

— Te aştept în bucătărie. Pe curând! 

x x * 

Instalaţi unul în faţa celuilalt la masa din bucătărie, 
devorau cu poftă o cină compusă dintr-un ghiveci de 
legume şi sandvişuri cu brânză şi friptură. Inviorată de 
baie şi de două pastile de aspirină, Willow se simţea în 
plină formă. 

— Mi se pare că îmi datorezi nişte explicaţii, rosti ea 
la un moment dat, surâzând. 

Steve o privi uimit. 

— Explicații? Pe ce temă? 

— Casa asta luxoasă... nu prea se potriveşte cu 
cabinetul ăla sărăcăcios de detectiv. 

— Şi ce-i cu asta? 

— Nu mai face pe inocentul, înţelegi prea bine ce 
vreau să zic. Biroul ăla amărât dă de înţeles că 
proprietarul lui abia o poate scoate la capăt. Pe când 
această casă îl trădează pe omul de afaceri înstărit! 

Adăugă surând: 

— Deci nu văd decât două posibilităţi. Ori ai o sursă 
secretă de venituri, pe care o presupun ilegală, ori eşti 
sponsorizat de vreun milionar! 

Steve zâmbi. 

— Şi dacă aş dispune de o avere personală? 

— Aşa stă situaţia? 

— Vezi vreun inconvenient? 

Ea îl fixă surprinsă. 


— Nu, bineînţeles că nu! 

Ea se încruntă uimită 

— Şi cum naiba ai reuşit s-o aduni? Ca om de afaceri, 
nici măcar nu ţi-a păsat să ţii o contabilitate corectă. 

— Posed un portofoliu de acţiuni, administrat de sora 
mea, Laurie... care e bancher. 

— Şi de unde ai acest portofoliu? 

— Mama a fost o Fallon. De mai multe generaţii 
familia mea posedă multe terenuri în Valea San Fernando. 
În ziua în care construcţia unui sistem de irigaţii a 
transformat aceste pământuri aride în câmpii fertile, 
familia Fallon s-a îmbogăţit. 

Willow fluieră admirativ. Numele de Fallon nu-i 
spunea nimic dar îşi imagina fără greutate averea colosală 
pe care o prezentau aceste titluri de proprietate. 

— Şi familia din partea tatălui? Ţi-a lăsat şi ea 
moştenire un frumos pachet de acţiuni? 

— Nu, mama mea a făcut o mezalianţă, spuse el 
râzând. Tatăl meu nu avea avere. Dar era o mică 
celebritate. Numele de William Hart îţi spune ceva? 

Willow scoase o exclamaţie de surpriză. Marele 
avocat, care se retrăsese de curând din activitate, devenise 
celebru prin apărarea drepturilor civice şi a cauzelor 
pierdute. 

— Bineînţeles că îl cunosc! Ei bine, mi-ai ascuns nişte 
lucruri importante... lată cum se explică reşedinţa ta, că 
nu pot să-i zic casă, dar nu şi aspectul sărăcăcios al 
biroului. 

— Cum aşa? 

— Cu asemenea părinţi, cum se face că n-ai devenit 
la rândul tău un celebru avocat, absolvent al universităţii 
Harvard? 

— Sunt absolvent al universităţii Harvard. Dar nu şi 
avocat. 


Willow râse. 

— Vreun accident pe parcurs? 

— Nu, deloc. Numai că un avocat trebuie să respecte 
legea, pe când mie îmi place să lucrez după propriile mele 
reguli. 

— Ceea ce nu explică totuşi motivul pentru care ţi-ai 
ales această meserie. Nici de ce biroul se găseşte într-un 
asemenea cartier... 

— Pentru că acolo locuiesc clienţii mei. Chiar şi 
oamenii săraci au nevoie de ajutorul unui detectiv. Iar în 
privinţa meseriei... am ales-o datorită gustului meu pentru 
aventură şi risc. 

Willow rămase gânditoare o clipă, înainte de a-l 
învălui într-o privire emoţionantă. A 

— Joci bine teatru, domnule Hart. In realitate nu eşti 
deloc atât de dur cum pretinzi a fi. Sub cuirasa ta, eşti un 
om sensibil, nu-i aşa? Un idealist... Un cruciat al timpurilor 
moderne. 

— Opreşte-te... mormăi el. 

Şi bău în grabă o înghiţitură de ceai cu gheaţă pentru 
a-şi masca jena datorată complimentelor lui Willow. 

Dar ea îşi continuă ideea: 

— Lucrezi pentru văduve şi orfani. îi ajuţi să-şi 
rezolve problemele, eşti un erou care luptă pentru adevăr 
şi dreptate în mahalalele Los Angeles-ului... 

Punându-şi jos paharul, el încercă s-o facă să tacă 
printr-o privire severă. Dar ea îi zâmbi, puţin ironic, şi se 
priviră mult timp, tăcuţi, cu inima bătând nebuneşte. 

— Eşti un cavaler fără teamă... sfârşi ea cu o voce 
care abia se auzi. 

— Willow, ce naiba, gata! Ar fi trebuit să te previn... 

Ea îl privi provocător. 

— Să mă previi? Ce pui la cale, domnule Cavaler? 

Ca electrizat de cuvintele ei, el sări în picioare, 


răsturnându-şi scaunul. Înconjură masa şi o luă în braţe. 

Capitolul 10 

Sărutul pe care i-l dădu păru la început că vrea s-o 
pedepsească, dar se transformă repede într-o promisiune 
erotică. Şi Willow se abandonă fără să-i opună rezistenţă. 
Se lipi de Steve şi îşi încolăci braţele în jurul gâtului lui, 
lacomă de sărutări, de mângâieri, de îmbrăţişări. 

Timp de mai multe minute, buzele lor rămaseră lipite, 
rând pe rând pasionate şi blânde, lacome şi jucăuşe, 
posesive şi rugătoare. 

Şi în tot acest timp, mâinile lui Steve executară un 
adevărat balet voluptuos pe trupul lui Willow. 

Ea nu-i rezistă când o trase spre salon şi o întinse cu 
blândeţe pe covor. Conta doar imperioasa nevoie de a-şi 
satisface dorința, o dorinţă care în două zile se 
transformase în obsesie. Da, aceste două zile de priviri 
arzătoare, de atingeri tulburătoare, de vise senzuale 
alungaseră ca prin farmec reticenţele ei. Willow ardea de 
dorinţa de a i se dărui. Imediat. Fără să mai aştepte nicio 
clipă. 

Degetele ei tremurau când începu să-i desfacă 
cureaua, apoi nasturii de la blugi, în timp ce Steve o 
dezbrăcă nerăbdător. Halat, bikini şi tricou căzură lângă 
ei, lăsând-o pe Willow dezbrăcată şi vulnerabilă în faţa 
voinţei lui. 

Cu obrajii în flăcări, termină la rândul ei să-l 
dezbrace, apoi îl trase spre ea. 

— Aşteaptă, drăcoaică mică! Nu aşa de repede! gemu 
el cu ochii închişi, într-un ultim efort de a-şi stăpâni 
dorinţa. 

Un zâmbet ironic apăru pe chipul tinerei femei. 

— Te-ai schimbat cumva, Steve, scumpule? Frumosul 
meu cavaler se teme cumva? 

Fără să-i răspundă, el o strivi cu greutatea trupului 


său şi o pătrunse brusc. 

Ameţită de senzaţii pe care nu le mai încercase 
niciodată, Willow îl strânse între coapsele ei pentru a se 
uni mai bine cu el. Ritmul pe care i-l impunea Steve o 
înnebunea. Era magic, sălbatic, frenetic. 

Simţindu-şi pântecele în flăcări, ea se abandonă 
ameţită valurilor de nespusă plăcere pe care fiecare 
mişcare puternică a lui Steve le făcea să se nască în ea. 
Dezlănţuia în trupul ei unde de o intensitate nebântuită, 
care o aruncau într-un vârtej de voluptate. 

Simţea că o să ia foc. Dintr-o clipă în alta se va 
prăbuşi în eternitate. 

O plăcere mai intensă decât îşi imaginase vreodată 
că ar putea exista explodă în ea, seducându-i trupul. Strigă 
de fericire, simțindu-se pe deplin împlinită, şi închise ochii. 

Îi trebuiră mai multe clipe ca să-şi dea seama că 
Steve ajunsese în Nirvāņa în acelaşi timp ca şi ea. 

— Oh, dragul meu, gemu ea lipindu-se de el. A fost 
atât de bine! 

Bine şi unic! Niciodată, gândi ea imediat, nu se va 
mai simţi atât de bine. 

Rămaseră înlănţuiţi un lung şi extrem de plăcut 
moment. Willow uitase de şocul accidentului, ca şi de 
faptul că o durea capul şi umărul. Desigur că o pândeau în 
continuare, dar sentimentul de împlinire care o cuprinsese 
era atât de minunat încât prefera să uite de tot ce nu era 
legat de această plăcere atât de nouă. 

— Steve... Oh, Steve! repetă ea, ameţită de fericire. 

El deschise ochii şi o privi cu atenţie. 

— Eşti fericită, îngerul meu? 

— Hmm... Tu ce părere ai? 

Steve o fixă cu duioşie, gândindu-se că ea avea ochii 
cei mai blânzi, mai mângâietori, mai expresivi pe care-i 
văzuse vreodată. Fiecare emoție părea să le schimbe 


nuanţa, aşa cum fac norişorii pe cerul verii. În aceşti ochi 
el citise deja vulnerabilitatea, teama, provocarea, dar şi 
încrederea, mânia şi amuzamentul. Dorinţa ei arzătoare le 
dăduse reflexe aurii. În acest moment, fericirea îi făcea să 
scânteieze ca stelele. 

Il iubea oare şi altfel decât fizic? Cât timp se va 
scurge până când dragostea va face să-i strălucească ochii 
de pisică? Dar nu avea importanţă! Steve avea răbdare să 
aştepte. Felul cum făcuseră dragoste nu dezvăluise o 
profunzime a sentimentelor care depăşea simpla plăcere 
fizică? Această speranţă îi dădu curaj. Willow era a lui de 
acum încolo. O s-o iubească şi o s-o păstreze pentru 
totdeauna lângă el. 

Vocea ei veselă îl smulse din gânduri. 

— N-aş vrea să te descurajez, scumpule, dar 
parchetul, chiar acoperit de covor, nu oferă prea mult 
confort... şi nici tu nu eşti prea uşor! 

El se dădu la o parte şi se scuză surâzând: 

— Ai dreptate, iartă-mă. Ne vom simţi mai bine în 
pat. 

Senzualitatea strălucea din nou în privirea lui 
albastră. 

Willow înţelese că vor reîncepe ceea ce ea credea că 
nu mai e posibil şi că vor simţi din nou bucuria vieţii numai 
datorită trupurilor lor. 

li surâse, gata să se supună. 

x kx * 

— Te-ai gândit vreodată să ai copii? îl întrebă Willow, 
mângâind cu vârful degetului chipul lui Steve. 

Stăteau tolăniţi în pat, moleşiţi după ce făcuseră din 
nou dragoste. O rază de lună se strecura prin fereastra 
întredeschisă, luminând camera şi patul cu strălucirea ei 
argintie. Era o clipă de o rară perfecţiune, de fericire 
absolută. 


Întrebarea îl făcu pe Steve să ofteze. 

— Copii? Da, mi-a trecut prin minte, dar n-am găsit 
niciodată partenera ideală ca să-i „fabric”! 

— N-a fost o simplă curiozitate din partea mea. Mi se 
pare atât de frumos să-mi imaginez un copil care să-ţi 
semene. 

Urmă o scurtă tăcere, înainte ca ea să rişte din nou, 
în şoaptă: 

— Steve? 

— Da? 

— Apropo de copii... 

— Da? 

— Sau mai degrabă... de contraceptie. 

— Aha! 

— Am văzut că eşti prevăzător din acest punct de 
vedere, fiindcă ai întotdeauna câteve cutii cu prezervative 
la îndemână. 

Steve rămase cu gura căscată, înainte să izbucnească 
în râs. 

— Willow! Deci mi-ai scotocit prin sertarele biroului? 

— Căutam o ascuţitoare! se apără ea cu o minciună 
nevinovată. 

— Spuse altora aşa ceva, şmecheră mică! Sunt gata 
să pariez că ai făcut-o din curiozitate. Viaţa mea sexuală te 
interesa deci atât de mult? 

— Bineînţeles! Nu găseşti normal să mă preocupe? 

— De ce să nu vorbim mai degrabă despre a ta? 

— Nu încerca să schimbi subiectul! 

— Spune tu prima. Pe urmă va fi rândul meu, îţi 
promit. 

— N-am nimic de mărturisit. Primul meu amant a fost 
la fel de neexperimentat ca şi mine. Cel de al doilea a fost 
un coleg de la universitate... 


— Şi...? 


— Şi asta-i tot! N-a durat decât câteva săptămâni. Şi 
fără fantezii... poţi să mă crezi. Viaţa mea sexuală nu este 
la fel de picantă, sau mai bine zis la fel de agitată ca a ta! 

El îşi ascunse un zâmbet în semiîntuneric. Doi amanti 
doar? Dar în fond ce era de mirare în asta? Willow nu era 
genul de femeie care se dăruieşte primului venit... Ceea ce 
făcea şi mai preţios faptul că îi cedase... 

Trebuia să tragă concluzia că ea era pe cale să se 
îndrăgostească de el, fără să-şi dea seama? 

— Picantă, agitată?! Să nu exagerăm, protestă el. 
Desigur că pot să înscriu mai mult decât două amante în 
palmaresul meu, dar a trece drept un Casanova e ceva cam 
exagerat. 

— Atunci de ce o asemenea rezervă de prezervative? 

El o luă râzând în braţe. 

— Închipuie-ţi că cele mai multe le dau. 

Ea îl privi neîncrezătoare. 

— Cui le dai? 

— Tinerilor din cartier! mulţi dintre ei nu au familie 
şi sunt obligaţi să se prostitueze ca să trăiască. Pentru ei, 
prezervativele nu sunt un lux, te rog să mă crezi. 

— Oh... înţeleg, şopti ea jenată. 

— În schimb, cele pe care le păstrez în sertarul de la 
noptieră sunt destinate uzului meu personal. 

Deschizând sertarul, scoase o cutie şi îi verifică 
conţinutul. 

— O jumătate de duzină?! Din fericire, noaptea este 
lungă. Ce-ai zice dacă ai folosi chiar acum unul? 

Willow pufni în râs. 

— Nu e puţin cam târziu? Adineaori... 

— Da, am fost cam imprudenţi. Regreţi? 

— Nu. Deloc! Chiar dacă aş avea un copil de la tine... 

El îi închise gura cu un sărut şi o îmbrăţişă cu 
patimă. Willow se lăsă iubită, încântată de rapiditatea cu 


care dorinţa lor renăştea fără încetare. De data asta, Steve 
exploară cu o mână expertă fiecare centimetru al corpului 
ce i se oferea, căutând zonele care o făceau să se 
dezlănţuie. Ea se abandonă fără reticenţe mângâierilor 
acestor degete pricepute, până când, nemaiputând să se 
stăpânească, îi scăpă din mâini pentru a-şi începe propria 
exploarare. 

El îi conduse mâna încă şovăitoare şi Willow îndrăzni 
puţin câte puţin, ameţită de plăcerea intensă pe care o 
citea în ochii albaştri la fiecare nouă mângâiere. 

Când Steve o rugă să-l cruţe, Willow se aşeză călare 
pe el şi, după ce el o pătrunse, începu să-şi mişte voluptuos 
pântecul înalte şi înapoi. 

Nu întârziară să cunoască împreună un nou moment 
de extaz. 

Când ultimul spasm străbătu trupurile lor înlănţuite, 
ea se lipi de el, ascunzându-şi faţa la umărul lui puternic, 
pentru a continua să fie una cu el. 

Ameţiţi de fericire, căzură curând într-un somn 
plăcut, menit să le refacă forţele. 

x x * 

Crezi că accidentul meu ar putea avea vreo legătură 
cu cel al mamei mele? îl întrebă brusc Willow, fixându-l cu 
atenție. 

Confortabili instalați în jacuzzi-ul care ocupa un colț 
al terasei, sorbeau cu încetinitorul din nişte pahare mari 
cu oranjadă, lenevind sub jetul călduţ de apă care le 
înviora trupurile obosite de o lungă noapte de dragoste. 

Steve ezită, încruntat. Din ajun ştia că, mai devreme 
sau mai târziu, va trebui să abordeze acest subiect 
„fierbinte” şi această perspectivă îl făcea să nu se simtă 
deloc în largul lui. 

Interpretarea pe care o dădea el faptelor risca s-o 
neliniştească pe Willow. 


— Ce vrei să spui? se interesă el precaut. 

— Nu ştiu... Maşina aia a încercat în mod deliberat să 
mă calce. lar mama mea a murit în acelaşi fel. Nu ţi se 
pare că e o coincidenţă bizară? 

— Vorbeşte-mi despre accidentul pe care l-a avut 
mama ta. Ce s-a întâmplat exact? 

— De fapt, nu cunosc decât puţine amănunte. 
Singurul lucru exact pe care-l ştiu e că a fost călcată de o 
maşină în timp ce traversa Hollywood Bulevard. Mătuşa 
Sharon a aflat ce s-a întâmplat câteva zile mai târziu, când 
a primit o scrisoare de la comisariat. În sânul comunităţii 
noastre nu s-a vorbit niciodată despre această dramă. Ştiu 
doar că poliţia a ajuns la concluzia că a fost vorba despre 
un banal accident de circulaţie şi că şoferul respectiv n-a 
fost niciodată găsit. 

Ghicindu-i emoția, Steve se apropie de ea şi-i 
cuprinse umerii cu braţul, privind-o cu blândeţe. 

— Scrisoarea respectivă menţiona împrejurările în 
care a avut loc accidentul? De exemplu, spunea dacă 
mama ta traversa printr-un loc interzis pietonilor, sau dacă 
şoferul a trecut pe roşu? 

— N-am nici cea mai mică idee, Steve. Sharon n-a 
păstrat scrisoarea. 

Il fixă cu o privire plină de speranţe amestecată cu 
teamă. 

— Dar tu ai avea posibilitatea să  anchetezi 
„dedesubturile” accidentului? 

— Am şi făcut-o, Willow. Ieri l-am rugat pe prietenul 
meu polițistul să consulte arhivele prefecturii. O să avem 
răspunsul mâine. 

— E posibil să fi încercat... s-o omoare, nu-i aşa? La 
fel ca pe mine? 

Steve se încruntă. 

— Nu e decât o supoziţie, Willow. De care trebuie 


însă să ţinem seama. 

Tânăra rămase tăcută o clipă. 

— Şi vinovatul o fi Ethan Roberts? sfârşi ea prin a-i 
sugera. 

— Posibil. Dar nu avem o certitudine în acest sens. 

— Dar tu îl bănuieşti, nu-i aşa? 

— În cele două accidente, şoferul a fugit, dar asta nu 
constituie o probă. Ethan Roberts este în stare să se afle în 
spatele acestor crime. Informaţiile pe care le-am strâns 
despre el nu sunt deloc... măgulitoare. 

— Spune-mi repede! 

El îşi înăbuşi un oftat. 

— Ei bine, uite. Conform anchetei mele întreprinse în 
studiourile de formare, Roberts a debarcat la Hollywood 
pe la sfârşitul anilor '60 pentru a-şi face o carieră de actor. 
A debutat cu sporturi publicitare, înainte de aprinde nişte 
roluri de mâna a doua prin seriale de televiziune. Primul 
său succes a fost într-un serial unde interpreta rolul unui 
medic. Şi cu această ocazie a cunoscut-o pe mama ta. Aici 
n-a minţit. Producătorul le-a aranjat primele întâlniri, dar 
la rugămintea lui Roberts, se pare. După părerea unui 
operator care mi-a furnizat toate aceste informaţii, Roberts 
încerca s-o agaţe pe mama ta. Dar nu ştiu dacă mărturia 
lui e demnă de încredere: tipul a recunoscut în mod 
deschis că-l urăşte pe politician, aşa cum l-a detestat şi pe 
actor. Nimic de mirare. Scumpul nostru Ethan îi trata pe 
tehnicieni ca pe nişte sclavi... 

— ...la fel ca şi pe servitori, de altfel, remarcă Willow 
cu o mutră dezaprobatoare. 

— Nu te contrazic. În schimb, operatorul o adora pe 
mama ta. Mi-a descris-o ca pe o tânără amabilă, 
prietenoasă, bună profesionistă... ceea ce l-a făcut să 
rămână neconsolat când n-a mai jucat în respectivul serial. 
Se pare că toată lumea îi prezicea o carieră strălucitoare. 


Willow clătină emoţionată din cap. Steve continuă: 

— Pe scurt, Roberts a terminat cu actoria în 1972, 
după ce a jucat în două sau trei seriale fără succes. 

— Culmea e că televiziunea a difuzat recent unul din 
ele. O tâmpenie care a făcut să scadă audiența. 

— Începând din 1972, s-a hotărât să se consacre 
exclusiv regiei de film. Cinci ani mai târziu a luat-o în 
căsătorie pe Heather Blaine, fiica unui modest funcţionar. 
Primul lor fiu, Peter, s-a născut şapte ani mai târziu. Au 
divorţat înainte ca cel de al doilea, Edward, să sufle în 
lumânarea de pe primul lui tort. Roberts a avut pe vremea 
aceea un oarecare succes, dar filmele sale, de o factură 
îndoielnică, nu rulau decât în săli specializate. Ceea ce nu 
l-a împiedicat să adune o avere frumoasă. În acest timp, 
soţia şi cei doi fii ai lor, încercau s-o scoată la capăt într-un 
apartament format din două camere, departe de 
strălucirea Hollywood-ului. 

Willow nu-şi putea ascunde indignarea, în timp ce 
Steve continuă: 

— Începând din 1982, succesul a încetat să-i mai 
surâdă, aşa că Roberts a început să facă numai filme 
publicitare. În acea perioadă a întâlnit-o pe Joanna 
Hudson, fiica unui bogat politician. Cei doi bărbaţi s-au 
simpatizat de la început şi între ei s-a născut o adevărată 
prietenie. Cu sprijinul lui Hudson, Roberts a câştigat 
primul său mandat electoral în 1985. Banii şi experienţa 
socrului său i-au permis să ocupe un loc de consilier 
municipal. Am uitat să-ţi precizez că el şi Joanna se 
căsătoriseră cu un an înainte. In 1986, Roberts care 
candida la alegerile legislative a încercat să-şi 
„recupereze” băieţii considerând că „i-ar prinde bine”. 
Heather, fosta lui soţie, nu avea nicio şansă să câştige 
procesul. Cu buzunarele pline de dolarii lui Roberts, 
avocaţii au acuzat-o pe mama copiilor că este morfinomană 


şi că se prostituează ca să-şi poată cumpăra drogurile. Nu 
numai că n-au ezitat să se folosească de martori mincinoşi, 
dar au devenit şi mai credibili când s-a descoperit că 
Heather a avut o mică problemă cu drogurile în 
adolescenţă. Şi mai rău încă, ea a recunoscut că a primit 
bani de la amanţii ei ca să reuşească să supravieţuiască 
împreună cu copiii. Degeaba au susţinut sus şi tare 
martorii apărării că era cea mai bună dintre mame şi că 
făcuse totul doar pentru a-şi putea creşte copiii. Cauza ei 
era fără speranţă... Mai ales că presa conservatoare a 
preluat afacerea, prezentându-l pe Roberts drept tatăl 
ideal, luptând ca să-şi smulgă urmaşii din ghearele unei 
mame  decăzute. După trei săptămâni de dezbateri 
furtunoase, lui Ethan Roberts i s-au încredinţat cei doi 
băieţi, de care nu se interesase niciodată până atunci. 
Heather a făcut o criză de isterie, în plin tribunal, urlând la 
fostul ei soţ că nu va scăpa atât de uşor şi că ea va scoate 
la iveală toate ticăloşiile lui din trecut. După două zile, a 
fost găsită moartă în baia apartamentului ei, din cauza 
unei supradoze de heroină. 

— O sinucidere? îl întrebă Willow, cu inima cuprinsă 
de o teamă neaşteptată. 

— După părerea poliţiei, da. Dar moartea ei era atât 
de convenabilă pentru Roberts, încât îmi vine destul de 
greu să dau crezare acestei versiuni. Ce chilipir să scapi 
de un martor supărător, nu-i aşa? 

— Ca şi mama mea... şopti Willow, cu privirea 
înceţoşată. Sau ca mine. 

Steve o strânse cu blândeţe în braţe. 

— Nu sunt de cât nişte simple ipostaze, scumpa mea. 
S-ar putea foarte bine ca moartea mamei tale să fie un 
simplu accident... 

— Şi ieri, tot un simplu accident ar fi fost? 
Adolescentul care a văzut scena, n-a afirmat el că maşina 


gonea în mod deliberat spre mine? 

— E adevărat, admise Steve parcă regretând. 

Spusele tânărului nu făcuseră decât să-i confirme 
propriile bănuieli. I se păruse şi lui ceva ciudat, văzând că 
maşina accelerează fără niciun motiv. 

— Şi eu cred că şoferul acela voia să te omoare, 
sfârşi el prin a recunoaşte. 

Willow închise ochii, luptându-se împotriva unui 
acces brusc de panică. 

— Îţi dai seama că, dacă Ethan Roberts e tatăl meu, 
înseamnă că sunt fiica unui criminal? Ce oroare, îngăimă 
ea cu greutate. 

— Încă o dată îţi spun că nu suntem siguri în privinţa 
asta, scumpa mea. Poate că o să găsim un indiciu în acest 
sens în faimosul cufăr... sau poate că acest indiciu ne va 
dovedi că Eric era tatăl tău. Dacă nu cumva va fi vorba de 
Zeke Blackstone... sau de vreun alt tip a cărui existenţă 
nici măcar n-o bănuiam... Pentru moment, nimic nu 
dovedeşte că ai fi fiica ticălosului ăsta de Roberts. Slavă 
Domnului! 

— Dar asta e convingerea ta intimă, nu-i aşa? Şi crezi 
că a încercat să mă omoare fiindcă eu constitui un 
potenţial obstacol în calea carierei lui politice? 

Steve rămase tăcut, ezitând să-i răspundă, dar 
refuzând s-o mintă. 

Atunci Willow îşi ascunse faţa la pieptul lui şi izbucni 
în hohote de plâns. 

Capitolul 11 

Steve o strânse în braţe cu o infinită tandreţe şi-i 
mângâia părul mătăsos, ştiind că e mai bine s-o lase să-şi 
plângă toate lacrimile. S-o încurajeze cu banalităţi sau 
minciuni n-ar fi fost de niciun fel de folos. 

Aşa că se mulţumi s-o legene încetişor. Timp de 
câteve clipe liniştea nu fu tulburată decât de susurul apei 


din jacuzzi şi plânsul lui Willow. Şi când hohotele de plâns 
se potoliră încetul cu încetul, Steve căzu ca adormit, la fel 
ca un copil epuizat de o mare durere... când brusc, o auzi 
şoptindu-i cu o voce calmă: 

— Când eram mică, inventam o serie de poveşti 
pentru a justifica dispariția tatălui meu. Detaliile 
scenariului se schimbau fără încetare, dar o constată 
persista: dacă ne abandonase pe mama şi pe mine, nu 
fusese vrerea lui ci mâna destinului care-l constrânse-se să 
facă asta. Ceea ce nu-l împiedica să ne iubească... undeva 
departe... acolo unde trăia. 

Făcu o scurtă pauză, înainte de a adăuga cu un surâs 
trist: 

— Bineînţeles, când am pornit în căutarea unui tată, 
ştiam că acest erou mult visat nu există decât în imaginaţia 
mea. Este de altfel şi motivul pentru care mi-au trebuit 
atâţia ani până să pornesc cercetările: mi-era teamă să nu 
fiu prea dezamăgită. Dar credeam că... 

Vocea îi tremură uşor: 

— ...0 să descopăr o fiinţă normală! Un bărbat care a 
păstrat o amintire frumoasă despre mama mea, care va fi 
poate mulţumit să afle că are o fiică... Şi acum mă tem ca 
nu cumva monstrul ăsta să-mi fie tată. 

Emoţionat de disperarea ei, Steve îi cuprinse chipul 
în palme. 

— Chiar dacă descoperim că eşti fiica lui Ethan 
Roberts, ce se va schimba pentru tine? Nimic, afirmă el 
plin de convingere. Unchiul şi mătuşa ta te-au crescut şi au 
făcut din tine o adorabilă tânără. Identitatea tatălui tău nu 
prezintă nicio importanţă! Educaţia modelează oamenii, nu 
biologia, fii convinsă de asta, Willow. 

Un surâs palid lumină chipul ei. 

— Ştiu asta, Steve! Şi chiar dacă o să descopăr că 
sunt fiica lui Ethan Roberts, o să-mi revin! Numai că... 


Îşi plecă pleoapele, sfâşiată de două emoţii 
contradictorii: regretul de a fi nevoită să renunţe la visele 
ei de copil şi dorinţa de a face faţă, orice s-ar întâmpla. 

— Povestea asta m-a debusolat un pic! reluă ea 
forţându-se să zâmbească. Dar cu timpul o să uit, şi 
lucrurile vor intra pe făgaşul lor normal. 

Admirându-i curajul, Steve simţi că i se pune un nod 
în gât. 

— Te iubesc, îi spuse el dintr-o răsuflare. 

Willow rămase tăcută câteva clipe, nefiind în stare să 
reacționeze în vreun fel. De trei zile, evenimentele se 
precipitau în viaţa ei şi începuse să se simtă depăşită de 
ele. 

— Eu... eu nu sunt sigură de sentimentele mele, 
îngăimă ea în cele din urmă. 

Steve îi surâse cu duioşie, înţelegându-i reacţia. Nu- 
şi promisese el că va avea răbdarea să aştepte? 

— Nu te simţi obligată să spui ceva în această clipă, 
scumpa mea... Am vrut doar să ştii ce simt eu pentru tine. 

Se ridică şi-i întinse mâna. 

— Vino, e timpul să ne pregătim ca să mergem la 
Zeke Blackstone. El şi soţia lui ne aşteaptă la ora 
şaisprezece. Trebuie mai întâi să trecem pe la hotelul tău 
ca să-ţi iei lucrurile... Fiindcă te instalezi aici până la 
sfârşitul cercetărilor, nu-i aşa? 

Pe drum, Willow se simţi cuprinsă de o bruscă 
timiditate la gândul că îl vor întâlni pe unul dintre cele mai 
mari staruri de la Hollywood... Fiindcă Zeke Blackstone 
era fără îndoială unul dintre actorii cei mai seducători şi 
mai talentaţi din generaţia lui. 

Pornit să cucerească Hollywood-ul la vârsta de 
douăzeci şi doi de ani, după un prim succes pe scenele de 
pe Broadway, cunoscuse gloria de la primul său film şi apoi 
trecuse din succes în succes. La patruzeci şi şapte de ani, 


era un bărbat bogat şi celebru, care nu se mărginise să 
joace doar roluri de tipi frumoşi şi misterioşi ci devenise 
un regizor şi un producător de talent. 

El şi soţia sa, vedeta de televiziune Ariel Cameron, 
locuiau în cartierul cel mai şic şi mai exclusivist din Los 
Angeles, Malibu Beach Colony, poreclit „Colonia” de 
fericiţii care aveau privilegiul să trăiască aici. 

Aşteptându-se să descopere un peisaj care să-i taie 
respiraţia, cu vile ultra elegante şi magazine pe măsură, 
Willow se simţi oarecum dezamăgită să nu vadă decât nişte 
străzi lungi şi goale, mărginite de ziduri înalte, pe care ici 
şi colo se căţărase viţa sălbatică. 

— Eşti sigur că aici e? se miră ea, când Steve o luă pe 
o alee îngustă şi modestă care ducea la vila lui Zeke 
Blackstone. 

El zâmbi cu subînţeles. 

— Ai răbdare, Willow! O dată ajunşi la destinaţie, o 
să înţelegi de ce cartierul are o asemenea reputaţie... 

Totuşi ea nu zărea de o parte şi de alta a aleii decât 
un gard viu, sălbăticit, care la vest masca vederea spre 
Oceanul Pacific. Când Steve parcă Mustang-ul în faţa 
garajului familiei Blackstone, ea nu zări decât o scară de 
lemn care ducea la uşa de intrare de un albastru decolorat. 

Ariel Cameron în persoană le deschise uşa după ce 
sunară. Înaltă, subţire şi graţioasă, avea părul de culoarea 
aurului, nişte ochi ca turcoazele şi aceeaşi siluetă fină pe 
care Willow o admira adesea pe ecranul televizorului. 

Era în picioarele goale, îmbrăcată extrem de simplu 
în nişte blugi albi care-i subliniau linia impecabilă a 
picioarelor interminabile, şi cu o tunică din bumbac. 
Perlele fine care-i împodobeau urechile şi diamantul 
inelului adăugau o  tuşă sofisticată  ţinutei ei 
nonconformiste. 

— Zeke este pe terasă, îi anunţă ea surâzându-le cu 


amabilitate. Vă rog să intraţi... 

Se luară după ea şi, pătrunzând în casă, Willow 
înţelese imediat ce dorise să spună Steve. Holul 
corespundea exact imaginii pe care şi-o făcuse despre 
interiorul unui star: imens, cu pardoseala din marmură, 
decorat cu mobile luxuase extrem de moderne şi de un 
portret al lui Ariel semnat de unul dintre pictorii în mare 
vogă. 

Coborâră apoi două trepte care duceau spre un salon 
încă şi mai spectaculos. Canapele mari, fotolii adânci, 
covoare groase şi moi, totul părea că te invită la lenevie şi 
la destindere. Un pian alb ocupa un colţ al încăperii, 
alături de un şemineu uriaş, în care ar fi putut arde cu 
uşurinţă trunchiului unui arbore mare. 

Dar mai ales incredibila vedere spre Pacific te lasă cu 
gura căscată. Geamul imens care dădea spre ocean îţi 
dădea impresia că aceasta ajunge până în casă. 

Cu un telefon celular într-o mână, Zeke Blackstone 
mergea în lung şi-n lat pe terasa care părea o prelungire a 
salonului. îi salută cu amabilitate când îi văzu intrând în 
încăpere. 

— Aşezaţi-vă, în timp ce eu mă duc să aduc ceva de 
băut din bucătărie, le propuse Ariel Cameron invitaţilor, 
arătându-le cu mâna cea mai apropiată canapeaua. Un vin 
alb, bine răcit, v-ar plăcea? 

— Pentru mine este perfect, fu de acord Steve. 

— Şi pentru mine, se grăbi să spună Willow. 

Geamul care dădea spre terasă culisă. 

— Ah, iată-l pe soţul meu. 

Willow îl privi pe furiş pe actor. Zeke Blackstone era 
la fel de frumos ca în filmele lui. Foarte înalt, musculos, 
bronzat, forma un contrast uimitor cu soţia lui, fragilă, 
blondă şi albă la faţă. Ochii lui negri ca abanosul scânteiau 
pe faţa puţin ridată, un subtil amestec între graţie şi 


virilitate. Purta nişte blugi cam decoloraţi, o cămaşă din 
pânză de in puţin şifonată şi nişte sandale comode. 
Contrastul dintre senzualitatea sa animalică şi eleganța 
rasată a soţiei lui era izbitor. 

— Zake Blackstone, se prezentă el întinzându-le 
mâna, ca şi cum invitaţii săi riscau să nu-l recunoască. 

Se aşeză cu nonşalanţă pe braţul uneia dintre 
canapele. 

— Ce vânt bun vă aduce? De fapt, prietenul meu Jack 
Shannon mi-a lăsat un mesaj oarecum misterios pe robotul 
telefonic, insistând să vă primesc, fără să-mi precizeze însă 
motivul vizitei voastre. 

Râse uşor înainte de a adăuga, clătinând din cap: 

— O, la, la! Ce ţi-e şi cu scriitorii ăştia! întotdeauna 
urmăresc efecte dramatice! 

Continuând să vorbească, se ridică pentru a-şi ajuta 
soţia care apăruse din bucătărie cu o tavă în mână. 

— A crezut totuşi de cuviinţă că trebuie să 
menţioneze numele Donnei Ryan, o tânără actriţă care a 
locuit la Bachelor Arms la începutul anilor '70, în aceeaşi 
perioadă cu mine. 

Le întinse la fiecare câte un pahar de vin. 

— Deci ce pot face exact pentru voi? 

Willow aruncă o privire şovăitoare în direcţia lui 
Ariel. Aceasta le surâse invitaţilor, făcându-i imediat să se 
simtă în largul lor 

— Dacă este vorba despre vreo fostă iubită a soţului 
meu, nu ezitaţi! Sunt „blindată” în această privinţă. 

Willow dădu din cap, gândindu-se că ar fi mai bine să 
meargă direct la ţintă. 

— Ei bine, iată despre ce e vorba... tatăl meu este 
necunoscut şi mă întrebam dacă... 

Îi lipsi curajul să continue. 

— ...dacă Zeke Backstone nu e tatăl în chestiune, 


termină actorul în locul ei. 

Trei perechi de ochi uluiţi se întorseră spre el. Soţia 
lui reacţionă prima. 

— Poţi să ne explici cum de ţi-a trecut subit ideea 
asta prin cap? întrebă ea cu o voce calmă. 

Zeke studia fotografiile pe care i le dăduse Willow. 

— Să ştii că... n-am fost niciodată iubitul mamei tale, 
spuse el în sfârşit. Dar dacă doreşti, sunt gata să fac o 
analiză a sângelui. 

Willow se înroşi, simțindu-se puţin încurcată. 

— Nu, nu e cazul, eu... 

— Poate mai târziu, interveni Steve decis să nu 
neglijeze nicio pistă. În acest stadiu al anchetei nu este 
indispensabil. 

Willow îl mustră din privire. Pentru ea, propunerea 
spontană a lui Zake Blackstone constituia o mărturisire 
suficientă a nevinovâăţiei lui. 

— Vă amintiţi ceva despre viaţa sentimentală a 
Donnei Ryan? reluă detectivul. 

— Da, o vedeam adesea în compania lui Eric 
Shannon. 

Steve şi Willow tresăriră în acelaşi timp. 

— Cu Eric? Nu cu Ethan? 

— Ei bine... 

Zeke clătină din cap, vizibil necăjit că nu poate fi mai 
precis. 

— Cum să vă explic? Situaţia nu era deloc simplă. De 
două sau de trei ori am văzut-o pe Donna la braţul lui 
Ethan. Dar la puţin timp după instalarea ei la Bachelor 
Arms, s-a îndrăgostit de Eric. 

— Erau amanți? 

— Aşa credeam pe atunci... Dar cum să ştiu exact? 
Eric nu-mi făcea confidenţe. lar după moartea lui, nu mi- 
am mai pus această întrebare. 


— De ce? 

— Când Donna s-a îndrăgostit de Eric, Ethan a făcut 
o adevărată criză de gelozie. Cei doi tineri au fost gata 
Chiar să se bată. Ethan avea tendinţa s-o considere pe 
Donna ca pe proprietatea lui în exclusivitate, fiindcă 
datorită lui ea îşi găsise un apartament la Bachelor Arms. 
Ethan nu era deloc un tip altruist. 

— Deci, dacă înţeleg bine, ea ieşea şi cu unul şi cu 
celălalt? 

— Da, dar erau cu adevărat intimi? Asta n-o mai ştiu! 

Văzând că Willow păleşte, el îi aruncă o privire, prin 
care îşi cerea scuze. 

— La optsprezece ani, ai adeseori o inimă 
zburdalnică! Şi imediat după sinuciderea lui Eric, am 
văzut-o pe Donna plângând în hohote în braţele lui Ethan. 
În mod spontan, spre el s-a îndreptat în durerea ei. 
Reţineţi că în seara accidentului, eu personal eram într-o 
stare... cam confuză. Ceea ce face să nu-mi amintesc prea 
bine ce s-a întâmplat. Dar mi se pare că i-am auzit vorbind 
despre femeia din oglindă. Parcă îi vrăjise cineva! Drept să 
vă spun, mie mi s-a părut întotdeauna chestia asta o 
aiureală! 

— Iar blestemata asta de legendă! oftă Steve 
ridicându-şi privirea spre tavan. 

— Da, Ethan susţinea că a zărit-o de două ori în 
oglindă pe femeia respectivă şi asta exact înainte să 
primească rolul care l-a lansat în carieră. El întotdeauna a 
crezut în această legendă. Şi sunt gata să pariez că mai 
crede încă! 

Steve bombăni dispreţuitor: 

— Cu nişte politicieni atât de stupizi, nu e de mirare 
că societatea noastră se duce de râpă! 

Zeke pufni în râs. 

— Oh, dar Ethan nu e singurul care dă dovadă de 


atâta credulitate. O mulţime de oameni pretind că au zărit- 
o pe femeia din oglindă. Începând cu Jack Shannon! 

— Da, ştiu. Şi tigroaica aia mică de nevastă-sa era să- 
mi scoată ochii când i-am pus la îndoială cuvintele. 

Zeke zâmbi bine dispus. 

— Pare blândă ca un mieluşel, dar ascunde un 
caracter vulcanic 

— Dar dumneavoastră aţi văzut-o? se interesă 
politicoasă Willow. 

— Pe cine? Pe femeia din oglindă? Nu, după câte mi- 
amintesc. 

— Eu am văzut-o, interveni Ariel. 

Soţul ei îi aruncă o privire stupefiată. 

— Dar... când asta? 

Ea râse încetişor. 

— Prima oară când ne-am dus împreună la Bachelor 
Arms. 

— De ce nu mi-ai spus nimic? 

— Hm! N-a fost decât o apariţie fugară, încât m-am 
întrebat dacă nu cumva mi s-a părut. 

— Şi această apariţie v-a marcat viaţa? continuă 
Willow. 

Obrajii lui Ariel se înroşiră. 

— Cred că da. Zeke şi cu mine am început să ne 
vedem din ce în ce mai des, apoi ne-am recăsătorit. Faptul 
că ne-am regăsit nu constituie un miracol? N-am mai fost 
niciodată atât de fericiţi ca acum. 

— Şi bineînţeles că reîntâlnirea se datorează 
fantomei? o ironiză fără răutate Steve. 

— Poate... Cine ştie? În orice caz, m-am gândit 
întotdeauna că un fluid magic se degaja din apartamentul 
IG. 

— Jack e oricum convins de asta, intră şi Zeke în 
vorbă. E sigur că o forţă supranaturală ne-a obligat pe toţi 


patru să revenim acolo. Pe el şi pe soţia lui, apoi pe mine şi 
Ariel. 

Un surâs îi lumină chipul. 

— Şi acum, voi doi descoperiţi Bachelor Arms. Nu vi 
se pare uimitor? 

— Mă întreb ce-or fi având oamenii în cap, oftă Steve 
luând cele două cornete de îngheţată pe care i le întindea 
vânzătorului. Cum de nişte adulţi în toate minţile pot crede 
asemenea baliverne? 

Mâncaseră fructe de mare într-un mic restaurant 
situat pe malul oceanului, apoi se hotărâseră să se plimbe 
pe plajă, înainte să se întoarcă acasă. 

Briza călduţă care venea din larg le mângâia obrajii. 

— Ce peisaj din Shakespeare cita Jack Shannon zilele 
trecute? Ah, da... „Pământul şi cerul ascund mai multe 
mistere decât toate cărţile de filosofie!” 

Willow atacă pofticioasă îngheţata. 

— Şi la urma urmei, de ce nu? Nu crezi că există o 
lume necunoscută şi invizibilă, paralelă cu lumea reală? 

— Nu, răspunse Steve cu fermitate. 

Fără voia lui, privirea îi întârzia pe limba mică şi roz 
care lingea îngheţata. Ştia că Willow n-o face intenţionat, 
dar această privelişte îi aprindea sângele. 

— Lumea reală îmi ajunge! exclamă el privind-o cu 
senzualitate. 

— Dar ce este realitatea? oftă ea, fără să sesizeze 
starea de spirit a însoţitorului ei. E o noţiune pe care o 
avem. Filosofii discută de... Oh, Steve, îngheţata ta! 

Din neatentie, Steve o scăpase pe nisip, la picioarele 
lor. 

— Nu-i nimic, o s-o împărţim pe a mea, dacă tu... 

Se întrerupse brusc, înțelegând ce semnificaţie avea 
flăcăruia care dansa în privirea lui. 

— Puțin îţi pasă de îngheţata mea, nu-i aşa? şopti ea 


languros. 

El o luă imediat în braţe. 

— Chiar deloc! 

Willow îşi înăbuşi un geamăt. Steve o întrebă pe un 
ton grăbit: 

— Preferi să ne continuăm plimbarea? 

— Decide tu, scumpul meu. 

— În acest caz, să ne întoarcem acasă. Abia aştept să 
fac o mie de lucruri mai indecente decât să mănânc o 
îngheţată. 

Dar când intrară în salon, becul roşu al robotului 
telefonic le atrase atenţia, calmându-i pe moment. 

Steve apăsă butonul cu un deget grăbit. 

„— Domnul Hart? Am reuşit în sfârşit să aflu unde se 
găseşte faimosul cufăr cu amintiri, spunea vocea lui Jack 
Shannon. De fapt, e băgat în pivniţa apartamentului. IG, 
unde Amberson l-a depozitat cu grijă, atunci când Faith şi 
cu mine ne-am mutat de acolo. Paznicul veghează cu 
gelozie asupra acestui cufăr, ca şi cum ar fi vorba de nişte 
relicve. Când vă spuneam eu că e nebun delegat! Pe scurt, 
mă duc mâine să-l recuperez. Ce aţi zice să ne întâlnim pe 
la ora zece, în apartamentul IG? Eu sunt proprietarul şi nu 
l-am închiriat încă. Dacă nu cumva preferaţi să ne vizitaţi 
în noua noastră casă în cursul săptămânii? Faith ar fi 
încântată să cinăm împreună joi sau vineri. Daţi-mi un 
telefon... 

Willow simţi că-i trece un fior pe şira spinării Cufărul 
ăsta va dezlega misterul? Când se gândea că-i mai trebuia 
să aştepte o jumătate de zi pentru a fi sigură... 

Simţindu-i nervozitatea, Steve o strânse de mână. 

— Mergem mâine, scumpa mea. 

Apăsă din nou pe butonul robotului, pentru a asculta 
următorul mesaj. 

„— Steve? Marty la telefon. Aveai dreptate în privinţa 


cazului Donnei Ryan. Am dat de raportul poliţiei: şoferul a 
fugit după ce a călcat-o şi n-a fost găsit niciodată. Afacerea 
a fost deci clasată. Dacă vrei amănunte, sună-mă mâine la 
comisariat”. 

— Ei bine, totul e clar acum, nu-i aşa? şopti Willow, 
cu ochii strălucind de lacrimi. Ethan Roberts a omorât-o pe 
mama şi, în mod evident, a încercat să se debaraseze în 
acelaşi fel şi de mine. 

Steve clătină gânditor din cap. 

— Poate, dar nu avem nicio dovadă în acest sens. Mai 
lipseşte ceva. 

Ca pentru a-şi pune ordine în gânduri, îşi frecă 
îndelung fruntea. 

— E ceva în neregulă în toată povestea asta. Nu-mi 
vine să cred că Ethan Roberts s-a hotărât să te omoare 
numai pentru că eşti fiica lui! 

— Cum aşa? 

— Imaginează-ţi pentru o clipă că tu ai fi spus toată 
povestea presei, sau chiar că i-ai intentat un proces de 
paternitate. Mass media ar fi vorbit despre asta 
cincisprezece zile, cel mult. În prezent, acest gen de 
scandal nu mai e de ajuns pentru a distruge cariera unui 
om politic. Nu, se teme de altceva. 

— Bineînţeles! Se teme că va fi acuzat de moartea 
mamei mele 

Steve clătină din nou din cap cu gravitate. 

— Da, dar nu numai. Presupun că are ceva grav pe 
conştiinţă. Şi crede-mă, intuiţiile mele sunt rareori greşite. 
Aşa că, pentru a fi siguri, am o idee... 

Capitolul 12 

— Eşti sigur că o să meargă? oftă cu îngrijorare 
Willow, când Steve împinse grilajul din fier forjat care 
bloca accesul în Bachelor Arms. 

— Cine nu riscă, nu câştigă! Aseară, la telefon, când 


am pomenit în treacăt despre accidentul mamei tale, 
Roberts s-a prefăcut că nu înţelege, dar l-am simţit cum îl 
trec transpiraţiile. Şi a părut extrem de interesat, când am 
adăugat că o să am în sfârşit acces la un dosar 
ultraconfidenţial, păstrat de Jack Shannon în pivniţa 
locuinţei. Cunoscând ora întâlnirii noastre, în mod sigur se 
va manifesta în vreun fel. Şi atunci nu ne mai rămâne 
decât să-l facem să mărturisească adevărul. Te simţi 


pregătită? 
— Da. 
— 'Ţi-e teamă? 
— N... nu. 


Traversară grădina care înconjura imobilul. Dar 
zgomotul uşor al paşilor lor de pietrişul aleii tulbura 
liniştea. Bachelor Arms părea să dormiteze în căldura 
dimineţii, după plecarea locatarilor săi la serviciu. 

Jack Shannon le dăduse numărul codului. Când 
pătrunseră în holul mare, o răcoare bruscă îi învălui, în 
timp ce tăcerea deveni şi mai apăsătoare. Simţind că o 
trece un fior, Willow se lipi de Steve şi-l luă de braţ. 

Urcară la primul etaj. Uşa apartamentului IG era 
întredeschisă ca pentru a-i invita să intre. Ceea ce nu-i 
împiedica să ezite în prag. 

Steve o strânse de mână. 

— Nu eşti obligată să vii, scumpa mea. Dacă preferi, 
du-te să mă aştepţi în maşină. 

Dar Willow îşi ridică bărbia. 

— Nu, te însoțesc. Vreau să aflu singură. 

Şi după ce rosti aceste cuvinte, îl trase înăuntru. 

Apartamentul era gol. 

— Jack Shannon şi Amberson s-au dus probabil să 
caute cufărul în pivniţă, îşi dădu Steve cu părerea. Nu vor, 
probabil, să piardă prea mult timp. 

Zărind oglinda mare fixată deasupra şemineului, 


Willow se apropie de ea, ca atrasă de un magnet, şi atinse 
cu vârful degetelor ghirlanda de trandafiri şi frunze 
sculptate care împodobeau rama. 

— Nu este decât o oglindă veche şi banală. Cum să 
crezi că posedă puteri supranaturale? şopti visătoare 
tânăra femeie. 

Steve îi înlănţui talia cu braţul. 

— Legendele au şi ele viaţa lor. Poate că n-a fost 
decât o invenţie a proprietarului ca să mărească valoarea 
imobilului. 

— Vă înşelaţi, protestă brusc o voce arţăgoasă din 
spatele lor 

Se întorseră amândoi deodată. 

Steve reuşi să-şi înăbuşe o exclamaţie triumfătoare. 
Cursa funcţionase. _ 

Ethan Roberts stătea postat în pragul încăperii. În 
costumul său bleumarin de o croială impecabilă, cămaşa 
albă, cravata şi pantofii eleganţi, încarna imaginea 
perfectă a politicianului „ajuns”. 

Cu o excepţie, totuşi. 

Ţinea un revolver în mâna dreaptă. 

Willow îşi duse mâna la gură ca să-şi înăbuşe 
strigătul de spaimă. 

— Greşiţi dacă n-o luaţi în serios pe femeia din 
oglindă, reluă Ethan Roberts cu un zâmbet ironic. Ar putea 
încerca să se răzbune pe voi. Eu personal nu mă tem de ea, 
fiindcă s-a arătat întotdeauna generoasă cu mine. 

Steve îl fixa impasibil. 

— Mi-a făcut impresia că nu credeţi în legende, 
domnule Roberts. 

— Am minţit, admise el fără să-i scape din ochi. Un 
om politic care crede în fantome nu face figură bună, nu-i 
aşa? Alegătorii m-ar fi putut face să plătesc scump asta... 
Nu te mişca, Hart! adăugă el, în momentul când Steve vru 


s-o tragă pe Willow mai aproape de el. 

Vocea lui era tăioasă ca o lamă de oţel. 

— Nu mă obligaţi să fac un gest regretabil. Aş putea 
să vă omor imediat, pe dumneavoastră şi pe domnişoara 
Ryan. 

— Imediat? Dar care sunt de fapt intenţiile 
dumneavoastră? se interesă Steve fără să pară speriat. 

Un zâmbet cinic încreţi buzele politicianului. 

— Nu vă faceţi probleme, domnule Hart, totul este 
prevăzut. Am pus la punct un mic scenariu de accident. 
Oh, nu de maşină, ar fi riscant. Nu, de data asta m-am 
gândit la un incendiu. La dumneavoastră acasă, în 
frumoasa vilă de pe colinele Santa Monica. Îmi închipui 
deja titlurile mari din ziare... Doi amanți găsiți carbonizaţi 
în patul lor din cauza unui detector de fum defect. Ce 
tristeţe! Bineînţeles că n-am fixat încă data acestei 
regretabile tragedii. 

Steve continua să-l privească fără să clipească. 

— De data asta nu veţi scăpa atât de uşor, domnule 
Ethan Roberts. Mulţi oameni nu mai au încredere în 
dumneavoastră. De altfel, Jack Shannon şi Amberson 
trebuie să sosească dintr-un minut în altul. Şi dacă, după 
un timp, vor fi descoperite cadavrele noastre, bănuielile se 
vor îndrepta imediat spre dumneavoastră, fiindcă i-am 
relatat cazul unui prieten de-al meu, poliţist, care e pe cale 
să întreprindă nişte cercetări şi asupra trecutului. 

— Poate că poliţia mă va bănui, admise Roberts pe un 
ton liniştit. Ei şi? Nu va deţine niciodată o probă formală 
asupra vinovăţiei mele. lar în ceea ce-i priveşte pe 
Shannon şi pe imbecilul ăla de paznic, nu vor fi câtuşi de 
puţin în măsură să depună mărturie în privinţa acestor 
ameninţări. 

Surprinzând expresia îngrozită a lui Willow, el 
adăugă cu un zâmbet viclean: 


— Nu, fiţi liniştită, nu i-am omorât. Doar că i-am 
încuiat de două ori cu cheia în beci, în timp ce erau ocupați 
cu căutarea faimosului cufăr. Nimeni nu m-a văzut intrând, 
fiindcă am păstrat o cheie de la poartă dinspre parc. Aşa 
că am intrat pe intrarea de serviciu, fără să întâlnesc pe 
cineva. Şi vor mai trece câteva ore până va veni cineva să-l 
elibereze pe prietenul vostru, Shannon şi pe tembelul de 
Amberson. lar anchetatorii vor pune incendiul vilei pe 
seama unor neglijenţe fatale. 

— Nu va ţine, Roberts. 

— Ba da, replică acesta sigur pe sine. Ca şi în alte 
dăţi... Ştiţi că nimic nu e mai uşor decât o crimă? E 
suficient să-ţi iei două sau trei precauţii elementare. Şi 
bineînţeles, să nu te încrezi în nimeni, pentru a evita 
trădarea. Dar în afară de asta, nimic mai simplu! Dovada? 
Nimeni nu m-a bănuit vreodată. 

— Eroare! Noi ştim că v-aţi asasinat fosta soţie. 

Ethan Roberts clătină din cap zâmbind. 

— Ttt... ttt... Supradoza de heroină. Dovediţi 
contrariul! 'Traumatizată de pierderea celor doi băieţi, a 
vrut să-şi pună capăt zilelor. Cine n-ar înţelege asta? Chiar 
poliţia a subscris la această versiune a faptelor. 

— Şi... mama mea? îngăimă Willow care tremura de 
furie dar şi de teamă. Şi pe ea aţi omorât-o? Dar de ce? 

Un rictus deformă brusc trăsăturile lui Ethan 
Roberts. 

— Pentru că era un pui de lele şi l-a preferat pe Eric 
Shannon în locul meu! Când eu o lansasem în carieră! Eu o 
instalasem la Bachelor Arms! Eram nebun după ea! Mie 
îmi revenea de drept, nu-i aşa? 

— Dar Donna nu vă iubea, ripostă Steve. Şi dacă 
accepta să iasă cu dumneavoastră, era doar fiindcă 
producătorul serialului o obliga să facă asta. Şi când s-a 
îndrăgostit de Eric Shannon, a vrut să rupă definitiv orice 


legătură. Mă înşel? 

Ethan Roberts strânse pumnii. 

— Se încăpăţâna să nu recunoască faptul că eram 
făcuţi unul pentru celălalt. Trebuia s-o fac să înţeleagă 
asta! 

Steve tresări. 

— Să înţeleagă? Şi cum aţi procedat, domnule 
Roberts? 

Impins de vechea ură, Roberts nu-şi dădu seama şi 
muşcă din momeală 

— La faimoasa petrecere, îi spionam pe ea şi pe Eric. 
Abrutizatul ăla de Eric tocmai se certase îngrozitor cu 
fratele lui în privinţa unui scenariu scris în comun, şi avea 
nevoie de consolare, sărăcuţul de el! Donna se dusese să-l 
caute. Nu era o problemă, fiindcă nu avea decât de 
traversat palierul. Fraţii Shannon şi ea locuiau la acelaşi 
etaj. Pe vremea aceea, nimeni nu-şi încuia uşile. M-am 
ascuns în spatele uşii de la camera lui Eric şi am ascultat 
geamătele celor doi amanți. Apoi Donna a adormit şi 
nenorocitul ăla de Eric a ieşit pe balcon să fumeze o ţigară. 
N-am lăsat să-mi scape ocazia. Nu m-a auzit când am 
intrat. M-am apropiat de el şi l-am împins peste 
balustradă. Apoi m-am amestecat în mulţimea veselă din 
apartamentul IG. Când Donna a coborât ca să afle unde 
este Eric, cineva i-a spus că s-a dus să cumpere bere. Un 
zvon pe care-l răspândisem chiar eu! S-a mai scurs o oră 
până să fie găsit corpul. Zeke a dat alarma, după ce s-a 
împiedicat de picioarele cadavrului... 

— El îşi reaminteşte că Donna s-a întors la 
dumneavoastră după moartea lui Eric. Aşa a fost? 

— Exact. Avea nevoie de un umăr pe care să plângă 
şi de care să se sprijine. Dar refuza în continuare să se 
culce cu mine. Totuşi ştiam că va veni şi ziua mea 
norocoasă! Am răsfăţat-o pe stricata aia mică, până când 


mi-a mărturisit că e gravidă cu Eric. 

Strigătul lui Willow îi smulse lui Roberts un rânjet. 

— Da, Eric Shannon este tatăl dumneavoastră, 
domnişoară Ryan. Puteţi fi sigură de asta. 

— Oh, da! exclamă Willow, revoltată şi dezgustată 
totodată. E într-adevăr o uşurare pentru mine să aflu că nu 
sunteţi tatăl meu. 

O sclipire de amărăciune trecu prin privirea lui 
Roberts. 

— Nici nu mă mir. Îi semănaţi mamei dumneavoastră. 
Sunt sigur că i-aţi moştenit caracterul imposibil. 

— De ce aţi aşteptat mai mult de un an ca s-o 
omorâţi? reluă Steve. De ce nu v-aţi debarasat de ea când 
aţi aflat că aşteaptă copilul altuia? 

— Fiindcă a fugit imediat, fără să spună nimic. Nu 
ştiam unde se ascunde. Ne vorbise despre respectiva 
comunitate, dar fără să ne dea nişte indicii precise. După 
ce a născut, a revenit rugându-mă s-o iert şi să luăm totul 
de la început. Însă am înţeles repede că avea nişte bănuieli 
în privinţa morţii lui Eric şi că era în căutarea unor probe 
prin care să-mi dovedească vinovăția. Apoi m-a ameninţat 
chiar că o să se adreseze poliţiei. Desigur că nu putea 
dovedi nimic. Dar cum mi-aş fi putut asuma asemenea 
risc? Aveam în faţă o carieră promițătoare. Totul mergea 
bine şi nu-mi puteam permite o publicitate dezastruoasă. 
Donna devenise o piedică pentru mine. 

— Şi atunci aţi suprimat-o. 

— Da. Moartea e o soluţie foarte la îndemână! 
Deghizat cu abilitate, am furat o maşină dintr-o parcare, 
apoi am urmărit-o pe Donna şi am dat peste ea. Cinci 
minute mai târziu, parcam vehiculul într-o stradă din 
apropiere şi plecam liniştit, fără perucă şi restul 
deghizării. 

— Şi douăzeci şi cinci de ani mai târziu, în acelaşi fel, 


aţi căutat să vă debarasaţi şi de fiica Donnei, nu-i aşa? 

— Câtă perspicacitate, domnule Hart! 

— Presupun că nu aveţi remuşcări? interveni Willow, 
îngrozită de atâta cinism. Dormiţi liniştit noaptea? 

— Bineînţeles! 

— Sunteţi exact tipul psihopatului, complet lipsit de 
conştiinţă şi moralitate, oftă Steve îngrozit. 

Apoi, schimbând tonul, ridică brusc vocea, ca pentru 
a se adresa unui interlocutor invizibil. 

— E în regulă, Marty. Avem motive să-l trimitem la 
puşcărie până la sfârşitul zilelor lui. 

Ethan Roberts îl privi plin de dispreţ pe detectiv. 

— Scuteşte-mă de trucurile astea, Hart. Nu ţin! 

Cu surâsul pe buze, Steve îşi dădu la o parte haina, 
arătându-i firul unui microfon miniatural. 

Chipul lui Roberts se învineţi. 

— Nu! urlă el îndreptându-şi revolverul spre Steve. 

Glonţul porni, dar Steve nu păru deloc speriat. Cu o 
mişcare felină se repezi spre Roberts. 

Timp de nişte clipe care părură nesfârşite, se 
luptaseră corp la corp. Steve încerca să menţină la 
verticală braţul înarmat al criminalului. În cele din urmă 
reuşi să-l lipească pe Roberts de un perete. li răsuci 
încheietura mâinii şi revolverul căzu pe parchet, cu un 
zgomot metalic. 

— Ia-l! Repede! strigă Steve. 

Dar Willow nu-i aşteptase ordinul. Se şi repezise să-l 
înşface. 

Mai mulţi poliţişti pătrunseră în încăpere. Unul 
dintre ei îi puse cătuşele lui Roberts. 

— Nu-mi puteţi face asta! strigă politicianul. E ilegal! 
Sunt membru al consiliului municipal şi candidat la Senat. 
Pretind că... 

Se întrerupse brusc, cu chipul desfigurat de groază. 


Ochii lui priveau rătăciţi spre peretele din spatele 
umărului lui Steve. E 

Acesta întoarse instinctiv capul. În spatele lui nu se 
găsea decât oglinda imensă, care reflecta imaginea 
grupului. 

Steve ridică din umeri şi îl privi pe Roberts cu un aer 
ironic. 

— Mai ai încă halucinaţii? Femeia din oglindă e pe 
cale de a-ţi mai face nişte semne? Păcat pentru tine, 
Roberts, de data asta cel mai îngrozitor coşmar e pe cale 
să ţi se realizeze. 

— Credeam că vestele antiglont sunt bune să te 
protejeze de toate loviturile, spuse Willow neliniştită 
privind spre contuzia care începuse să se învineţească pe 
pieptul lui Steve. 

Îl împinsese fără menajamente pe polițistul care se 
oferise să-l îngrijească pe detectiv. 

— Dragul de tine! Parcă te-a lovit cu o bâtă de base- 
ball. Întorcându-se spre ofiţerul de poliţie care aştepta 
ceva mai retras, adăugă pe un ton furios: 

— Şi vreţi să mă faceţi să cred că e tot ce aveţi mai 
bun? Locotenentul surâse cu o bunăvoință prefăcută. 

— Îmi pare rău, doamnă, dar în prezent nu există un 
model mai perfecţionat. 

Ridicându-şi ochii spre tavan, Willow îşi scoase la 
rândul ei vesta şi i-o întinse bărbatului. Inainte de a-şi 
îndrepta din nou toată atenţia spre Steve, aşteptă ca 
poliţiştii şi criminalul să părăsească încăperea. 

— Sper că ticălosul ăla nu ţi-a fracturat coasta. Te 
doare rău? 

Surâsul lui Steve se transformă într-o strâmbătură. 

— Hmm... Numai când mă apeşi prea tare. 

Willow îşi retrase imediat mâna. 

— Oh! Îmi pare rău... N-am făcut-o special. Iartă-mă, 


scumpul meu, eu... 

— Willow! o  întrerupse el râzând. Nu-ţi face 
probleme. Nu e mai gravă decât vânătaia pe care am avut- 
o la coapsă, după prima tentativă de asasinat a banditului 
ăstuia. Totul e bine când se sfârşeşte cu bine, nu crezi? 

— E adevărat. 

Ca pentru a o face să simtă mai bine fericirea de a fi 
în viaţă şi de a rămâne în sfârşit singuri, el o luă în braţe şi 
o strânse la piept. 

După câteva clipe, Willow ridică ochii spre el, 
surâzându-i. 

— Steve? 

— Da? 

— Te iubesc, şopti ea. Uite că ţi-am spus-o! Voiam să 
ştii asta. 

Steve simţi că i s-a uscat gura de emoție. 

— O să vorbim despre asta mai târziu, scumpa mea. 
Aşteaptă să-ţi mai vii puţin în fire. 

Ea îl privi indignată. 

— Doar n-o să îndrăzneşti să insinuezi că nu ştiu ce 
vorbesc? Că delirez din cauza emoţiei? 

— Hmm... nu din cauza asta? 

— Ce tupeu! Dacă n-ai fi rănit, domnule detectiv, ţi-aş 
trage un pumn în stomac ca să te învăţ minte să nu mai 
spui bazaconii... Dar nu e timpul trecut, adăugă ea râzând. 

Il sărută pe obraz, apoi continuă, pe un ton solemn: 

— Te iubesc, Steve Hart! Şi o să te iubesc până la 
sfârşitul zilelor mele! 

— Willow, eu... 

Se întrerupse, prea emoţionat ca să mai poată 
continua. Un surâs fericit plutea pe buzele lui Willow. 

— Sărută-mă, prostule! adăugă ea îmbrăţişându-l. 

— Hmm... hmm! tuşi cineva jenat în spatele lor. Vă 
deranjez cumva? 


— Da! răspunse Steve fără să se sinchisească şi 
culese un alt sărut de pe buzele lui Willow. 

Jack Shannon stătea în pragul apartamentului său, cu 
un cufăr de lemn în braţe. 

— M-am gândit că v-ar face plăcere să vă uitaţi 
imediat în el. Am găsit o mulţime de lucruri pasionante. 

Puse cufărul pe şemineu, apoi se întoarse spre 
detectiv. 

— Încă o dată îţi mulţumesc, Steve. Stratagema ta a 
reuşit. Aruncându-i o vorbă lui Roberts că am păstrat o 
cutie plină cu amintiri de la fratele meu, l-ai pus în gardă şi 
a reacţionat imediat. 

— Nu eram chiar atât de sigur, le mărturisi Steve. 
Roberts putea să vă omoare şi să pună mâna pe cufăr. 

— Trebuia să risc pentru a cunoaşte în sfârşit 
adevărul. Din fericire, totul s-a sfârşit cu bine şi vă puteţi 
imagina cât mă simt de uşurat aflând că Eric nu s-a 
sinucis. 

— Mai degrabă lui Willow ar trebui să-i mulţumiţi, 
fiindcă ea a insistat să duc până la capăt ancheta. 

— Dacă-mi permite-ţi, aş vrea să-mi îmbrăţişez 
nepoata, spuse Jack. 

Willow îi sări imediat de gât. 

— Doamne, cât sunt de fericită, îngăimă ea fără să-şi 
poată reţine lacrimile de bucurie care începuseră să i se 
rostogolească pe obraji. Dragul meu unchi! 

Acesta o îmbrăţişa emoţionat, înainte de a adăuga 
râzând: 

— Cuvântul sună puţin cam ciudat, în gura unei 
domnişoare care e cam de vârsta nevestei mele. Dar va 
trebui să mă obişnuiesc. 

— E interesul dumneavoastră! intră şi Steve în vorbă. 
Willow nu prea e dusă la biserică, aşa că sunt sigur că vă 
va spune „unchiule Jack”, când vă va fi lumea mai dragă. 


Unchiul şi nepoata se mai îmbrăţişară o dată, înalte 
ca Jack Shannon să-şi ia rămas-bun de la ei. 

— Vai de mine, era să uit, le spuse el din uşă. Vă 
aşteptăm pe amândoi la cină, miercurea viitoare! Vă 
convine? 

— Perfect! 

Când zgomotul paşilor lui se pierdu pe culoar, priviră 
cufărul cu o teamă amestecată cu emoție. 

— Cam... tremur... îi mărturisi Willow. Deschide-l tu. 

Steve luă cufărul şi-l puse pe parchet. Cu o mână 
şovăitoare săltă capacul. Apoi întinse pe parchet comorile 
pe care le ascundea de mai mult de douăzeci şi cinci de 
ani: fotografii, câteva ilustrate trimise de Donna amantului 
ei. 

Şi, lucrul cel mai important: jurnalul intim al lui Eric. 

Cu inima bătând să se spargă, Willow parcurse 
câteva pagini. 

„... Donna m-a anunţat azi că e însărcinată, citi ea la 
întâmplare. Un copil! O să avem un copil! Sunt nebun de 
bucurie...” 

După ce termină de citit, privirea îi strălucea de 
lacrimi. Niciodată n-ar fi crezut că e posibilă o asemenea 
fericire. Nu numai că acum ştia cine e tatăl ei, dar afla în 
acelaşi timp că părinţii ei trăiseră o mare pasiune. Doar 
moartea îi despărţise. 

— Oh, Steve! şopti ea pierdută. Steve, eu... 

Se opri brusc, simțind că inima începe să-i bată 
nebuneşte. 

Acolo în oglindă, exact în faţa lor, era... 

Steve îi urmări privirea. 

— Tu... tu o vezi? îngăimă ea. 

Steve trebui să clipească de mai multe ori pentru a se 
convinge că nu visează. 

— Hmm... da, trebui el să admită fără chef. Ce naiba, 


eu... Da, văd ceva. 

Fixară cu o incredibilă emoție imaginea destul de 
ştearsă a unei femei într-o rochie albă, lungă. Avură 
amândoi impresia că dădea din cap, ca şi cum îi aproba. 
După ce schiţă un surâs foarte blând, apariţia se şterse din 
oglindă. 

Din cale afară de tulburaţi, se priviră cu uimire. 

— Nu e decât o halucinație, decise Steve, realist ca 
întotdeauna. Dar dacă e vorba de o fantomă, înseamnă că 
a venit să te anunţe că ţi s-au realizat dorinţele. 

— Da, în sfârşit mă simt liniştită, recunoscu Willow 
strângând la piept jurnalul tatălui ei. Dar femeia din 
oglindă ne adresa un alt mesaj. 

— Ce vrei să spui? 

— Ei bine... ai văzut-o şi tu pe femeia în alb. 

— Hmm... nu, eu... 

— Nu încerca să te fofilezi, şmecherule! spuse ea 
râzând, în timp ce îl apuca de bărbie ca să-l oblige s-o 
privească în ochi. Adineaori erai şi tu stupefiat. 

— O simplă iluzie optică. Şi mă rog, ce înseamnă 
asta, după părerea ta? 

— Înseamnă că cel mai frumos vis al nostru se va 
îndeplini. 

Continuă să-l privească plină de duioşie şi-l întrebă: 

— Şi care este acest vis, după părerea ta? 

El izbucni în hohote de râs, înainte să pună stăpânire 
pe gura ei. 

— Acelaşi ca şi al tău, dragostea mea, de vreme ce o 
să ne căsătorim. 

Epilog 

În aceeaşi seară, radioul şi televiziunea difuzară 
vestea arestării lui Ethan Roberts. A doua zi, în Los 
Angeles Times apărea un articol semnat de Jack Shannon 
care dezvăluia adevărata faţă a acestui politician veros. 


De altfel, reporterii şi fotografii se buluceau în faţa 
casei de pe Pacific Palisades. O revistă avusese chiar ideea 
de a trimite un reporter acasă la detectivul care făcuse să 
izbucnească tot scandalul, ca să-i ia un interviu. 

Dar Steve şi Willow se volatilizeseră parcă şi nimeni 
nu ştia unde dispăruseră. 

— S-ar putea zice în sfârşit că s-a terminat cu 
coşmarul ăsta! oftă Willow, după ce priviră la televizor 
reportajul consacrat arestării lui Ethan Roberts. 

— Da! fu de acord Steve satisfăcut. De acum înainte 
toată lumea va şti că tipul este o secătură! 

Willow se întinse cu voluptate. Stând alături pe o 
canapea, se uitau împreună la ştirile de seară în camera 
lor de hotel. Tânăra spuse gânditoare: 

— Ceea ce nu mă împiedică să simt o mică 
împunsătură în inimă când mă gândesc la familia lui. Îţi 
aduci aminte de fetiţa aceea adorabilă? Biata puştoaică... 

— Crede-mă că va fi mult mai fericită în viaţă, o dată 
scăpată de sub influenţa nefastă a unui asemenea tată, 
replică Steve vrând să-i smulgă telecomanda din mână. 

— Jos labele! Acum urmează ştirile de la Bursă... 

— Ei şi? Wall Street se va afla tot acolo şi mâine 
dimineaţă. 

Willow se prefăcu indignată. 

— Am dreptul să fiu la curent cu actualitatea Bursei 
dacă aşa am chef! 

— Şi eu am dreptul să fac dragoste cu soţia mea! 
Imediat! 

Abia pronunţase cuvântul soţie şi Willow simţi că se 
topeşte ca zăpada la soare. I se părea atât de minunat 
acest cuvânt, atât de romantic! Deşi se scurseseră deja 
două zile de la căsătoria lor fulger din Las Vegas îi făcea la 
fel de multă plăcere să-l audă. Din fiecare dată când 
cuvântul îşi lua zborul de pe buzele lui Steve, ea simţea că 


inima începe să-i bată mai repede. 

De când conducea firma Blackberry Meadows, 
crezuse întotdeauna că afacerile erau singurul ei scop în 
viaţă, alături de dorinţa de a-şi regăsi tatăl, bineînţeles. 
Acum ştia cine este el şi era mândră de părinţii ei, dar 
descoperise că problemele ei de marketing veneau mult în 
urma rolului de soţie. împreună cu Steve pusese la punct 
în amănunte viitorul lor. El îşi va continua activitatea de 
detectiv şi 

Willow va înfiinţa în Los Angeles un magazin unde se 
vor vinde în exclusivitate produsele fabricate de 
comunitate. 

Vor locui împreună în frumoasa casă de pe coline. 
Dar până atunci, îşi trăia din plin fericirea cu totul nouă, 
dorindu-şi ca această senzaţie minunată să dureze până la 
sfârşitul zilelor ei. 

— Foarte bine! spuse Steve surprins de aerul ei 
absent. Fiecare cu gusturile lui! Văd că preferi televizorul 
în loc să te giurgiuleşti cu soţul tău. 

Willow stinse televizorul smulgându-se din reverie. 
Imaginile defilaseră pe ecran fără măcar să le vadă. Se lipi 
drăgăstoasă de Steve şi începu să-i descheie, unul câte 
unul, nasturii cămăşii. 

— Ne-a mai rămas o jumătate de oră până la cină, nu- 
i aşa? 

O scânteie de dorinţă se aprinse în ochii albaştri ai 
lui Steve. 

— E o propunere, doamna Hart? 

— Şi încă cum, domnule Hart! 

Îl trase spre patul mare cu baldachin, instalat în cel 
mai frumos apartament al hotelului. 

Steve îşi înăbuşi un geamăt. 

— Crezi că o jumătate de oră ne va ajunge, dragostea 
mea? 


— Văzând şi făcând. 

Cu o privire de femeie fatală, îşi trase fermoarul de la 
rochie, dând la iveală doi sâni rotunzi pe care se mula 
dantela transparentă a sutienului. 

Când vru să-şi dezlege fundele din saten negru care, 
înfăşurate în jurul gleznelor, reţineau balerinii în picioare, 
Steve se opri: 

— Nu, nu-i scoate... 

Ea îl privi, amuzată dar şi mirată. 

— Să păstrez ce? Pantofii? 

El o strânse cu putere în braţe. 

— Da. Am chef să fac dragoste cu tine, având drept 
unică podoabă aceste arabescuri negre în jurul gleznelor. 

Willow pufni în râs. 

— Nu ştiam că soţul meu... 

Savură acest cuvânt ca pe o bomboană şi îl repetă: 

— ...că soţul meu are asemenea fantezii. 

Infiorată de plăcere, se lipi de el. 

Steve dădu la o parte cuvertura roz şi o întinse pe 
cearşafuri. Încet, cu gesturi îndemânatice, făcu să-i 
alunece rochia de-a lungul picioarelor frumoase. 

Privirea lui străluci când descoperi că poartă un 
chiloţel din dantelă neagră. 

— Oh, Willow! gemu el. Nu ţi-am mărturisit niciodată 
înclinația mea spre desuurile negre. Şi cel pe care-l ai pe 
tine e mai sexy decât în visurile mele cele mai nebuneşti. 

O privi câteva clipe, plin de duioşie, dorinţă şi 
emotie. 

— Te iubesc, sfârşi el prin a-i şopti înainte de a o 
acoperi cu corpul lui. 

Ea se cambră, simțindu-şi trupul în flăcări. 

— Şi eu te iubesc, Steve. Mai mult decât orice pe 
lumea asta! 

Sfârşit 


